
SFANTA MONASTIRG BISTRIȚA -Vatcea 


Troparul Sfântului Grigorie 
Decapolitul 
Glasul al 3-lea: 


Chip te-ai făcut înfrânăm și prin dumne- 
Zeiescul (Duh pre toți iai luminat; 
alergarea dreptei credinţe o ai săvârșit și 
cu învăţăturile tale lumea ai luminat și ai 
mustrat cugetele celor rău credincioși, 
(Părinte Cuvioase frigorie, roagă-te lui 
(Kristos Dumnezeu să ne dăruiască nouă 
mare milă. 


Condacul Sfântului 
Glasul al 3-lea: 


Soare luminos pre tine (Biserica te 
cunoaște, cu podoabele faptelor bune și 
cu razele tămăduirilor pre toti luminezi, 
a lui (Kristos slugă. (Pentru 
aceastaprăznuim dumnezeiască pome- 
nirea ta si cinstim nevoințele tale, 
preafericite părinte, înțelepte (frigorie. 


CUVÂNT ĪNAINTC 


Tradiţia consemnează că adesea, în secolul al 
XV-lea, în urmă cu peste cincisute de ani, în 
biserica micului schit de pe malul Bistriţei, se 
retrăgea adesea pentru rugăciune, aflând odihna 
sufletului său, unul din cei patru frați Craiovești. 
Cela ce pretutindenea este și toate le plinește, 
Duhul de viaţă dătător și mângâietor a alinat 
suferințele la vreme de prigoană ale banului 
Barbu al Craiovei, izbăvindu-l din robie amară cu 
ajutorul Sfântului Mucenic Procopie, ocrotitorul 
schitului. în inima binecredinciosului ban a rodit 
râvna de a mulțumi Domnului pentru binefacerile 
primite și cu multă dragoste a dorit să ridice pe 
locul acelui schit o aleasă mănăstire spre 
pomenirea neamului său. 

Afierosi noului lăcaș numeroase podoabe, 
însuși chivernisind la ridicarea unei zidiri măreţe, 
spre slava Preasfmtei Născătoare de Dumnezeu. 
Căutând mai apoi a o înfrumuseţa și cu cele mai 
de preţ odoare ale creștinătății, a auzit la 
Constantinopol, unde se afla în acea vreme, de 
viaţa şi Învățăturile Sfântului Grigorie 
Decapolitul, de mărturisirea sa plină de râvnă 
împotriva ereticilor iconoclaști și mai ales, de 
minunile care se făceau cu ajutorul rugăciunilor 
sale spre folosul tuturor. 

Când împărăteasca cetate, „Ochiul lumii”, s-a 
luat de către agareni dimpreună cu toate 
sfinţeniile creștinătății ce se aflau într-însa, „s-au 
luat şi sfintele moaşte subt stăpânirea 
turcească”. Bisericile fuseseră preschimbate în 
moschei, iar creștinii puteau să se închine sau să 
ceară ajutor lângă sfintele moaște doar 
cumpărând bunăvoința demnitarilor turci ce le 
stăpâneau acum. Așa a ajuns și banul Barbu în 
1497 a se închina „în casele acelui aga, ce l-au 
dus de i-au arătat într-o cameră a sa osebită, 
sfântul trup al acestui mare Grigorie Decapolitul, 
luminătoriul nostru cel neadormit...” 

Dorind a-și înmulţi averile pământești, acest 


demnitar se învoise a primi de la banul Barbu 
greutatea sfintelor moaște în aur în schimbul 
acestora. Așezând ei sfintele moaște pe unul din 
talerele balanței, acesta se cobori mult. Dar prin 
minune talerele s-au echilibrat după ce banul 
Barbu cumpăni „doar o jumătate de traistă de 
galbeni”, spre uimirea celor de față. Se spune că 
atunci turcul ar fi zis cu mâhnire: “Bac, bac, 
Qheaur gheaura leker”, adică „ Vezi, vezi, cum 
creștin la creștin trage ”, căci nădăjduia la mai 
mult câștig. 

Apoi cu mijlocirea și osteneala banului Barbu, 
odată cu sfintele moaște ale Sfântului Grigorie 
Decapolitul au venit în Ţara Românească de la 
Constantinopol și Patriarhii Constantinopolului și 
Ierusalimului,  înștiințându-se de aceasta 
Mitropolitul Târgoviștei din acea vreme și 
Episcopul Râmnicului, pentru ca împreună cu 
soborul bisericesc, cu cel boieresc și cu toți cei 
ce aveau evlavie și dragoste către Dumnezeu să 
întâmpine la Dunăre alaiul Sfintelor moaște. 

Aici au făcut sfat dimpreună cu toţi arhiereii 
ce erau adunaţi prin voia lui Dumnezeu, hotărând 
a se pune la cinstit rădvanul ce avea să poarte 
sfintele moaște, cai tineri, neînvăţaţi, ca prin 
povăţuirea Sfântului Grigorie să meargă acolo 
unde va binevoi el însuși să aleagă loc din întreg 
ținutul aflat sub ocârmuirea banului Barbu. Căci 
prin aceasta, banul Barbu socotea să se arate 
plecat și ascultător fără de îndoială sau cârtire 
proniei dumnezeiești și să cunoască dacă sunt 
bineplăcute înaintea lui Dumnezeu ostenelile sale 
cele pentru ctitoria de la Bistriţa. 

Și iată cum, prin porunca lui Dumnezeu și 
prin puterea sfintelor moaște, caii au condus 
întreg alaiul către Sfânta Mănăstire Bistriţa din 
Vâlcea, unde sfintele moaște au fost așezate cu 
mare evlavie în biserică și împodobite cu noi 
veșminte și odoare de mare preţ. 

Vrând mai apoi domnitorul din acele vremi a 


ridica pe Sfântul Grigorie de la Bistriţa și a-l 
așeza ocrotitor al cetăţii Bucureștilor, s-a stârnit 
o aprigă furtună din voia sfântului pe la 
jumătatea Oltului, așa încât întreg alaiul a fost 
nevoit să se întoarcă înapoi, căci se primejduia 
de înec. 

La 28 februarie 1950, Sfântul Sinod al 
Bisericii Ortodoxe Române hotăra în chip 
sobornicesc şi canonic ca Sfântul Grigorie 
Decapolitul să fie cinstit în întreaga noastră 
Biserică, prin înscrierea sa în sinaxarul și în 
calendarul ortodox, precum și prin trecerea 
sfintei sale slujbe în cărţile de cult. 

Timpul a arătat tuturor că aceasta a fost voia 
lui Dumnezeu, ca sfântul lăcaș al mănăstirii 
Bistriţa să păstreze între zidurile sale această 
comoară de mare preţ pentru întreaga 
creștinătate, trupul binemirositor și nestricat de 
pecetea morții al Sfântului Grigorie. 

„Deci a se păzi acest Trup întru întregimea 
sa, iaste o Minune carea întrece celelalte Minuni: 
căci celelalte Minuni Dumnezeu le-au lucrat, 
împrotivindu-se firii. Iară această minune 
dumnezeiască Dumnezeu au lucrat-o 
împrotivindu-se Hotărârei sale celei 
nestrămutate: cu cuviință dară iaste a îndoi 
cuvântul și a zice „Minunat iaste Dumnezeu întru 
Sfinții Săi“. Iară prea minunat Se vede întru 
Sfântul Său la a căruia întregimea Trupului astăzi 
ne închinăm. Dreaptă judecată, minunată 
răsplătire a lui Dumnezeu. 

Sfântul în viață gătit fiind mire de părinții săi, 
pre ascuns au fugit: Iată Mirele Bisearicii 
Hristos, l-au împodobit ca pre un Mire al 
Bisearicii cu podoaba nestricăciunii. Sfântul prin 
Pustii cu Posturi și cu osteneli si-au topit 
prisosirea cărnii Trupului, iată Dreptul 
Judecătoriu rămășița timpului că o păzeşte 
netopită. Sfântul aflându-se in vremea 
Iconomabhilor, cu poftă au râvnit ca să își 


jărtfească Trupul pentru sfintele Icoane. Iată 
Cela ce Se închină în Ceriu de îngeri și pre 
pământ de oameni, Trupul său l-au rădicat în 
cinstea Icoanelor, păzindu-l ca toți să se închine 
la dânsul ca la Icoane. 

O, Sfinte Grigorie, cela ce cu neamul cel 
pământesc te tragi din Decapoli, iară cu neamul 
sufletului te tragi din Ceriu, Cetatea tuturor 
sfinților, cela ce în viaţă ai călcat Asia, ai venit pe 
la Vizantie (Bizanţ), în Roma ai umblat, iară după 
pristăvire cu judecățile lui Dumnezeu într-acest 
Lăcaș te-ai asezat. Noi ne umplem de 
îndrăzneală, petrecem cu bună nădejde avăndu- 
te întru această țară, precum și lăcuitorii ce au 
câștigat prin ţările lor din Pronie Dumnezeiască 
asemenea întregi sfinte Moaşte. Adecă Corfusul, 
pre Sfântul Spiridon și pre împărăteasa Teodora. 
Tarigradul, pre Sfânta Solomoni și pre 
împărăteasa Teofana și pre Fufimia Muceniţa. 
Solonul, pre Sfântul Grigorie Palama și pre 
Sfântul Teona. Zakindul (Zakinthos], pre Sfântul 
Dionisie. Hios, pre Cuvioasa Matrona. Ostrovul 
Mavra, pre Sfânta Mavra. Kefalinia, pre Sfântul 
Gherasim. Amoreeea, pre Cuviosul Ieremia. 
Critul, pre Sfântul Gherasim. Veria, pre Cuviosul 
Antonie cel nou. Mănăstirea  Olimbului 
(Olimpului), pre Sfântul Dionisie. Raguza, pre 
Sfântul  Vlasie. Veneţia, pre Sfântul (Sfinții) 
Atanasie și Chirii. Mitropolia Bucureștilor, pre 
Sfântul Dimitrie cel nou. Bisearica Domnească 
din Orașul Argeșului, pre Sfânta Filoteea și 
Moldova pre Sfânta Parascheva. Și precum 
lăcuitorii acestor Cetăți la Praznicile acelor sfinți 
prin Litanii și rugăciuni, câștigă ale sfinților 
dăruiri, așa și noi la Praznicul tău de astăzi 
aducând nevrednici rugăciuni cerem: 
învrednicește-ne  Darului tău celui Ceresc. 
Mijlocește pentru toată obstea. Păzește întru 
toată pacea, pre lăcuitorii  Lăcașului tău 
povățuiaște-i la viața cea vrednică de sfântă 


slujba ta“(Fragment din cuvântul Episcopului 
Chesarie al Râmnicului din noiembrie 1779, 
BAR, CVR, 417A). 

Sfințenia este taina prezenței lui Dumnezeu 
în om Dăruindu-se Bisericii, Sfinții au strălucit în 
lumina lui Hristos, pe care au împărtășit-o 
tuturor, lăsând în urmă o Biserică Vie. „Până 
când, Stăpâne sfinte și adevărate, nu vei judeca 
și nu vei răzbuna sângele nostru, față de cei ce 
locuiesc pe pământ?", spune în Apocalipsă (6: 10- 
11) că îl întreabă Sfinţii pe Domnul Hristos. Și s-a 
spus lor să stea în tihnă încă puţină vreme, până 
când vor plini numărul și cei împreună slujitori 
cu ei și fraţii lor. 

Am fost creaţi cu o adâncă dorire lăuntrică 
după Dumnezeu, pe care o putem sătura doar 
râvnind și lucrând spre deplina asemănare cu El, 
pe cât este nouă cu putinţă. Atunci Dumnezeu ni 
Se va face cunoscut pe Sine prin energiile Sale, 
în care se manifestă bunătatea Sa, milostivirea, 
judecata, iubirea, lumina necreată a Slavei Sale, 
al cărui chip suntem, măcar că purtăm rănile 
păcatelor. Sfinţenia omului nu este decât rodul 
unei vieți petrecute în iubire și lepădare de sine 
neîncetată, manifestarea în chip vădit a 
îndumnezeirii omului. 

Doar „.pei curați cu inima vor vedea pre 
Dumnezeu” (Matei 5,8). A-L urma pe Hristos este 
chipul în care noi îl putem cunoaște pe 
Dumnezeu în această viaţă. 

Ne adresăm Sfinţilor cu felurite rugăciuni de 
cerere, ca să mijlocească pentru noi înaintea 
Tronului ceresc. în faţa icoanei lor stând, ne 
aflăm încredinţaţi că harul lui Dumnezeu se 
pogoară la noi prin rugăciunea lor fierbinte 
pentru că, în iubirea lor pentru noi, iubirea lui 
Dumnezeu găsește o cale potrivită spre inimile 
noastre. 

Hristos ne-a poruncit nouă, celor ţinuţi de 
multe neputinţe aici pe pământ din pricina 


neștiinței și a patimilor, dragostea: să ne iubim 
unii pe alţii și pe măsura ostenelii noastre, rănile 
se vor închide și durerile vor înceta. Dragostea 
aduce rouă smereniei. Pe poarta ei intra-vor 
către cer cei ologi, cei orbi, cei ţinuţi de multe 
dureri, pe care Hristos îi iubește și îi tămăduiește 
prin dragostea Sa. 

Să cerem ajutorul Sfântului Preacuviosului 
nostru Părinte Grigorie pentru a putea și noi, 
creștinii vremurilor de pe urmă, să urmăm cu 
trezvie și jertfelnicie chemării pline de dragoste a 
Sfinţilor. 


VIAŢA SFÂNTULUI PRCA 
CUVIOSULUI 
PÂRINIGLUI NOSTRU 
GRIGORIC DCCAPOLITUL 


ale cărui sfinte moaște se 
păstrează 
la Mănăstirea Bistriţa-Vâlcea 


Acesta s-a născut într-una din cetăţile 
Decapoliei, care se numește Irinopolis. Tatăl 
lui se numea Serghie și era robit de patimile 
trupului, încât pentru mântuirea lui 
nicidecum nu purta de grijă. Pe maica sa o 
chema Maria și era binecredincioasă, 
iubitoare de Dumnezeu și de fii, care, fiind 
rădăcină bună și frumoasă stâlpare, a 
odrăslit pe acest mare Grigorie. 

Ajungând la vârsta de opt ani, Grigorie a 
fost dat la carte. După ce s-a nevoit vreme 
destulă și a învățat toate câte i s-au părut că- 


i sunt de trebuinţă, alerga totdeauna la 
biserică cu multă evlavie și toate cuvintele 
folositoare și mântuitoare de suflet, câte le 
auzea, le împlinea și cu fapta, ca un 
cunoscător și înţelept. Apoi, înăl- ţându-și 
mintea la cele cerești, a urât cu totul cele 
pământești, iar de trup nici o grijă nu purta. 
Și nu mânca nicidecum bucate bune și 
scumpe, ci simple și puţine, cât să 
împlinească nevoia trupului, deși îl sileau 
părinţii să mănânce și să se veselească 
împreună cu dânșii. Dar fericitul nicidecum 
nu voia, ci mai mult se îndeletnicea cu cititul 
dumnezeieștilor Scripturi, ca un pom răsădit 
lângă izvoarele apelor, de unde totdeauna 
adăpându-se, și-a dat rodul la vremea sa, 
după cum se va arăta mai departe. 

Acest cuvios mergea la dumnezeiasca 
biserică adeseori și asculta cu multă luare- 
aminte cântările lui David, prin care își 
aprindea sufletul către dumnezeiescul dor. 
De multe ori, depărtându-se în loc liniștit, se 
ruga lui Dumnezeu ca să-l învrednicească a 
se face rob adevărat al Lui. Era apoi 
îndemânatic la multe feluri de lucruri de 
mână din care își câștiga hrana vieţii, iar 
cele ce îi prisoseau le dădea săracilor. 
Părinţii lui îl sileau să se îmbrace cu haine 
scumpe și frumoase, iar el, iubitul și doritul 
lui Dumnezeu, purta haine proaste, 
aducându-și aminte de cuvântul Domnului 
Care zicea că cei ce poartă haine moi se află 


în casele împărătești. 

După ce a ajuns la vârsta cea legiuită, au 
vrut părinţii să-l însoare, fără de voia lui; iar 
vrednicul de minuni Grigorie, având dorinţa 
să-și păzească întreaga înţelepciune și 
fecioria, pe ascuns lepă- dându-se de lume și 
de toate cele frumoase și veselitoare ale ei, 
de părinţi și de toate rudeniile sale, a fugit 
pe ascuns și s-a dus într-o mănăstire. Acolo 
era egumen un episcop îmbunătăţit care, din 
pricina eresului  prigonitorilor contra 
sfintelor icoane, se retrăsese atunci de 
curând de la episcopia sa, fiindcă ereticii 
erau abătuţi la minte și supărau pe cei 
credincioși. Pentru aceea, ca să nu-l supere 
și să-l silească a cădea din adevăratele 
dogme ale dreptei credinţe, și-a lăsat 
scaunul și petrecea prin munţi și prin 
peșteri. 

Tânărul Grigorie, mergând la păstorul 
acesta îmbunătăţit, i-a spus că are de gând 
să se facă monah. Iar episcopul, văzându-l 
plin de râvnă dumnezeiască și arzând cu 
duhul, l-a întărit în bunul lui scop și l-a trimis 
la niște monahi, care petreceau într-un loc 
prea liniștit și ascuns, ca să se deprindă mai 
bine cu  nevoinţele și deprinderile 
monahicești. 

întru acestea petrecând Grigorie și 
nevoinţa cea bună săvârșind, după cuvântul 
Apostolului, punea suișuri în inima sa, după 
cum zice psal- mistul. Nu după multă vreme, 


a murit Serghie, tatăl sfântului, iar maica sa, 
dorind să-l vadă și neștiind unde se află prea 
iubitul ei fiu, a cercetat cu dinadinsul prin 
toate mănăstirile, schiturile, sihăstriile și 
pustietăţile, până când, cu multă osteneală și 
după multă vreme, a aflat pe fiul său cel 
dorit. 

După ce l-a aflat și a înţeles că vrea să se 
facă monah și să slujească lui Dumnezeu 
întru feciorie și întru curăţenie, ea, ca o 
binecredincioasă și de Dumnezeu iubitoare, 
nu s-a întristat, nici nu l-a împiedicat de la o 
cale ca aceasta a mântuirii; ci, mai ales, l-a 
lăudat și l-a învăţat să fie mare la suflet și 
îndrăzneţ către nevoinţele monahilor. Numai 
aceasta l-a rugat, să meargă într-o mănăstire 
de obște, care se afla la locurile de 
primprejur, 

în care era și un frate al său, ca astfel 


amândoi să se nevoiească și să aibă unul 
printr-altul mângâiere și ajutor. 

Deci, Sfântul Grigorie, văzând că voia 
maicii sale nu este potrivnică scopului său, ci 
mai vârtos ajutătoare spre mântuirea fratelui 
său - căci numai atunci se cuvine a nu 
asculta fiii pe părinţii lor, când aceștia îi 
sfătuiesc la ceva împotriva voii lui Dumnezeu 
-, atunci s-a înduplecat să facă voia maicii 
sale și s-a dus în acea mănăstire al cărei 
egumen era un eretic, care avea mare 


dragoste și prietenie cu ereticii. 

Acest lucru, după ce l-a înţeles sfântul, 
nu l-a suferit, ca un râvnitor al bunei 
credinţe ce era. Deci nu s-a temut deloc, ci 
cu îndrăzneală l-a mustrat înaintea tuturor 
fraţilor mănăstirii aceleia, spunând că nu 
este vrednic a păstori atâtea oi cuvântătoare, 
fiind eretic și prigonitor al sfintelor icoane. 
lar egumenul acela, nesuferind mustrările 
sfântului și umplându-se de mânie, cu multă 
trufie a poruncit celor ce-i stăteau înainte să 
bată pe sfântul fără milă. Sfântul a primit 
mulțimea loviturilor ca o rouă cerească și 
mulțumea lui Dumnezeu că l-a învrednicit a 
suferi aceasta pentru dreapta credinţă. 

Deci a fugit din acea mănăstire, că nu 
suferea să stea cu ereticul acela la un loc, 
urmând și canonul 121 al Sfântului Ioan 
Pustnicul, care dă voie monahului a ieși din 
mănăstirea în care egumenul este eretic. El, 
fugind, s-a dus, purtând pe 


11 trupul său rănile pe care le luase asupră- 
și de la egumenul eretic pentru adevărata 
credinţă. Apoi a mers la altă mănăstire, unde 
era egumen o rudenie a maicii sale, care se 
numea Simeon și care era arhimandrit peste 
toate mănăstirile celor două cetăţi. Aceluia i- 
a spus toate câte a pătimit de la egumenul 
cel eretic, arătându-i și rănile ce le luase de 
la dânsul. 

Simeon a primit pe Grigorie cu toată 


bucuria, ca pe o rudenie a sa și, după ce l-a 


mângâiat, l-a rânduit pe el să stea cu ceilalţi 
părinţi și fraţi ai mănăstirii, dându-i canon și 
rânduială, cum să petreacă și în ce chip să se 
nevoiască. După aceea l-a încercat spre toată 
fapta bună, cea lucrătoare, căci și el era 
foarte îmbunătăţit și prea iscusit în toate 
luptele împotriva duhurilor celor viclene și în 
nevoinţele cele monahicești. 

Tânărul Grigorie primea învăţăturile, 
sfaturile și îndemnurile către faptele bune 
ale unchiului său, precum se așază pecetea 
pe ceara cea moale. Pentru aceea a sporit în 
scurtă vreme în faptele bune și în nevoinţele 
monahicești adică în ascultare, în smerenie, 
în dreapta judecată, în cunoștință, în 
răbdare, în blândeţe, în dragoste către 
Dumnezeu și către aproapele și în toate 
faptele bune, încât s-a făcut iubit tuturor 
fraților mănăstirii, care, ca pe un înger al lui 
Dumnezeu, îl socoteau. Iar fericitul Grigorie, 
cu cât se vedea cinstit de către toţi, cu atât 
mai mult se smerea, în toate urmând lui 
Dumnezeu, Celui Ce S-a 

smerit pentru noi și ne-a învăţat, zicând: 
„Luafi asupra voastră jugul Meu, și vă 
învăfaţi de la Mine că sunt blând și smerit cu 

inima". 
Deci, după ce a petrecut în această 
sfântă mănăstire a unchiului său paisprezece 
ani, după ce a adunat în sufletul său fapte 


bune și, după ce s-a iscusit în toate luptele 
minţii și s-a îmbrăcat cu putere de sus și cu 
toate armele lui Dumnezeu - cum zice 
Apostolul - s-a înarmat și s-a făcut vrednic a 
sta împotriva tuturor  meșteșugirilor 
diavolești. Apoi, cunoscând că va putea să 
locuiască deosebit și, ca un viteaz ostaș, să 
iasă în câmpul de luptă cu dușmanul cel 
nevăzut și să-l biruiască, atunci a rugat pe 
arhimandritul mănăstirii să-i dea voie a 
ședea într-o chilie în singurătate, fără a avea 
nici o grijă de cele trupești și pământești. 

Acel bun păstor, cunoscând râvna lui cea 
fierbinte către viața cea  desvârșită și 
dragostea lui către Dumnezeu, apoi 
înțelegând că darul Sfântului Duh s-a 
sălășluit întru dânsul pentru curăţenia și 
smerenia inimii lui, spre folosul ce avea să se 
pricinuiască multora, l-a lăsat; iar Sfântul s-a 
dus într-o peșteră, care era într-o prăpastie 
adâncă, în care a intrat bucurându-se și care 
nu era departe de mănăstirea aceea. Acolo, 
izbăvindu-se de toate gâlcevile, petrecea în 
rugăciune, vorbind cu Dumnezeu. însă a 
aflat și acolo mare supărare, căci locuiau în 
peștera aceea o mulţime de draci, încât nu 
putea nimeni să se 

apropie de locul acela, ce era de multă 
vreme locuit de ei fără de nici o supărare. 
Mai înainte cunoscând diavolii izgonirea 


lor din locul acela, s-au tulburat foarte și cu 
toţii s-au pornit asupra lui Grigorie, cu multe 
feluri de măiestrii, ca să-l izgonească de 
acolo. Căci, arătându-se în chip de ostași 
înarmaţi cu multe feluri de arme, s-au pornit 
asupra lui strigând cu glasuri groaznice și 
neobișnuite, zicând: „Iesi din locul nostru în 
care de multă vreme locuim, căci multe rele 
vei pătimi de la noi, iar mai pe urmă te vom 
și omori". După aceea s-au prefăcut toţi în 
scorpii și în balauri înfricoșaţi și au năvălit 
asupra lui, cu gurile căscate, ostenindu-se 
numai și numai pentru a-l înghiţi. 

Sfântul, cunoscând viclenia lor, nu se 
temea nicidecum de dânșii și stătea cu 
vitejie și fără temere, ca un ostaș viteaz 
înarmat cu armele lui Dumnezeu, 
înfrângându-i și biruindu-i. lar ei, ca niște 
valuri de mare, după ce s-au izbit de piatra 
cea întemeiată pe nădejdea lui Dumnezeu și 
s-au întors rușinaţi, nu s-au descurajat, nici 
nu s-au lăsat de a-i da război. Ci, după 
câtăvă vreme, iarăși au năvălit asupra lui 
Grigorie și, când el făcea rugăciune către 
Dumnezeu, ei îl mușcau de picioare, iar când 
sfântul făcea metanii, ei se încolăceau pe 
mâinile lui și se atârnau de el ca să nu se 
ridice în sus, îl mușcau de mâini și îl înțepau 
cu limbile ca niște ace înveninate, încât îi 
pricinuiau sfântului mari și nespuse 

dureri. Acestea le făceau viclenii draci ca 
să-i îndepărteze mintea de la Dumnezeu și să 
i-o atragă spre cele pământești. 

Sfântul Grigorie, având nădejde către 
Dumnezeu, nu băga seamă de rănile și 
mușcăturile lor, ci ca pe niște săgetături 
copilărești le socotea. De aceea, văzând 
ticăloșii diavoli că nu pot să-l izgonească și 
că nu pot nimic asupra Sfintei Cruci, cu care 
era înarmat, ei singuri au plecat din peșteră. 
însă, nu după multe zile, iarăși s-au prefăcut 
în chip de ostași mulţi și au venit în peșteră 
cu săbii, cu sulițe, cu arcuri și cu unelte de 
război. 

Apoi,  năvălind asupra sfântului cu 
strigăte și cu chiote, se lăudau că, de nu va 
ieși din peșteră, îl vor omori. lar el, 
însemnându-se după obicei cu semnul 
cinstitei Cruci, ca pe niște păianjeni a risipit 
toate meșteșugirile lor și pe toţi i-a izgonit. 
Ei, fugind, strigau unele ca acestea: „De 
vreme ce ne-a izgonit din locul nostru, 
nedreptul acesta, unde ne vom mai duce noi, 
ticăloșii?". Acestea zicând, s-au risipit, căci 
rugăciunea sfântului îi ardea ca o văpaie de 
foc și au fugit toţi înfricoșaţi. 

După câteva zile, preaviclenii diavoli au 
încercat alta măiestrie. Căci, după ce au 
văzut că prin ispitele cele din stânga, pe care 
le-au adus asupra sfântului, nu l-au putut 
birui, au început să-l ispitească cu cele din 
dreapta, Dumnezeu poate voind astfel să 
lămurească pe robul Său și să-l facă 


desăvârșit în toată fapta bună și astfel 

să se preamărească numele Său printr- 
însul. Deci, cu cele din dreapta a început 
vicleanul să-l ispitească, după cuvântul 
Apostolului, ca să se facă ostaş al 
împăratului Hristos și din nici o parte să nu 
fie biruit de războiul vrăjmașului. Să vedem 
dar, care era măiestria aceea, pe care au 
încercat să o aducă asupra Sfântului. 

în noaptea de nouă martie, adică spre 
ziua Sfinţilor patruzeci de Mucenici ai lui 
Hristos, diavolii au mers în peșteră la 
cuviosul, având cununi pe capetele lor, ce 
străluceau ca soarele, și au zis către dânsul: 
„Noi suntem cei patruzeci de mucenici ai lui 
Hristos și am venit să-ți dăm daruri și puteri 
asupra dracilor". Dar el, cunos- cându-i cu 
darul lui Dumnezeu care locuia într-însul, i-a 
certat și s-au făcut nevăzuţi. De aceea, 
văzând ei că nici cu o altă măiestrie nu 
puteau să-l doboare și să-l scoată din locul 
acela, au dat în trupul lui atât de mare 
război de desfrâ- nare, încât ardea de 
această patimă, ca și cum l-ar fi săgetat 
cineva cu săgeți de fier, înfocate. 

Aflându-se în acel război cumplit și, cu 
dinadinsul rugându-se lui Dumnezeu ca să-l 
izbăvească de o patimă ca aceasta, 
dumnezeiescul dar, care de-a pururea era cu 
dânsul și-i ajuta să fie mai presus de toate 
ispitele vrăjmașului, i-a dat ajutor și în 


această ispită. Căci s-a arătat în vis o femeie 
cinstită și cuvioasă, care semăna cu maica 
sa, și aceea l-a întrebat pe sfântul, zicând: , 
O, prea iubitule fiu, care este pricina 
mâhnirii tale?". 

lar sfântul, punându-și degetul pe 
pieptul său, i-a arătat ei patima sa. Acea 
cinstită femeie, pipăind cu mâna locul unde 
i-a arătat și desfă- când rana lui cu degetul 
ca și cu un brici, i s-a arătat că a scos de 
acolo o bucăţică putrezită, zicându-i: „Iată, 
aceasta a fost durerea ta și nu te mai 
întrista, căci a încetat. De acum înainte nu 
va mai veni asupra ta nici o sminteală”. 
Acestea  văzându-le, s-a  deșteptat și, 
cunoscând că Domnul a ridicat de la el pofta 
trupului de desfrânare, s-a bucurat și I-a 
mulțumit. 

După aceasta, având dorința să vadă pe 
fratele său, a trimis la dânsul pe ucenicul 
care îi slujea, când avea trebuinţă de câte 
ceva, ca să-l aducă la dânsul acolo în 
peșteră. Deci, rămânând el singur, se 
îndeletnicea cu gândirea lui Dumnezeu în 
trezirea minţii. Iar într-o noapte, aflându-se 
singur și stând la rugăciune cu dinadinsul 
către Dumnezeu, a venit peste dânsul o 
uimire și a avut o vedenie minunată. Căci a 
strălucit din cer o lumină ca soarele și, 
înconjurând toată peștera și locul din 


primprejurul ei, a venit o bunămireasmă de 
nepovestit, care a ţinut mai multe zile, până 
când a venit ucenicul de la fratele lui și a 
bătut în ușa peșterii ca să-i vestească despre 
acesta. 

Sfântul, auzind, s-a trezit ca dintr-o beţie 
din vedenia aceasta. Și după ce i-a deschis 
ușa, văzând pe ucenicul său, l-a întrebat 
zicând: „ Cum te-ai întors așa degrabă, 
frate? “. Căci i s-a părut că a lipsit o vreme 
de numai un ceas. 

Iar ucenicul a răspuns: „N-am venit curând, 


părinte. Căci, neaflând pe cel căutat si 
zăbovind, acum am venit fără nici o ispravă". 
Cuviosul a întrebat pe ucenic: „Dar câte zile 
sunt de când te-ai dus și în care zi ai venit?". 
Iar el i-a răspuns: „Am plecat duminică de 
aici și astăzi e joi, a doua săptămână". 

Auzind acestea, pe cuviosul Grigorie l-a 
cuprins mirarea cum au trecut atâtea zile, pe 
când lui i s-a părut că fratele, a zăbovit 
numai un ceas. însă, temându-se să nu fi fost 
vreo amăgire diavolească, a găsit o cale să 
vestească părintelui său. Pentru aceea i-a 
scris o scrisoare, rugându-l să facă 
osteneală și să vină până la dânsul, căci are 
să-i spună un cuvânt prea de nevoie, iar în 
scrisoare zicea așa: „Grigorie, smeritul și 
nevrednicul monah, scriu prietenului și 
dascălului meu Simeon să se bucure. 


Neavând eu, cinstite părinte, alt tată 
trupesc, și tu fiind nevredniciei mele părinte 
duhovnicesc și povă- (uitor, purtător de grijă 
și rudenie de aproape, în tot chipul te 
îngrijești de mântuirea prea iubitului tău fiu. 
Pentru aceea și eu, îndrăznind către tine, ca 
și către părintele meu cel dumnezeiesc și 
iubit, trimit către tine această smerită 
scrisoare, prin care te înștiințez că un lucru 
mi s-a întâmplat în zilele acestea, care a 
tulburat sufletul meu și pe care nu-mi este 
cu putință a-l vesti altcuiva, fără numai (ie, 
părintelui meu, și de la tine doresc să iau 
învățătură și sfătuire pentru cele ce mi s-au 

întâmplat. Roagă-te pentru mine, 
nevrednicul fiul tău, și fără zăbavă vino la 
mine, căci foarte mult te doresc". 

Pecetluind scrisoarea, a trimis-o prin 
ucenicul său la pururea pomenitul Simeon. 
Acesta, după ce a citit scrisoarea, s-a temut, 
socotind că poate va fi pătimit vreo ispită de 
la vrăjmașul. Scu- lându-se îndată, s-a dus la 
dânsul, în peștera unde locuia. Sărutându-se 
unul cu altul cu sărutare duhovnicească, 
apoi, făcând rugăciune împreună și după 
rugăciune șezând, a început să-l întrebe pe 
cuviosul Grigorie, zicând: „Pentru care 
pricină, fiule, ai trimis la mine ca să vin? Nu 
cumva ti s-a întâmplat vreo ispită din partea 
vrăjmașului?". 

Sfântul Grigorie a răspuns către dânsul 


cu grai blând și cu multă smerenie: „în 
sufletul meu, o, părinte, se petrec două 
lucruri, căci am și mâhnire și bucurie. 
Mâhnire, pentru că mă tem să nu-mi fi întins 
vrăjmașul vreo cursă prin cele ce mi s-au 
arătat; iar bucurie, fiindcă nădăjduiesc că 
lumina ce mi s-a arătat și m-a luminat poate 
să fie dumnezeiască și mireasma pe care am 
mirosit-o poate să fie cerească. Este o 
săptămână astăzi de când îmi făceam într-o 
noapte rugăciunea obișnuită, rugându-mă 
singur și slăvind pe Dumnezeu, când îndată 
a strălucit foc mare din cer cu lumină 
nepovestită, care m-a înconjurat de la cap 
până la picioare și tot locul s-a umplut de o 
mireasmă negrăită. 

Acea lumină s-a arătat șapte zile, iar 
mireasma și acum o simt. O dată cu vedenia 
aceasta m-am 

tămăduit de două neputințe mari pe care le 
aveam mai înainte: de una trupească, adică 
de curgerea sângelui; și de alta sufletească, 
adică de patimile și luptele ce veneau asupra 
mea de la diavoli. lar acum dumnezeiescul 
dar m-a tămăduit și am multă pace și liniște 

în inima mea și mângâiere în sufletul meu. 
Deci, pentru aceea te-am supărat, căci 
tu, ca un lucrător și iscusit în unele ca 
acestea, să mă sfătuiești și să-mi spui dacă 
acea vedenie a fost de la Dumnezeu. Eu pe 
cât mi-a fost cu putință a ține minte vedenia 


ce am avut-o, am vestit-o întocmai cuvioșiei 
tale. Pentru aceea mă rog să mă îndreptezi și 
să-mi limpezești judecata, ca să nu am 
îndoială că a fost din lucrare diavolească și 
să mă amăgească pe mine, nevrednicul!. 

Arhimandritul, umplându-se de bucurie 
duhovnicească pentru sporirea preaiubitului 
său fiu în cele dumnezeiești, a zis către 
dânsul: „ O, fiule, să nu ai nici o îndoială 
pentru aceasta sau vreo temere, căci lumina 
aceea care a strălucit și te-a luminat pe tine 
nu a fost de la viclenii diavoli. Ci a fost 
lumina dumnezeiască și cerească, cu care 
Preabunul și lubitorul de oameni Dumnezeu, 
pentru bunătatea și milostivirea Sa, te-a 
strălucit pe tine; iar cu bunămireasmă te-a 
izbăvit de necu- răția cea aducătoare de 
moarte. Deci, nevoiește-te cât poți, știind că 
ai pe Dumnezeu în ajutor, căci așa 
răsplătește și preamărește Domnul pe robii 
săi care-și curăță mintea și sufletul de 
patimile cele trupești și sufletești și-i face 
vestiți în lume ca 

pe nişte adevărați robi vrednici de 
împărăția Lui; ca astfel să folosească și pe 
alții cu pilda lor cea bună, urmând faptele 
lor cele bune, să se  mântuiască si, 
mântuindu-se, să dobândească împărăția 
cerurilor”. 

Deci, după ce s-a curăţit astfel de 
patimile trupului și ale sufletului, după cea 


primit darul Sfântului Duh întru sine și, ca 
un alt Pavel, a strălucit cu lumină cerească și 
dumnezeiască, s-a făcut vas ales, ca să ducă 
mărturisirea dreptei şi sfintei credințe 
înaintea neamurilor celor abătute la minte 
cu eresul luptei contra sfintelor icoane. După 
ce s-a făcut bunămireasmă a lui Hristos, ca 
să dea celor credincioşi bunămireasmă de 
faptă bună, atunci Dumnezeu, care știe 
inima fiecăruia, judecând că nu este 
cuviincios a se ascunde această 
prealuminată făclie sub obrocul pustiei, l-a 
chemat ca pe patriarhul Avraam, zicând 
către dânsul: „ Grigore, dacă vrei să ajungi 
la desăvârșire, ieși din pământul tău și din 
rudenia ta și înstrăinează-te pentru folosul 
tău și al celor ce au trebuință de învățătura 
ta". 

După ce a auzit cuviosul acestea, cu 
sârguință a ieșit din peșteră și s-a dus la 
Efes. Fiind vreme de iarnă și neputând 
merge la Constantinopol, a iernat în Asia. lar 
după ce a sosit primăvara, s-a pregătit să 
meargă la Constantinopol; căci cugeta să 
meargă acolo ca să mustre ereticii și 
luptătorii contra sfintelor icoane, care se 
aflau într-acea vreme. Aflând multe corăbii 
în port, gata să meargă la Constantinopol, 
sfântul s-a 

corăbierii, temându-se de barbarii cei negri, 
care se aflau pe marea aceea, nu ieșeau din 


port. însă sfântul îi îmbărbăta, făcându-i să 
îndrăznească prin sfaturile și îndemnurile 
sale, precum și prin făgăduinţele ce le 
dădea, că nu-i vor vedea nicidecum pe acei 
negri. Și astfel, prin rugăciunile sfântului, s- 
a făcut vreme prielnică și cu vânt bun. 

Deci  corăbierii,  îndemnându-se, au 
plecat și cu darul lui Dumnezeu au fost 
nevăzuţi de acei barbari; apoi, plutind cu 
bună nădejde, degrabă au ajuns în ostrovul 
Proconisului. Sfântul, însă, avea multă râvnă 
să meargă la Constantinopol, căci auzise că 
se înmulţise foarte mult eresul luptei contra 
sfintelor icoane și că mulţi se molipsiseră de 
acel eres, chiar însuși împăratul și boierii 
divanului împărătesc, și aceasta aducea 
multă supărare creștinilor adevăraţi. Pentru 
aceea voia să meargă acolo și să 
mărturisească adevărul, să propovăduiască 
credința cea dreaptă și adevărată și să dea 
anatema pe luptătorii contra icoanelor, însă 
a fost împiedicat, poate, de  pronia 
dumnezeiască. 

Rămânând sfântul în ostrovul acela 
câtăva vreme, nu a fost primit de nici unul 
din creștinii de acolo. Căci împărații, fiind 
atinși de eresul luptei contra sfintelor 
icoane, dăduseră înfricoșate porunci ca 
nimeni să nu primească pe monahi în casă. 
Şi aceasta era tot meșteșugirea vrăjmașului 
mântuirii oamenilor, ca să nu se afle nimeni 
care să le mustre rătăcirea lor. Astfel 

a petrecut sfântul, neavând unde să-și plece 
capul, căci nimeni nu îndrăznea să-l 
primească. Dar un sărac, împotriva poruncii 
împărătești, l-a primit în casa lui; și astfel 
sfântul a zăbovit în acea casă câtăva vreme. 
lar Dumnezeu, ca să răsplătească fapta bună 
a primirii de sfinţi, a îmbogăţit pe sărac și l-a 
îndestulat cu de toate, prin rugăciunile 
sfântului. lar când voia sfântul să plece, 
săracul acela plângea foarte mult, temându- 
se ca nu cumva să ajungă iarăși sărac, 
precum a fost mai înainte. Văzând sfântul pe 
sărac că plânge și nu îi este cu voie a se 
duce de la dânsul, a fugit pe ascuns. 

Apoi, trecând prin strâmtorile 
Elespontului, a mers în Enos,în care intrând, 
l-a întâmpinat pe uliţă un tânăr. Văzând pe 
sfântul și fiind îndemnat de diavol, care de-a 
pururea scrâșnea asupra sfântului, dar nu 
putea să se apropie de el, s-a pornit cu 
mânie nedreaptă asupra cuviosului, bătându- 
1 fără vină. lar cuviosul a răbdat bătaia cu 
mulțumire, rugându-se lui Dumnezeu ca să-i 
ierte păcatul tânărului aceluia care l-a bătut, 
ca și Sfântul întâiul Mucenic Arhidiacon 
Ștefan. 

Mai pe urmă, deșteptându-se tânărul ca 
dintr-o beţie din mânia cea drăcească, a 
întrebat pe sfântul: „Cine și de ce neam 
ești?“. lar el a răspuns: „Sunt creștin, rob 
adevărat al lui Hristos și umblu ca să 
propovăduiesc credinta cea adevărată 
oamenilor amăgiţi cu eresul luptei contra 


sfintelor icoane și să-i întorc de la rătăcire". 
Iar tânărul, văzând blândeţea și smerenia 
sfântului 

s-a umilit foarte și căzând la picioarele lui își 
cerea iertare. Sfântul, sfătuindu-l și 
dojenindu-l să nu fie atât de mânios asupra 
aproapelui, nici să-și mai ridice mâna cu 
nedreptate asupra cuiva, ci să fie gata a 
răbda cu bucurie ocările și bătăile de la cei 
de aproape, după cuvântul Domnului 
Hristos, care zice: „De te lovește cineva 
peste obrazul drept, întoarce-l și pe celălalt", 
și cu alte cuvinte dumnezeiești sfătuindu-l, l- 
a iertat și l-a binecuvântat. Iar tânărul, mult 
folo- sindu-se de cuvintele cuviosului și de 
viaţa lui cea îmbunătăţită, s-a dus mulțumind 
lui Dumnezeu și sfântului. 

Sfântul, plecând de acolo cu corabia, a 
mers la Hrisopoli și ieșind din corabie, a 
mers pe jos până la un râu ce se numea 
Struma. Acolo erau niște tâlhari bulgari 
care străjuiau țărmurile râului aceluia și 
prădau corăbiile ce treceau. La aceștia 
nimerind cuviosul, nicidecum nu s-a temut 
de dânșii. Iar ei, văzând îndrăzneala lui, s- 
au mirat și au zis unii către alţii: „ Cefei de 
om este drumețul acesta, căci nu se teme și 
nici nu vorbește cu noi, și are atâta 
îndrăzneală ca și cum ar fi petrecut tot cu 
noi?". 

Și au început a se sfii de dânsul și a-l 
cinsti ca pe un sfânt al lui Dumnezeu. Iar 


sfântul, făcându-le semn că vrea să treacă 
râul, ei îndată cu bucurie i-au dat luntrea. 
Apoi l-au trecut de cealaltă parte a râului și 
i-au arătat și calea încotro voia să meargă 
și nu i-au făcut nici un rău. 

Căci de fapta bună știu a se cucernici și a o 
cinsti și vrăjmașii și lucrătorii de rele. 

Deci, vrând Sfântul Grigorie să meargă 
în Italia, s-a dus la Tesalonic și, după cea 
intrat în cetate, a mers la o mănăstire în care 
era un pustnic vestit și un egumen care se 
numea Marcu Împreună cu oameni 
îmbunătătțiți, cu care a petrecut câteva zile. 
După aceea, plecând de acolo, s-a dus pe 
uscat la Corint și de acolo, căutând corabie 
ca să meargă în Sicilia, a aflat una gata de 
plecare. însă se temeau corăbierii să treacă 
noianul mării de frica barbarilor arabi, care 
ţineau drumurile; dar sfântul a zis către 
dânșii: „îndrăzniţi, căci Dumnezeupăzindu- 
vă, nici un rău nu veţi pătimi. Deci, după 
cuvântul și făgăduinţa sfântului, au plecat și 
au ajuns la Righion feriţi de toată primejdia. 

După ce au intrat în Righion, au avut 
gazdă la un om cucernic și temător de 
Dumnezeu. Acolo, venind niște cetăţeni din 
vecinătate, îl rugau pe Sfântul Grigorie să 
primească ceva milostenie de la dânșii, 
pentru cheltuiala lui, că îl vedeau că nu are 
nimic. Deci ei îl supărau mult, ca să ia măcar 
cât de puţin. Sfântul, cunoscând din 


dumnezeiescul dar, că aurul pe care-l dau 
aceia era adunat cu nedreptate și răpire, 
deși nu văzuse până atunci niciodată pe cei 
ce voiau să-i dea milostenie, vrând să-i 
înveţe a se lepăda de nedreptate,a mustrat 
fapta lor, zicând: „Să nu-mi dea Dumnezeu 
să mănânc din averea lui Mercurie nici 
măcar un ban, căci pe mulți 


25 săraci și sărmani i-a sugrumat și le-a luat 
averile cu nedreptate". Căci Mercurie 
acesta, când trăia, fusese secretar și logofăt 
al domniei și, nedreptăţind pe cei săraci, 
înmulţea averile domnești. 

Deci, de la Righion, sfântul intrând în 
corabie, când voia să pornească, s-a apropiat 
de dânsul un monah tânăr, vrând să meargă 
și el la Roma, slujindu-iîn toate trebuinţele. 
Deci, plutind către Roma, s-a făcut furtună 
mare, încât se învăluia corabia și se purta de 
valuri și de abia, cu mare nevoie, a ieșit la 
uscat. Apoi, făcându-se seară, a pus să 
mănânce. Mergând călugărul în corabie ca 
să aducă bucate la masă, clătinându-se 
corabia de valuri, s-a împiedicat și a căzut în 
mare. lar sfântul, văzând pe călugăr că se 
îneacă în mare, și-a plecat genunchii la 
pământ și a început a se ruga lui Dumnezeu 
cu lacrimi să-l mântuiască de înec și să nu-l 
lase a se scufunda în mare. Ascultându-i 
Dumnezeu rugăciunea, l-a dus la uscat pe un 
lemn mic și l-a izbăvit deînnec. 

Ajungând la Roma, a petrecut într-o 
chilie mică, liniștindu-se trei luni, neștiindu-l 


nimeni, căci nu s-a arătat pentru smerenie. 
însă un îndrăcit, pe care Sfântul Grigorie l-a 
tămăduit, l-a făcut cunoscut. Apoi, văzând că 
îl cinstesc oamenii ca pe un sfânt, a fugit de 
la Roma. Căci, luând de la Dumnezeu 
puterea asupra dracilor, pentru viaţa lui cea 
îmbunătăţită și pentru smerenia lui, s-a 
vestit pretutindeni și nu putea să se ascundă. 
Lăsând Roma, s-a dus în Siracuza Siciliei și 
acolo, închizându-se într-un turn ce 

era în cetate, se liniștea. Iar dracii, într-o 
noapte, pe când sfântul se ruga lui 
Dumnezeu, au pus foc și i-au ars rogojina pe 
care se odihnea, dar sfântul, aflând o piele, 
se odihnea pe ea. Atunci ei s-au prefăcut în 
mulțime de șoareci mari și îl supărau când 
dormea și când se ruga. însă, cu rugăciunea 

sa, i-a izgonit și s-au făcut nevăzuți. 
în tumul acela era o femeie destrăbălată 
care, pe câţi bărbaţi și tineri vedea, 
întrebuința diferite meşteşuguri ca să-i 
aducă la desfrânare și mai ales pe corăbierii 
care veneau din locuri străine, de la Ascalon 
și din alte ţări, care nu știau viclenia și reaua 
ei lucrare. Căci îi ajuta și locul acela, 
deoarece turnul era la țărmul mării unde 
poposeau corăbiile. lar sfântul lua pe 
călători și îi sfătuia să se ferească de acea 
femeie rea. După aceea o învăţa și pe ea, 
aducându-i aminte de pedepsele cele 
cumplite ale muncii veșnice. Şi atât de mult 


a înduplecat preaînțeleptul cu cuvintele sale 
pe femeia aceea, încât nu numai s-a lepădat 
de faptele cele rele, ci s-a făcut și călugăriţă. 
lar casa ei s-a făcut ca o mănăstire, 
petrecând de aici înainte toată viaţa ei în 
curăţenie și înţelepciune adevărată. 

Deci, petrecând sfântul acolo, în turnul 
acela, cu multe osteneli și sudori pustnicești 
își înmulţea faptele bune sufletești în toate 
zilele. Iar diavolul a zavistuit acest bun 
lucru, ca un urâtor al binelui omului, și nu a 
lăsat pe sfântul în pace, ci a intrat într-un 
balaur mare și înfricoșat, ce era încuibat 
acolo, în acel turn, și l-a 

pornit asupra sfântului. Balaurul a alergat 
cu gura căscată și cu pornire înfricoșată, 
încât ieșea văpaie mare din gura sa și făcea 
lucruri groaznice, vrând să înghită pe 
sfântul. Dar el nicidecum nu s-a temut, nici 
nu s-a dat în lături, ci a stat drept înaintea 
lui fără frică și a zis către dânsul: „ Dacă ti-a 
dat Domnul putere ca să mă mănânci, apoi 
nu sta, căci eu sunt gata să mă dau spre 
mâncare. lar dacă nu poți să vezi pe acei 
care se tem de Domnul, du-te aiurea de-ți 
găsește alt cuib spre sălășluire, ca să te 
izbăvești de mine". 

Atunci balaurul, o, minune, ca și cum l-ar 
fi bătut sfântul, a fugit fără de nici o lucrare. 
Căci și firea cea necuvântătoare știe a se 
cucernici de robii lui Dumnezeu cei vrednici 


și a se supune. Acestea  vestindu-se 
pretutindeni, veneau mulți oameni câtre 
Dumnezeu, prin pocăință, fiind îndemnați de 
cuvintele învățăturii celei  preadulci a 
sfântului. 

Odată, a venit la dânsul o femeie 
îndrăcită și cu rugăciunea lui a gonit dracul. 
încă și multe alte minuni a săvârșit în locul 
acela. Dar mai ales a tămăduit un om care 
avea un drac cumplit și foarte sălbatic, care- 
1 striga pe nume pe sfântul. Iar el, văzând că 
dracul l-a făcut cunoscut prin strigare, a 
izgonit pe drac și a tămăduit pe om; dar și el 
a fugit de acolo după ce s-a făcut cunoscut și 
după ce a văzut că este cinstit de oameni. 
Deci s-a dus într-o cetate, unde l-au prins 
niște oameni și l-au bătut, apoi, legându-1 la 
ochi, voiau să-i taie capul, zicând că este 
spion. lar 

sfântul s-a rugat lui Dumnezeu să 
îmblânzească firea cea rea și ucigașă a 
acelor oameni. Și îndată Dumnezeu, Care a 
zis prin proorocul Său: „încă tu grăind, iată, 
Eu sunt de faţă.", ascultându-i rugăciunea, a 
îmblânzit inimile lor și nu i-au tăiat capul, ci 
l-au dus la episcopul acelei cetăţi să vadă ce 
le va porunci pentru dânsul. 

Sfântul, mergând înaintea episcopului, 
nu i-a dat cinstea cea cuvenită, căci era 
eretic, ci i-a zis cu blândeţe și cu smerenie: 
„Așa îţi înveți eparhioții? O, părinte episcop, 


așa iţi este cu plăcere să mă vezi omorât de 
acești oameni răi si  netămători de 
Dumnezeu ?". lar episcopul, vrând să-i bată și 
să-i pedepsească pentru aceasta, sfântul s-a 
rugat și i-a iertat. 

Plecând de la Idrisa, a trecut prin oastea 
sărăcirilor și nimeni nu l-a văzut, iar, după 
ce a ieșit dintr-însa și a ajuns la un put, a 
aflat acolo un saracin dintr-aceia scoțând 
apă să-și adape calul. Iar saracinul, cum a 
văzut pe sfânt, a ridicat sulița, ticălosul și 
pierzătorul, ca să-l ucidă, dar îndată i s-a 
uscat mâna și stând în văzduh întins și 
neputând s-o lase în jos, urma după cuviosul, 
rugându-se să-l tămăduiască. lar Sfântul 
Grigorie, apropiindu-se de mâna cea 
îndrăzneață și atin- gându-se de dânsa, a 
tămăduit-o. 

Nu mult mai departe, l-a întâmpinat un 
om îndrăcit care se chinuia cumplit. Deci, 
făcându-i-se milă de el, cuviosul a făcut rugă- 
ciune către Dumnezeu, zicând: „Doamne, 
milu- iește zidirea Ta și nu o lăsa să se 
tiranisească de 

diavoli". Atunci, îndată a ieșit dracul din om 
și acela s-a tămăduit. Apoi s-a dus la 
Tesalonic pentru a doua oară și a petrecut în 
mănăstirea Sfântului Mina, neavând nici un 
fel de hrană sau acoperământ decât doar o 

haină pe care o avea ziua și noaptea. 
Când flămânzea, ieșea din biserică și 


mergea prin casele oamenilor și unde îi 
vedea mâncând intra și el și, șezând la masă 
cu dânșii, mânca. Așa a petrecut multă 
vreme. Apoi iarăşi se căia pentru fapta 
aceasta, socotind că nu este cu cuviință să 
mănânce din osteneli străine, nefiind poftit 
sau chemat de cineva. Pentru aceea a luat 
hotărârea să petreacă nemâncat în biserica 
mai sus pomenită, până când îi va trimite 
Dumnezeu ajutor dintru înălţime. Deci, 
precum hrănea pe proorocul Ilie prin corbi, 
pe Daniil în groapa leilor și pe mulţi alţi 
îmbunătăţiți robi ai Lui în multe chipuri, așa 
și pe Sfântul Grigorie nu l-a lăsat să fie lipsit 
de hrană; ci a luminat pe o femeie, 
poruncindu-i să-i ducă hrană în fiecare zi. 

Deci, liniștindu-se sfântul acolo, a venit 
la dânsul o femeie săracă și văduvă. 
Plângând cu amar și rugându-se cu lacrimi, 
i-a spus că a avut o casă mică, care a 
putrezit și a căzut; deci să-și facă milă de 
dânsa și să-i ajute s-o zidească din nou. lar 
sfântul, milostivindu-se, a zis către dânsa: 
„ Du-te și începe lucrul si Domnul 
Dumnezeul săracilor îți va trimite ajutor". 
Femeia aceea, având credinţă mare în 
cuvântul sfântului și 

sale, ducându-se, a început să pună temelia 
casei. Și, îndată din locul acela a izvorât o 
mulțime de smoală pe care văzând-o nu 
numai că și-a zidit casa, cu preţul cel luat pe 
smoală, ci și hrana sa o scotea sporindu-și 


toate cele de trebuinţă, cu îndestulare. 

în cetatea aceasta era un frate milostiv, 
care slujea cu îndemânare săracilor. 
Acestuia, un iubitor de Hristos i-a dat trei 
porci, ca să-i împartă săracilor. El, tăindu-i 
și împărțind carnea la săraci, a oprit o 
parte pentru sine și mergând în cealaltă zi 
la biserica aceea în care se nevoia sfântul, 
se ruga lui Dumnezeu, bătându-și pieptul, 
ca să-i ierte păcatul. lar cuviosul, ca un 
preavăzător, cunoscând fapta lui, s-a 
apropiat de dânsul și i-a zis: „în zadar iţi 
baţi pieptul fără folos, că de nu vei împărți 
la săraci carnea pe care ai oprit- o pentru 
tine, nu-ți ascultă Domnul rugăciunea". lar 
el auzind acestea, s-a minunat de 
cunoștința sfântului și, cerând iertare de la 
cuviosul, s-a dus și a împărţit și partea 
cealaltă, ce o oprise pentru sine. 

Ascultaţi și alte fapte mai minunate ca să 
cunoașteţi cât dar avea de la Dumnezeu, 
căci cunoștea cele ce erau departe și cele 
viitoare, ca și cum ar fi fost de față. 

Liniștindu-se sfântul în chilia lui, diavolul 
ca să-l supere, a intrat într-un om nebun, 
care se afla în acea cetate. Apoi, fiind 
izgonit dracul din om, a alergat la chilia 
sfântului și, intrând 

înăuntru, a sărit în spinarea cuviosului și a 
început a juca pe genunchii și pe umerii lui, 
râzând fără rușine. lar cuviosul, rugându- 


seîn taina inimii sale, a chemat numele lui 
Dumnezeu și, suflând asupra diavolului, l-a 
izgonit. Altădată, prefă- cându-se în șarpe 
mare, a început a umbla pe sub rogojina 
sfântului, iar alt drac a început a azvârli cu 
pietre în chilia sfântului și striga cu glasuri 
neasemănate ca să-l sperie. Cu toate acestea 
biruindu-i și rușinându-i, diavolii s-au dus 
amândoi. Căci sfântul, cu darul lui 
Dumnezeu care petrecea într-însul, 
cunoscând toate meșteșugurile lor, le strica 
lesne ca pe nişte țesături de păianjen. 

Un monah petrecea în acea vreme 
aproape de biserica Sfântului Mina, șezând 
deasupra unui stâlp, făcând şi lucru de 
mâini. lar Sfântul Grigorie, având și mai 
dinainte cunoștință de la Duhul Sfânt de 
mutarea lui grabnică din viața aceasta 
vremelnică, i-a vestit-o, zicând: „ Lasă-te de 
lucrul mâinilor tale și îngrijește-te de suflet, 
că s-a apropiat sfârșitul zilelor (aleși vei 
călători pe o cale străină, pe care niciodată 
nu ai călătorit". Deci, după cuvântul 
cuviosului, după puţine zile, stâlpnicul s-a 
dus la Domnul. 

Alt ieromonah, cu numele de Teodul, a 
venit odată la cuviosul pentru binecuvântare 
și sfătuire. Când voia să plece, cuviosul i-a 
zis: „Mergi cu pace și spune-i părintelui tău 
să-și pregătească mormântul, că are să se 
sfârșească". Și după puţine zile, după 
prorocirea sfântului, awa acela a adormit. 

Erau alţi doi fraţi după trup, cunoscuţi și 
prieteni ai cuviosului, pe care îi sfătuia 
adeseori să se facă monahi. Dar ei nu 
primeau sfaturile lui, aducând multe pricini. 
Sfântul, cunoscând mai dinainte cele ce 
aveau să li se întâmple, a zis către dânșii: 
„Eu vă Sfăiuiesc cele ce vă sunt de folos, dar 
de vreme ce nu primiți sfătuirea mea cea 
folositoare și vă socotiți nevrednici de dânsa, 
pentru frica, micșorarea și împuținarea 
voastră de suflet, să stiti că în acest an veți fi 
luaţi de oaste, deși nu voiți aceasta". lar ei, 
socotind că sfântul le zice aceasta despre 
oastea cea pământească, nu au băgat în 
seamă cuvintele lui. Dar nu s-a împlinit anul 
și au murit amândoi. 

Un oarecare monah pustnic se prefăcea 
că are drac și făcea multe neorânduieli ca 
să-l ocă- rască și să-l bată ceilalți frați care 
petreceau aproape de dânsul. lar aceia, 
văzându-l făcând nebunii, l-au prins, l-au 
legat și l-au dus la cuviosul ca să scoată 
diavolul din el. Sfântul, cunoscând adevărul, 
a mustrat scopul cel prefăcut și neadevărat 
al monahului aceluia, zicându-i: „Minti, 
ticălosule, căci, dacă voiești să te mântuiești 
și să dobândești împărăția cerurilor, lasă-ți 
această fățărnicie și apucă-te a lucra altă 
faptă bună; mai ales roagă-te lui Dumnezeu 
să fugă dracii de tine și cu înlesnire te vei 
mântui”. 


Un om oarecare avea multă dragoste și 
evlavie către sfântul și venea adeseori la el 
pentru folosul sufletului său. Dar odată, 
venind după 

mort în drum și, trecându-l cu vederea, s-a 
dus la sfântul. Iar cuviosul, când l-a văzut, a 
zis către dânsul: „Of frate, pentru ce nu ai 
îngropat pre mortul pe care l-ai întâlnit în 
drum și apoi să fi venit la mine, ci l-ai trecut 
cu vederea și nu l-ai socotit întru nimic ?“. 
Iar el, auzind cuvântul acesta, foarte mult s-a 
mirat de cunoștința lui. 

Un boier avea dregătorie de comit și, 
căzând într-o greșeală, mare îi stătea înainte 
moartea, din partea stăpânitorului 
Tesalonicului, care îl și închisese în temniţă 
și îi hotărâse pedeapsa. Iar sfântul nici nu 
auzise nimic din cele despre dânsul, nici nu 
îl rugase nimeni să mijlocească pentru el 
către domnul cetăţii. Ci, de la Dumnezeu 
înștiințându-se despre pedeapsa lui, îndată s- 
a dus la domnul locului și cu multe rugăciuni 
l-a izbăvit din temniţă și de la moarte. 

Odată, sfântul s-a sfătuit cu unul dintre 
ucenicii lui să se ducă în părțile Slavoniei și 
să se sălășluiască în munţii de acolo. 

Deci, pornind și mergând puţină cale, 
îndată s-a întors înapoi cu foarte mare 
grabă. Iar ucenicul, văzând această grabnică 
întoarcere, a zis către dânsul: „Darpentru ce, 
părinte, te-ai întors așa de repede, căci 


foarte bine mergeam pe cale?“. Sfântul a zis 
către dânsul: „Frate, doream să mergem și 
să locuim în acel loc, dar am văzut că acolo 
nu este soare și nu de multă vreme, prin 
voința lui Dumnezeu, a năvălit asupra 
slavonilor 

mulțime de oaste de barbari care au prădat 


și au omorât pe toți locuitorii acelui loc, 
încât curgea sângele șiroaie. Apoi au ars cu 
foc toate cetăţile și le-au pustiit”. Pentru 
aceea cuviosul zicea acestea: „Fără semn și 
fără vestire dumnezeiască nu mă voi 
strămuta din loc în loc". 

Un monah era dator unui tânăr un 
galben și mergând monahul acela la marele 
Grigorie, între alte vorbe ce a zis către 
dânsul i-a spus și aceasta: că este dator cu 
un galben cutărui tânăr. Iar cuviosul, auzind 
acestea, a zis către dânsul: „Sârguiește-te a 
plăti cât de curând, ca să nu rămâi dator în 
veacul ce va să vie. Căci tânărul acela căruia 
îi ești dator degrabă va muri." 

După ce a auzit acestea, monahul acela 
s-a minunat de cunoștința mai înainte a 
sfântului și degrabă a plătit datoria. Iar 
tânărul acela, după prorocia sfântului, peste 
puţine zile s-a dus către Domnul. După 
moartea și îngroparea aceluia, s-a dus unul 
dintre prietenii săi și i-a spus cuviosului. lar 
cuviosul, întristându-se de moartea 


tânărului, a zis către cel care îi adusese 
vestea: „Frate, nicidecum să nu te întristezi 
pentru moartea prietenului tău, ci 
pregăteste-te și tu de aceasta, căci curând te 
vei duce și tu după dânsul". Și după 
prorocirea sfântului s-a dus și acesta din 
viața aceasta. 

Alt monah, anume Atanasie, care avea 
viața împodobită cu fapte bune, ne-a povestit 
acestea. „Odată mi-a venit în gând să merg 
la 

Constantinopol. Și mergând la sfântul să 


iau binecuvântare pentru călătoria ce aveam 
să o fac, cuviosul mi-a zis: «Am văzut un 
monah, anume Atanasie, vrând să meargă la 
Constantinopol, fi punându-și în corabie cele 
trebuincioase pentru călătorie, a lăsat toate 
acolo și s-a întors înapoi.» lar eu am zis 
către dânsul: «Au doară pentru mine (i s-a 
descoperit aceasta, părinte?» lar el a zis: 
„Da. “ 

Apoi, trecând trei săptămâni, noi ne-am 
pregătit de călătorie și punând în corabie 
cele  trebuincioase, a venit la Sfântul 
Grigorie în acea vreme un boier, pe nume 
Gheorghe, ca să ia binecuvântare, căci voia 
să se ducă și el în Bizanţ pe uscat. Și având 
să treacă prin locuri grele, cerea de la 
sfântul binecuvântare și rugăciune ca să-l 
păzească Dumnezeu de primejdie. Acel boier 


avea dregătoria de protosinghelar, adică mai 
mare peste oști. lar părintele nostru 
Grigorie,  apucându-mă de mână, a 
împreunat mâna mea cu mâna lui Gheorghe 
și strân- gându-le pe amândouă a zis: 
„Mergând cu ajutorul lui Dumnezeu, iată că 
trimit și pe acest frate cu tine, căci din multe 
necazuri și strâmtori te va scoate Dumnezeu 
printr-însul. “ Deci eu, uitând de toate cele 
ce pusesem în corabie, am urmat pe 
Gheorghe, după porunca cuviosului. Și luând 
iarăși binecuvântare, am pornit. După ce ne- 
am apropiat de Hrisopoli, slugile 
cârmuitorului îndată au prins pe Gheorghe 
care mergea cu 


36 
mine și l-au dus legat la el. Căci împăratul 
poruncise cârmuitorului să pună străji la 
cetatea aceea. Dar, fiindcă eu eram cunoscut 
cu cei care au prins și legat pe Gheorghe, m- 
am rugat lor cu multă sârguinţă și de abia l- 
am izbăvit din legături. 

Mergând noi de acolo și ajungând la o 
cetate ce se numea Voleri, un boier al 
cârmuitorului iarăși a prins pe Gheorghe și 
vrând să-i facă rău, eu m-am rugat boierului 
aceluia cu multă smerenie și cu 
dumnezeieștile rugăciuni cele bine primite 
ale cuviosului Grigorie, Gheorghe s-a izbăvit 
de nevoia ce avea să pătimească. După ce 
am scăpat de acolo și am călătorit puţină 
cale, am ajuns la un râu ce se numea 


Maronul și l-am trecut. 

Apoi, mai călătorind, am ajuns la mare și 
intrând în corabie, am plutit cu bună sporire 
și fără nici o supărare din partea tâlharilor 
de mare, care pândeau pe acolo. Așa am 
ajuns la Bizanţ și eu am hotărât să locuiesc 
acolo. lar Gheorghe, isprăvindu-și toate 
treburile sale cu bine și luând o boierie de la 
împăratul, care se numește 
ilustrie,întorcându-se acasă, a mers la 
cuviosul și îmbrăţișând și sărutând cinstitele 
sale picioare cu multă evlavie îi povestea 
toate supărările ce pătimise în călătorie și 
cum, prin dumnezeieștile lui rugăciuni, l-a 
izbăvit Dumnezeu de toate acelea, prin 
mijlocirea lui Atanasie, prietenul său. 

După trei luni a venit și cuviosul de la 
Salonic la Constantinopol, unde petreceam și 
eu și, 

zăbovind puţină vreme, ne-am dus amândoi 
la Muntele Olimpului şi acolo petrecând 
puţin a cunoscut cu duhul că vine un ucenic 
al lui de la Salonic. Deci ieşind din Muntele 
Olimpului, a mers întru întâmpinarea 
ucenicului său. lar ucenicul, văzând pe 
părintele său că vine spre dânsul i-a zis: , 
Prea cinstite părinte, pentru tine am venit, 
căci doream foarte mult să te văd. “ lar 
cuviosul i-a zis: „Și eu iarăși pentru tine am 
venit de la Olimp, ca să nu te ostenești 
căutându-mă". 


Un monah pe nume Zaharia petrecea în 
Salonic, unde a zidit o frumoasă biserică în 
numele Sfântului Mare Mucenic Mina. Lângă 
acea dumnezeiască biserică locuia o femeie 
văduvă, deci monahul acela, nesuferind pe 
femeie să petreacă acolo, aproape de 
biserică, pentru  sminteală, voia să o 
izgonească. lar femeia s-a dus la cuviosul și 
s-a rugat cu lacrimi să-l sfătuiască pe 
monahul Zaharia să nu o supere, alungând-o 
din casa ei. Deci cuviosul a rugat pe Zaharia 
să nu necăjească pe femeie, „că n-ai - a zis el 
către dânsul - nici o supărare de la dânsa. “ 
lar Zaharia n-a vrut nicidecum să asculte 
sfaturile cuviosului, ci mâniindu-se încă și 
mai rău, a poruncit să-i dărâme casa ei. 

Cuviosul, văzând firea lui cea nemilostivă 
și fără omenie, lăsându-l în pace, se liniștea 
după obiceiul lui și se ruga lui Dumnezeu ca 
să-i icono- misească lucrul după voia Lui. lar 
Dumnezeu, Care este tatăl orfanilor și 
scutitorul văduvelor, degrabă a făcut 
izbândă asupra monahului cel 

nemilostiv și nesupus, trimițând asupra lui 
un drac cumplit, care-l chinuia foarte rău și 
n-a putut în alt fel să scape de dracul cel 
cumplit, până când l-au dus la cuviosul și a 
făgăduit că va împlini toate câte l-a sfătuit el. 
Auzind cuviosul făgăduinţa lui și 
milostivindu-se spre dânsul, a făcut 
rugăciune către Dumnezeu şi îndată s-a 


izbăvit de drac. Apoi, venindu-și în fire, a 
mulțumit cuviosului, iar pe femeie n-a mai 
supărat-o. 

Alt monah, anume Petru, iubind tăcerea 
și liniștea cuviosului și râvnind vieţii lui celei 
îmbunătăţite, a vrut să-și facă chilie aproape 
de a cuviosului Grigorie, ca, avându-l de-a 
pururea pildă vie înaintea ochilor săi, să se 
îndemne către urmarea faptelor bune ale lui. 
Deci, începând a lucra la chilie, au ieșit niște 
vipere dintr-o piatră și l-a mușcat una de 
picior și alta de mână. Și mâh- nindu-se 
foarte mult și temându-se de moarte, a 
alergat la cuviosul și căzând înaintea lui, i-a 
arătat rănile unde îl mușcaseră viperele. 

lar el, smerindu-se, nici n-a vrut să se 
uite spre răni, ci a zis către dânsul: „Du-te și 
te atinge de mormântul Preacuviosului David 
și el te va tămădui". lar Petru, durându-l 
mușcăturile viperelor, a zis către cuviosul: 
„ O, părinte sfinte, nicidecum milostivindu- 
te, mă vei tămădui și mă vei izbâvi de 
durerile morții ce m-au înconjurat, căci cred 
că poți să mă tămăduiești". 

Atunci cuviosul, făcându-i-se milă de 
dânsul, s-a rugat la Dumnezeu să-l vindece 
de 

mușcăturile acelea și numaidecât s-a făcut 


sănătos și a mulțumit sfântului. 
O fecioară avea o mare durere la ochi, 


încât era să se primejduiască a-și pierde 
vederea. Venind la sfântul, se ruga cu 
lacrimi, zicând: „Robiile al lui Dumnezeu, fie- 
ti milă de mine, păcătoasa, și mă izbăvește 
de cumplita durere a ochilor, că mă 
primejduiesc a-mi pierde lumina“. lar el, 
rugându-se lui Dumnezeu și făcând cu sfânta 
lui mână semnul Sfintei Cruci pe ochii acelei 
bolnave, îndată s-a tămăduit și a preamărit 
pe Dumnezeu. 

Petrecând  cuviosul în chilia sa, 
liniştindu-se şi îndeletnicindu-se cu 
nevoințele sale pustnicești, de-a pururea 
vorbea cu ucenicul său cuvinte duhovnicești 
și pline de tot folosul sufletesc. Iar una din 
nopţile acelea, în care cuviosul se îndelet- 
nicea cu unele ca acestea, șezând și vorbind 
după obicei cu ucenicul său, acesta a văzut 
ieșind din gura cuviosului foc ce lumina 
toată faţa lui, căci dădea raze de soare. Și nu 
numai o dată sau de două ori a văzut 
aceasta, ci de mai multe ori. 

Văzând această minune, s-a înfricoșat 
ucenicul și căzând la picioarele cuviosului, s- 
a rugat să-i descopere lui acea taină 
minunată, pe care adeseori o vedea când 
şedea de vorbă cu dânsul. Iar cuviosul,cu 
blândeţe și cu smerenie, după obiceiul său, a 
zis către dânsul: „Aceasta o prici- nuiește 
credinţa ta, fiule, căci eu mă știu pe mine că 
sunt un om păcătos. însă zic ţie: că de se va 

curaţi omul pe sine de patimile trupului și 
ale sufletului, atunci, după cum însuși 
Hristos a zis: « Tatăl și Fiul și Duhul Sfânt 
vin să se sălășluiască în unul ca acela». Deci, 
după ce se va învrednici să se facă într-acest 
chip, atunci nu mai grăiește el, ci Dumnezeu 
Cel ce locuiește întru el. După cum zice: 
«Voi veni și lăcaș la el voi face». Şi cuvântul 
Domnului, după cum zice psalmistul, este cu 
foc lămurit. însă și tu, fiule, dacă te vei nevoi 
a te curăţi pe tine de patimile trupului și ale 
sufletului și dacă vei tăia cu sabia Duhului 
spinii patimilor și dacă te vei ruga stăruitor 
lui Dumnezeu ca însuși să-i dezrădăcineze și 
focul cel dumnezeiesc să ardă materia cea 
plină de patimi rele și să înmulțească în 
sufletul tău rodul faptelor bune, atunci și tu 
te vei face locaș îndemânatic, curat și 
vrednic de sălășluirea lui Dumnezeu în tine; 
iar cuvintele tale vor străluci, după cum a 
făcut Dumnezeu cu smerenia mea, pentru 
milostivirea Lui cea nemăsurată. Dar eu 
îndrăznesc să zic către dragostea ta, că 
pentru neîncetatele rugăciuni, care de-a 
pururea se înalţă către El, ziua și noaptea, 
din adâncul inimii mele, m-a cercetat cu 
dumnezeiasca Lui milă. Apoi mi-a trimis 
sabie cu amândouă părțile ascuţite și aurite, 
a cărei frumuseţe nu pot a o spune, și dintr- 
însa strălucesc raze luminoase ca fulgerul, 
pe care Dumnezeu, ca un milostiv ţi-a 


descoperit ţie de le-ai văzut. Deci, păzește-te 
să nu spui taina aceasta nimănui, cât 

voi fi în viaţă, că nu cumva auzind oamenii 


să socotească ceva de laudă pentru mine, 
căci atunci voi cădea din slava lui 
Dumnezeu, pentru slava de la oameni. Că eu 
numai ție ţi-am spus, ca unui ucenic al meu, 
iubit și nevoitor către fapte bune“. 

Un mirean avea multă dragoste și 
evlavie către cuviosul și venind odată să ia 
binecuvântare de la el, când voia să se 
întoarcă, cuviosul i-a zis: „ Gătește-te de 
moarte că s-a apropiat vremea ducerii tale 
din viața aceasta vremelnică". lar el, 
ascultând cuvintele acestea ca de la un înger 
al lui Dumnezeu, îndată și-a împărţit toată 
averea la săraci și, făcându-se monah iscusit, 
după puţină vreme a răposat întru Domnul. 

O femeie care avea mare durere de cap 
și pătimea rău, ca și cum ar fi fost îndrăcită, 
neavând altceva ce să facă, a venit la sfântul 
și, luând binecuvântare, i-a spus patima 
durerii capului. Apoi, căzând cu totul la 
picioarele cuviosului, se ruga cu lacrimi s-o 
tămăduiască. lar cuviosul, apropiindu-se de 
dânsa, și-a pus mâinile pe capul ei și, făcând 
rugăciune către Dumnezeu, i-a șters sudorile 
de pe faţă și în acest chip a izbăvit-o de acea 
mare fierbințeală și durere. lar ea s-a dus la 
casa ei bucurându-se, preamărind pe 


Dumnezeu și multumind sfântului. 

Un om pe care îl prindeau frigurile, chel- 
tuindu-și toată averea sa la doctori, în nici 
un chip nu s-a tămăduit, ci, dimpotrivă, mai 
rău îi era. Deci a venit în taină la cuviosul și 
s-a îmbrăcat 

cu rasa lui, pe când îl scuturau frigurile și îl 
chinuiau; iar când s-a dezbrăcat de rasă, îndată 
a scăpat de friguri și s-a făcut sănătos. 

Un monah avea un duh necurat ce îl muncea 
foarte tare. Deci a mers la sfântul, neștiindu-l 
nimeni că este îndrăcit, căci toţi socoteau că 
pătimește de o boală firească. însuși dracul din 
el grăia către cuviosul zicând: „ Grigorie, iarăși 
ai venit să mă izgonești și de aici?" Căci îl mai 
izgonise cuviosul pe acest drac dintr-un om pe 
care îl lovise boală grea la șale și la pântece. Și 
iarăși a început dracul a striga zicând: ,„ 
Grigorie, cu rugăciunile tale mă arzi și mă 
izgonești de aici! lar acum, că intră în biserică, 
a ridicat mâinile către Dumnezeu și se roagă 
Lui ca să mă izgonească și de aici. De aceea, 
iată, ies și mă duc de frica Lui și de acum 
înainte nu voi mai intra în zidirea lui 
Dumnezeu. “. Acestea zicând, a ieșit diavolul în 
fața tuturor și îndată s-a tămăduit monahul din 
ceasul acela. 

Un ucenic al cuviosului, anume loan, bărbat 
cucernic și împodobit cu tot felul de fapte bune, 
ne-a povestit multe fapte folositoare de suflet, 
între care și următoarele: „leșind noi din chilie, 
într-o dimineaţă, ca să mergem undeva, pentru 
oarecare treabă și mergând pe cale, mi s-a 
întâmplat de m-am depărtat de cuviosul și de 
fraţii cu care eram și m-am rătăcit; apoi, 
căutând pe cuviosul prin multe locuri, nu l-am 
aflat nicidecum. într-al șaselea ceas din zi, 

Peer nene Eee paie deea 


umblând și căutându-l și uitându-mă înapoi, 
am văzut pe cuviosul venind după mine. 

lar când am zis: «Jată-l pe părinte!» el 
îndată s-a făcut nevăzut ochilor mei. Și abia 
după trei zile, întorcându-mă, am venit la 
cuviosul și i-am zis: «Părinte, dar nu te-ai 
arătat mie alaltăieri în cutare loc?» Iar el, 
smerindu-se, voia să ascundă cele ce s-au 
întâmplat, însă în urmă, fiind silit de mine, mi- 
a spus acestea: «într-adevăr, în ziua aceea 
mergeam cu tine pe cale, fiule, până te-ai dus 
în cutare sat; atunci m-am despărțit de tine, 
precum și tu singur știi»". 

însă și Simeon, despre care am pomenit de 
multe ori, ne-a povestit astfel, zicând: „De 
multe ori am stat în biserică și mi s-a arătat 
cuviosul, cântând împreună cu mine și îndată 
se făcea nevăzut din calea mea. Insă după 
puțină vreme iarăși mi se arăta, stând în 
același loc unde stătea și altădată". 

Un om, fiind cuprins de răceală, se ruga 
cuviosului ca să-l scape de acea neputinţă, însă 
dânsul nu voia. lar bolnavul, aflând vreme 
potrivită, când s-a sculat cuviosul de pe 
cinstitul său așternut, atunci îndată s-a culcat 
acolo bolnavul cu mare credinţă. Cuviosul, 
venind și găsindu-l culcat în așternutul său, 
voia să-l izgonească. Dar el a zis către dânsul: 
„Nu mă voi scula, până nu mă voi face 
sănătos!" Atunci, atin- gându-se sfântul cu 
mâna de cel bolnav, îndată s-a izbăvit de acea 


boală, sculându-se sănătos. 

Un cuvios care petrecea pe un stâlp, 


trimițând odată pe ucenicul său la ascultare, 
vrăjmașul, urătorul mântuirii oamenilor și 
pierzătorul, a meșteșugit și a adus o femeie să 
slujească stâlpni- cului aceluia, până când îi va 
veni ucenicul, zicând că este cunoscută și 
rudenie a ucenicului. Deci zăbovind ucenicul 
între acea ascultare și petrecând ea multă 
vreme lângă stâlpnic și slujindu-l, așteptând 
venirea lui, semănătorul de neghini a început a 
aprinde în trupul  stâlpnicului dorință 
necinstită. Fiind și femeia aprinsă de aceeași 
dorinţă, se silea să se suie la stâlpnic ca să se 
înfăptuiască fărădelegea și să se nască păcatul. 

Cunoscând aceasta, cuviosul, cu darul lui 
Dumnezeu, a înţeles că trebuie să alerge acum 
să ajute fratelui său, în vremea nevoinţei, după 
cuvântul înțeleptului, care zice: „Frații întru 
nevoi, de bună treabă să fie", și, „Frate pe frate 
ajutând sunt ca o cetate nebiruită"; că, dacă nu 
se va grăbi a scoate pe fratele din gura viclea- 
nului, îndată se va face robul celui străin și de 
mare bucurie diavolilor. Măcar că era slab cu 
trupul, îndată luându-și toiagul, s-a dus acolo și 
a gonit pe femeie cu mare rușine. lar pe 
stâlpnic,  dojenindu-l și mult învăţându-l 
pentru folosul sufletului și întărindu-1, l-a lăsat 
cu pace. 

însă dacă am voi să povestim toate minunile 
câte a făcut cuviosul Grigorie, ele covârșesc 
mintea noastră și cuvântul nu poate să le 
cuprindă, iar vremea nu ajunge a povesti 


faptele 


45 bune și darurile ce le luase de la Dumnezeu și la 
ce înălţime de fapte bune se suise acest sfânt de 
Dumnezeu înțelepţit. Dar din cele ce am scris, 
poate să cunoască fiecare câtă îndrăzneală avea 
către Domnul. Căci adunând toate faptele bune, s-a 
făcut locaș al Sfântului Duh și a ajuns la culmea 
faptelor bune. 

Cu dumnezeiască cugetare netezea calea 


postniciei, stricând toate împiedicările vrăjma- 
șilor și povățuind la calea credinţei. Cu prive- 
gherea a izgonit lenevirea și atât de mult a 
risipit întunericul ei, încât nici chiar în somnul 
lui n-a putut să-i arate vrăjmașul vreo nălucire, 
precum are obiceiul de a se arăta în vis celor 
iubitori de înțelepciune. Căci el, după numele 
lui, era priveghetor întru faptele bune, încât 
nicidecum nu era cuprins de somnul cel 
purtător de moarte. înfrânarea ucigătoarelor 
patimi și izgonirea plăcerilor atât de mult a 
păzit-o, încât petrecea ca un înger, căci se 
hrănea cu darul Prea Sfântului Duh. 

Sărăcia lui era apostolică și îmbrăcămintea 
evanghelicească, căci numai cu o haină proastă 
își acoperea trupul. Cu astfel de petrecere 
trăind el, atât de mult și-a curăţit sufletul și 
trupul de toate patimile, încât s-a făcut vrednic 
de preoţie și hirotonindu-se după lege, a fost 
preot vrednic și de Dumnezeu ales, slujind 
Sfânta Liturghie cu inima zdrobită și cu duhul 
smereniei. 

Avea încă și răbdare multă, încât toate ispi- 
tele ce i se întâmplau, ori de la draci, ori de la 


oameni, cu multă blândeţe le înlătura, urmând 
pe părinţii cei mai înainte de Lege: pe lov, 
întru pătimiri și întru munci; pe Iosif, întru 
ispite; pe Avraam, întru credinţă și pe toţi 
ceilalți. Cu smerenia lui, a smerit și pe cei 
tineri și mândri; îngâmfarea slavei deșarte a 
lepădat-o și a urât-o, precum îl arăta haina lui 
cea smerită și proastă. Sfiala în vorbire era 
neasemănată, căci vorbea cu multă blândeţe și 
cucernicie, de aceea a moștenit pământul, cum 
zice Domnul. 

Dragostea și milostivirea atât de mult le-a 
câștigat cuviosul Grigorie, încât nu pomenea 
nicidecum răul cuiva și toate supărările ce-i 
veneau asupra le răbda ca pe niște pricini de 
bucurie, păzind până la sfârșitul vieţii sale 
această lăudată doime a faptelor bune, adică 
dragostea și milostivirea. Dar mai înainte de 
toate, a păzit cu de-amăruntul credința cea 
dreaptă și în cuvinte și în fapte, având către 
dânsa râvnă nemărginită și înfocată. 

Pe eretici îi gonea cu toată puterea sa și pe 
toţi îi învăţa cu cuvintele sale să se închine 
sfintelor icoane și să le cinstească după 
predania Bisericii, nu ca pe Dumnezeu, precum 
bârfesc cei fără de minte și nebuni. Pentru 
aceea a izbăvit pe mulţi de urâciunea aceasta și 
i-a povăţuit la dreapta credinţă, făcându-i să-și 
verse și sângele pentru aceasta; după cum el 
mărturisește către toţi că era gata, pentru 
cinstirea sfintelor icoane, 

aceasta, s-a făcut mucenic și, fără bătăi și fără răni, 
a luat cununa mucenicească. 

Pe lângă toate aceste fapte bune, era înrădă- 


cinată și sfânta rugăciune în inima lui, având 
mintea sa întotdeauna pironită la Dumnezeu și 
se veselea vorbind cu El, pe Care împreună cu 
sfinţii îngeri lăudându-L și slăvindu-L, a luat de 
la El arvuna împărăției cerurilor și negrăita 
dulceaţă a fericirii dumnezeiești. 

Deci, petrecând cu astfel de cuvioșie și 
văzând cele cerești fiind încă pe pământ, a 
venit vremea să se ducă către Cel dorit. Și 
vrând Dumnezeu ca să-l cheme la Sine și să-l 
așeze în ceata îngerească ca pe un înger 
pământesc, ca să-l preamărească cu lumina 
cerească și să-l odihnească în bucuria drepţilor 
și preacuvioșilor, ca unui drept și preacuvios 
pustnic desăvârșit, a trimis asupra lui o boală 
foarte grea, a epilepsiei, încât zăcea pe pat 
nemișcat. Pentru aceea se ruga lui Dumnezeu 
fierbinte, ca să-l ușureze de boala aceea și să-i 
dea boala hidropicei, ca să se umfle și să 
putrezească trupul lui. Deci Dumnezeu a 
ascultat rugăciunea lui și a ridicat de la dânsul 
patima aceea și i-a dat-o pe cea pe care a 
cerut-o; și atât de mult i s-a umflat trupul, încât 
se vedea ca o folie umflată de vânt și numai 
după glas se cunoștea. 

Acestea pătimindu-le cuviosul în orașul 
Avion, lângă cetatea Tesalonicului, a auzit de 
boala lui preacuviosul Simeon, pe care de 
multe 

unchi al cuviosului. Acesta s-a întristat foarte și a 
trimis scrisoare cu mare rugăminte che- mându-l 
la sine, scriindu-i astfel: „ Fiule Grigorie, am auzit 
de boala ta și foarte mă mâhnesc și, ca să nu se 
scurteze viața mea fără de vreme, cu amară și 
jalnică moarte, din pricina întristării despre boala 


ta, vino, te rog, fiule, ca să ne mai vedem întru 
această viață, căci cred că, dacă vei ruga pe 
Dumnezeu, ție îți va da putere și vei putea veni, ca 
auzind învăţăturile tale bune și vorbele dulci și de 
suflet folositoare, să ne bucurăm împreună și să 
mulțumim bunătății lui Dumnezeu". 

Deci fericitul, primind scrisoarea de la 
unchiul și stareţul său, deși era foarte slab și 
obosit de bătrânețe și de  nevoinţele 
pustnicești, cum și de boala cea cumplită ce-l 
cuprinsese, punându-și nădejdea în Dumnezeu 
și întă- rindu-se cu ajutorul Lui, apoi fiind 
îndemnat de dragostea și dorul către 
duhovnicescul său părinte și învăţător, a trecut 
toate cu vederea, bătrâneţe, slăbiciune, boală 
și lungimea călătoriei și, pornind în caleîncet- 
încet, cu ajutorul lui Dumnezeu, a trecut 
lungimea căii și cu multă osteneală a ajuns la 
Constantinopol. Acolo a aflat liber pe unchiul 
său Simeon, căci până atunci fusese închis în 
temniţă din porunca lui Leon Armeanul, care 
împărățea atunci, pentru mărturisirea bunei 
credinţe și pentru cinstirea sfintelor icoane. 

Deci văzându-se unul cu altul, cu nespusă 
bucurie s-au mângâiat foarte tare, apoi, săru- 
tându-se cu dragoste duhovnicească, cuviosul 
Grigorie a căzut la pământ și a îmbrățișat 
picioarele starețului şi părintelui său 
duhovnicesc. Iar unchiul său, Sfântul Simeon, a 
sărutat pe cuviosul Grigorie, ca pe un iubit fiu 
și rudenie după trup, căci din tânără vârstă îl 
crescuse și îl povăţuise la calea mântuirii și a 
vieţuirii pustnicești. Apoi după ce s-au bucurat 
și s-au mângâiat din destul, îndulcindu-se cu 
vorbirile duhovnicești și de folos sufletului, s-au 


despărţit. Sfântul Simeon s-a dus iarăși la 
mănăstirea sa, iar cuviosul a rămas la 
Constantinopol. 

Deci chinuindu-se cuviosul un an întreg cu 
acea boală cumplită și necăutându-se cu nici 
un fel de doctorie, căci se pregătise de moarte, 
și-a cunoscut mai înainte mutarea sa și a zis 
către fraţii care erau cu dânsul: „Fraților, 
îndrăzniși, că sfârșitul vieţii mele s-a apropiat. 
Deci  lua(i-mă si  duceţți-mă în casa cea 
primitoare de străini, căci după douăsprezece 
zile va fi sfârșitul meu“. Căci aceia pregătindu-i 
patul, l-au pus pe dânsul și, ridicându-1, l-au 
dus acolo unde le-a poruncit. Și după 
douăsprezece zile, adică în a două zecea zi a 
lunii noiembrie, și-a dat cinstitul său suflet lui 
Dumnezeu. Atunci omul ceresc s-a dus la ceruri 
și a adormit cu părinţii lui, ajuns întru bătrâ- 
neți adânci și desăvârșit în faptele pustnicești. 

Fraţii, după fericitul său sfârșit, au pregătit 
cele de îngropare și, când îl duceau pe năsălie 

a apropiat cu credinţă un bolnav care avea o boală 
cumplită, încât nu putea să stea drept, ci era 
aplecat și gârbovit. 
Acesta cum s-a apropiat de năsălie, părându- 
i că a pus cineva mâna pe el, s-a întors șia 
întrebat pe fratele care era aproape de dânsul: 
„Au tu te-ai atins de mine?“. lar el a răspuns: 
„Nu, nu eu.“. Atunci a cunoscut că era puterea 
lui Dumnezeu care umbrea moaștele sfinte ale 
cuviosului și i-a dat îndată tămăduire și s-a 
îndreptat de gârbovirea lui, neavând nici urmă 
de boală. 
După ce s-au îngropat sfintele moaște în 
pământ, un alt om având un duh necurat care îl 


chinuia cumplit, veni și se apropie de mor- 
mântul sfântului și, stând acolo, chema numele 
lui în ajutor. Fraţii care erau și petreceau în 
acea mănăstire unde era îngropat sfântul, 
judecând cu toţii că nu se cade să îngroape în 
pământ un asemenea odor scump ca acela, au 
scos afară racla cu sfintele moaște. lar cel 
îndrăcit, petrecând puţine zile lângă racla 
sfântului, a scăpat de duhul cel necurat cu 
rugăciunile lui și, făcându-se cu totul sănătos, 
s-a dus acasă slăvind pe Dumnezeu. 

Un altul iarăși era supărat de un duh 
necurat, ca și cel dintâi. Acesta, cum a venit și 
s-a atins de moaștele sfântului, îndată s-a 
izbăvit de duhul cel necurat și s-a dus la casa 
sa bucurându-se. 

Un om avea la un picior o bubă ce se numea 
carchin (cancer) și, mulţi ani pătimind de acea 

sfântului și numai ce s-a uns la buba sa cu 
picăturile ce ieșeau din racla sfântului, îndată s-a 
tămăduit. 

Un altul, având o rană nevindecată de mulţi 
ani și neputând nici un doctor să-i folosească, 
nici cu alte buruieni vindecătoare a-l vindeca, 
acela numai ce a venit și s-a uns cu mir de la 
sfântul și îndată s-a tămăduit. 

O femeie oarecare se chinuia de trei zile și 
nicidecum nu putea să nască. Aceasta 
trimițând la sfintele moaște și aducându-i-se 
untdelemn din candela sfântului, numai ce s-a 
uns cu dânsul și îndată a născut fără nici o 
durere. 

O altă femeie, având o boală grea în părțile 
ascunse, pătimea foarte rău și nu se putea 
tămădui cu nici un chip. lar după ce a venit la 


sfintele moaște și și-a pus capul pe sicriul 
sfântului, mărturisindu-și patima cu credinţă, 
numaidecât a primit tămăduire precum a dorit. 

Un om avea mare durere de cap și, nemai- 
putând răbda durerea, a venit la sfintele 
moaște și s-a atins cu capul de racla Sfântului 
Grigorie și întru acea noapte i s-a arătat sfântul 
în vis și l-a apucat de creștet și i-a despicat 
capul în două și, scoțând o bucată de came 
putredă, i-a zis: „lată, din această pricină [i-a 
venit durerea capului. Deci acum mergi cu 
pace și fii sănătos. “ Şi s-a dus mulțumind și 
slăvind pe Dumnezeu. 

Alt frate avea atâta război și sminteală în 
trupul lui, încât îi primejduia mântuirea. 
Acesta, 

a mărturisit patima cu lacrimi și a cerut ajutor de 
la dânsul. Și îndată, o minune! - a încetat războiul 
din trupul lui și a rămas fratele nesupărat și 
neispitit, slăvind pe Domnul și multumind sfântului. 


Un monah, anume Petru, a fost robit de 
tătari și, ţinut fiind multă vreme închis în 
temniță împreună cu mulţi alţii, într-una din 
zilele acelea i s-a spus că a doua zi vor să le 
taie capul la toţi. Jar Petru, auzind răspunsul 
cel de pierdere, a făcut rugăciune stăruitoare 
către Sfântul Grigorie toată noaptea, ca să-l 
izbăvească de moartea cea fără de vreme. Și, 
adormind puţin către ziuă, i s-a arătat sfântul 
în vis și i-a zis: „Nu te teme, Petre, că nu vei 
muri!" Şi făcându-se ziuă, toţi cei ce erau 
închiși își așteptau moartea. Iar sfântul, cu 
rugăciunile sale către Dumnezeu, mai presus 
de toată nădejdea, i-a izbăvit de robie, din 
închisoare și de la moarte. Și întorcându-se 


către sfintele moaște ale sfântului, i-au dat 
mulțumire pentru izbăvire. 

O femeie fiind îndrăcită de paisprezece ani 
și venind la sfântul ca la un liman liniștit și 
petrecând câteva zile cu rugăciunile Sfântului 
Grigorie, s-a izbăvit de dracul ce o muncea și s- 
a întors acasă sănătoasă. După câtăva vreme, 
iar a căzut într-un păcat și iarăși s-a îmbolnăvit, 
mai rău ca înainte. Deci chinuindu-se foarte 
rău de duhul cel necurat, iarăşi a alergat la 
racla sfântului, mărturisindu-și păcatul cu 
zdrobire 

de inimă, cu lacrimi și cu făgăduință că de 
acum înainte nu va mai păcătui. Și, cerând 
izbăvire cu credință neîndoită, îndată s-a 
izbăvit de duhul cel necurat și s-a dus acasă 
bucurându-se,  slăvind pe Dumnezeu și 
multumind Sfântului Grigorie. 

Sfintele moaște au rămas multă vreme în 
acea mănăstire în care s-a săvârșit sfântul și 
dădeau tămăduiri neîncetat, pentru toate felu- 
rile de boli, tuturor celor ce alergau cu 
credință  neîndoită către  dânsele. Astfel 
străbătea vestea minunilor sale pretutindeni. 

Atunci, prea binecredinciosul ban Barbu 
Craioveanul, care se trăgea din neamul 
Basarabilor, acei care au umplut [ara 
Românească de sfinte mănăstiri, zidind din 
temelie Sfânta Mănăstire Bistrita, întru 
cinstirea Adormirii Prea Sfintei Născătoare de 
Dumnezeu şi pururea Fecioara Maria, în 
județul Vâlcea, pe apa Bistriței și, vrând să o 
împodobească cu un odor scump și sfânt ca 
acesta, cu multă sâr- guinţă și cu multă 


rugăciune către Dumnezeu și către sfântul, le-a 
adus cu mare cheltuială din mănăstirea unde 
se aflau, în sfânta mănăstire cea din nou zidită 
și le-a așezat acolo, cu multă cinste și evlavie, 
în sfânta biserică în partea dreaptă. 

De atunci până în ziua de astăzi se află acolo 
nestrămutate, întregi și nestricate, izvorând 
mireasmă preafrumoasă și dând tămăduiri 
pentru tot felul de boli, ca și mai înainte, celor 
ce aleargă cu credinţă către ele. Căci darul și 

ţinat. Iar ţara o păzeşte și o ocrotește de multe 
feluri de necazuri și de primejdii. 

Cred că ajung cele scrise până aici, pe care, 
pe scurt le-am scris, pentru dragostea voastră, 
ca să se arate fapta cea bună și îndrăzneala 
Sfântului Grigorie către Dumnezeu. Căci de aș 
fi avut - zice scriitorul vieţii sfântului - zece 
limbi și tot atâtea guri, tot nu mi-ar fi ajuns să-l 
laud după cuviinţă și de ajuns. Iar tu, o! fericite 
părtaș al cuvioșilor părinţi, vorbitorule cu 
sfinţii îngeri, sfinte al lui Dumnezeu Părinte 
Grigorie, cerescule om, pământescule înger, 
roagă-te totdeauna pentru noi, slugile și robii 
tăi și izgonește de la noi toată ispita și toată 
greutatea, izgonește cu toiagul rugăciunilor 
tale împerecherile din Biserica lui Hristos 
Dumnezeu, că au înconjurat-o acum ereticii din 
toate părţile ca niște lei și ca niște pui de lei 
caută să o răpească și să o înghită. 

Așa, sfinte al lui Dumnezeu, alungă departe 
de la dânsa tot eresul, că poţi câte voiești, căci 
te afli în lumină înaintea Domnului și locuiești 
în locașurile cele nestricăcioase, după ce ai 
păzit  nestinsă  făclia faptei celei bune 


pustnicești. Și acum primeşti  negrăitele 
bunătăţi ale desfătării și ale fericirii veșnice 
întru Hristos lisus Domnul nostru, Căruia 1 se 
cuvine slava și stăpânirea, împreună cu Cel 
fără de început al Lui Părinte și cu Sfântul Duh, 
în vecii vecilor. Amin. 

ACATISTUL 
CUVIOSULUI PĂRINTELUI NOSTRU 
GRIGORie DCCAPOLITUL 


RUGĂCIUNILE ÎNCEPĂTOARE 
Slavă Tie, Dumnezeul nostru, Slavă Tie. 


Doamne, lisuse Hrisoase, Fiul lui Dumnezeu, 
pentru rugăciunile Preacuratei Maicii Tale și 
ale tuturor sfinților, miluiește-ne pre noi. Amin. 


Slavă Tie, Dumnezeul nostru, Slavă Tie. 


împărate ceresc,  Mângâietorule, Duhul 
adevărului, Care pretutindenea ești și toate le 
împlinești; Vistierul bunătăţilor și Dătătorule de 
viață, vino și Te sălășluiește întru noi și ne 
curăţește pe noi de toată întinăciunea și 
mântuiește, Bunule, sufletele noastre. 


Sfinte Dumnezeule, Sfinte tare, Sfinte fără 
de moarte, miluiește-ne pe noi. (de 3 ori) 


Slavă Tatălui și Fiului și Sfântului Duh. Și 
acum și pururea și în vecii vecilor. Amin. 


Preasfântă Treime, miluiește-ne pe noi. 
Doamne,curăţește păcatele noastre. Stăpâne, 

vindecă neputințele noastre, pentru numele Tău. 


Doamne miluieștefWe 3 orz), Slavă... Şi 
acum... 


Tatăl nostru, Care ești în ceruri, sfințească- 
se numele Tău, vie împărăţia Ta, facă-se voia 
Ta, precum în cer așa și pe pământ. Pâinea 
noastră cea de toate zilele dă-ne-o nouă astăzi, 
și ne iartă nouă greșelile noastre, precum și noi 
iertăm greșiților noștri. Şi nu ne duce pe noi în 
ispită, ci ne izbăvește de cel rău. Amin. 


Apoi, troparele: 


Miluiește-ne pe noi, Doamne, miluiește-ne 
pe noi, că nepricepându-ne de nici un răspuns, 
această rugăciune aducem ie, ca unui Stăpân, 
noi păcătoşii robii Tăi, miluiește-ne pe noi. 

Slavă... 

Doamne, miluiește-ne pe noi că întru Tine 
am nădăjduit; nu Te mânia pe noi foarte, nici 
pomeni fărădelegile noastre, ci caută și acum 
ca un milostiv și ne izbăvește pe noi de 
vrăjmașii noștri, că Tu ești Dumnezeul nostru și 
noi suntem poporul Tău; toţi, lucrul mâinilor 
Tale și numele Tău chemăm. 

Și acum..., al Născătoarei de Dumnezeu; 

Ușa  milostivirii deschide-o nouă, bine- 
cuvântată Născătoare de Dumnezeu, Fecioară, 
ca să nu pierim cei ce nădăjduim întru tine, ci 
să ne izbăvim prin tine din nevoi, căci tu ești 
mântuirea neamului creștinesc. 


57 


Apoi: 

Cred întru unul Dumnezeu, Tatăl atotţiitorul, 
Făcătorul cerului și al pământului, văzutelor 
tuturor și nevăzutelor. Și întru unul Domn lisus 
Hristos, Fiul lui Dumnezeu, Unul-Născut, Care 
din Tatăl S-a născut mai înainte de toţi vecii; 
Lumină din Lumină, Dumnezeu adevărat din 
Dumnezeu adevărat, născut, iar nu făcut; Cel 
de o ființă cu Tatăl, prin Care toate s-au făcut. 

Care pentru noi oamenii și pentru a noastră 
mântuire, S-a pogorât din ceruri și S-a întrupat 
de la Duhul Sfânt și din Maria Fecioară și S-a 
făcut om. 

Și S-a răstignit pentru noi în zilele lui Ponţiu 
Pilat, și a pătimit și S-a îngropat. Și a înviat a 
treia zi după Scripturi. Și S-a suit la ceruri și 
șade de-a dreapta Tatălui. 

Și iarăși va să vină cu slavă, să judece viii și 
morţii, a Cărui împărăție nu va avea sfârșit. 

Și întru Duhul Sfânt, Domnul de viaţă 
făcătorul, Care din Tatăl purcede, Cel ce 
împreună cu Tatăl și cu Fiul este închinat și 
slăvit, Care a grăit prin prooroci. 

întru una, sfânta  sobornicească și 
apostolească Biserică. 

Mărturisesc un botez întru iertarea 

păcatelor. 

Aștept învierea morţilor. 

Şi viaţa veacului ce va să fie. Amin. 


Doamne miluiește (de 12ori). 


Slavă... Şi acum... 

Veniţi să ne închinăm împăratului nostru 
Dumnezeu. 


Veniţi să ne închinăm și să cădem la Hristos, 
împăratul și Dumnezeul nostru. 

Veniţi să ne închinăm și să cădem la însuși 
Hristos, împărat și Dumnezeul nostru. 


Psalmul 142 


Doamne, auzi rugăciunea mea, ascultă 
cererea mea întru credincioșia Ta; auzi-mă 
întru dreptatea Ta; să nu intri la judecată cu 
robul Tău că nimeni din cei vii nu-i drept 
înaintea Ta; vrăjmașul prigonește sufletul meu 
și viaţa mea o calcă în picioare; făcutu-m-am să 
locuiesc în întuneric ca morții cei din veacuri. 
Mâhnit e duhul în mine și inima mea 
încremenită înlăuntrul meu.  Adusu-mi-am 
aminte de zilele cele de demult; cugetat-am la 
toate lucrurile Tale, la faptele mâinilor Tale m- 
am gândit. Tins-am către Tine mâinile mele, 
sufletul meu ca un pământ înse- toșat. Degrab 
auzi-mă, Doamne, că a slăbit duhul meu. Nu-[i 
întoarce fața Ta de la mine, ca să nu mă 
asemăn celor ce se pogoară în mormânt. Fă să 
aud dimineața mila Ta, că la Tine mi-e nădej- 
dea. Arată-mi calea pe care voi merge, că la 
Tine am ridicat sufletul meu. Scapă-mă de 
vrăjmașii mei, că la Tine alerg, Doamne. învață- 
mă să fac voia Ta, că Tu ești Dumnezeul meu. 
Duhul Tău cel bun să mă povăţuiască la 
pământul dreptăţii. 

Pentru numele Tāu, Doamne, dăruiește-mi 
viaţă, întru dreptatea Ta scoate din necaz 
sufletul meu. Fă bunătate de stârpește pe 


vrăjmașii mei și pierde pe toţi cei ce necăjesc 
sufletul meu, că eu sunt robul Tău. 


Slavă... Și acum... Aliluia, Aliluia, Aliluia, 
Slavă Tie, Dumnezeul nostru, Slavă ie (de 3 
ori). 


Dumnezeul este Domnul și S-au arătat nouă, 
bine este cuvântat cel ce vine întru numele 
Domnului (de 3 ori). 


Apoi troparul glas al 3-lea. 


Chip te-ai făcut înfrânării și prin dumneze- 
iescul Duh pre toţi i-ai luminat; alergarea 
dreptei credinţe o ai săvârșit și cu învăţăturile 
tale lumea ai luminat și ai mustrat cugetele 
celor rău credincioşi, Părinte Cuvioase 
Grigorie, roagă-te lui Hristos Dumnezeu să ne 
dăruiască nouă mare milă. 


Doamne miluieștefje 3 ori). Slavă... și acum. 


După aceasta: 


Psalmul 50 


Miluiește-mă, Dumnezeule, după mare mila 
Ta și după mulţimea îndurărilor Tale, șterge 
fărădelegea mea. Mai vârtos mă spală de 
fărădelegea mea și de păcatul meu mă 
curăţește. Că fărădelegea mea eu o cunosc, și 
păcatul meu înaintea 


60 mea este pururea. Ţie unuia am greșit și rău 
înaintea Ta am făcut, ca să fii îndreptăţit întru 
cuvintele Tale și să biruiești când vei judeca Tu. Că 
iată întru fărădelegi m-am zămislit și în păcate m-a 
născut maica mea. Că iată adevărul ai iubit; cele 
nearătate și cele ascunse ale înțelepciunii Tale mi- 


ai arătat mie. Stropi-mă-vei cu isop, și mă voi 
curăţi; spăla-mă-vei, și mai vârtos decât zăpada mă 
voi albi. Auzului meu vei da bucurie și veselie; 
bucura-se-vor oasele cele smerite. întoarce fața Ta 
de către păcatele mele, și toate fărădelegile mele, 
șterge-le. Inimă curată zidește întru mine, 
Dumnezeule, și duh drept înnoiește întru cele 
dinlăuntru ale mele. Nu mă lepăda de la faţa Ta și 
Duhul Tău cel Sfânt nu-L lua de la mine. Dă-mi mie 
bucuria mântuirii Tale și cu duh stăpânilor mă 
întărește. învăţa-voi pe cei fărădelege căile Tale, și 
cei necredincioși la Tine se vor întoarce. Izbăvește- 
mă de vărsarea de sânge, Dumnezeule, Dumnezeul 
mântuirii mele; bucura-se-va limba mea de 
dreptatea Ta. Doamne, buzele mele vei deschide, și 
gura mea va vesti lauda Ta. Că de ai fi voit jertfă, 
Ţi-aș fi dat; arderile de tot nu le vei binevoi. Jertfa 
lui Dumnezeu: duhul umilit, inima înfrântă și 
smerită Dumnezeu nu o va urgisi. Fă bine, Doamne, 
întru bunăvoirea Ta, Sionului, și să se zidească 
zidurile Ierusalimului. Atunci vei binevoi jertfa 
dreptăţii, prinosul și arderile de tot; atunci vor 
pune pe altarul Tău viței. 

Condacul I 


Apărătorul nostru și folositorul cel fierbinte, 
după datorie mulțumiri aducem ţie, sfinte, noi, 
cei izbăviți din nevoi cu rugăciunile tale. Ci ca 
cel ce ai către Domnul îndrăzneală, din toate 
primejdiile izbăvește-ne pe noi, ca să-ţi cântăm 
ție: bucură-te, Sfinte Prea Cuvioase Părinte 
Grigorie! 

Icosul I 

îngerească viaţă alegând a petrece pe 
pământ, părinte, ca să te bucuri cu îngerii în 
ceruri ai părăsit toate cele veselitoare ale lumii 
și, rănindu-te cu dumnezeiasca dragoste, ai 


alergat la limanul cel de mântuire al sihăstriei 
pentru care noi, minunându-ne, zicem ţie: 

Bucură-te, că din pruncie ai ridicat pe umeri 
Crucea Mântuitorului Hristos; 

Bucură-te, că pentru dragostea lui Hristos ai 
uitat dorul părinţilor tăi; 

Bucură-te, că ai ales fecioria mai mult decât 
nunta; 

Bucură-te, că ţi-ai logodit ţie curăţia; 

Bucură-te, că nu te-ai amăgit ca Adam prin 
lăcomie; 

Bucură-te, că prin postire ai domolit săltările 
trupului; 

Bucură-te, că ai câștigat în inima ta frica 
Domnului; 

Bucură-te, că dintr-însa ai născut duh de 
mântuire; 

Bucură-te, căci cu secera rugăciunii ai 
curăţit spinii patimilor; 

Bucură-te, căci cu plugul înfrânării ai arat 
pământul sufletului tău; 

Bucură-te, că ai semănat într-însul seminţele 
dreptei credinţe; 

Bucură-te, că dintr-însele odrăslești nouă 
roadele tămăduirilor; 

Bucură-te, Sfinte Prea Cuvioase Părinte 
Grigorie! 


Condacul al 2-lea 


Văzându-se pe sine sfântul izbăvit de grijile 
lumești, tăinuindu-se de slugile sale, a alergat 
la părintele și păstorul care l-a învăţat 
rânduiala vieţii sihăstrești și l-a trimis a se 


nevoi cu pustnicii cei ce petreceau acolo 
aproape de dânsul și cu care a cântat lui 
Dumnezeu: Aliluia! 


Icosul al 2-lea 


înţelegerea cea răzvrătită a răucredincio- 
sului egumen cunoscându-o, cu îndrăzneală l-ai 
înfruntat în sobor mustrându-l; iar el, trufașul, 
mâniindu-se, a poruncit să te bată fără de milă; 
tu însă, primind mulţimea loviturilor ca niște 
rouă cerească, mulţumit-ai lui Dumnezeu; 
pentru care noi, lăudând râvna ta cea 
dumnezeiască, grăim ţie: 

Bucură-te, că ai vădit cu îndrăzneală 

eresurile celor răucredincioși; 

Bucură-te, că ai fugit de locuirea cea 
împreună cu dânșii; 

Bucură-te, că pentru dreapta credinţă 
primind răni, te bucurai ca Apostolii; 

Bucură-te. apărătorul dogmelor celor 
sobornicești și apostolești; 

Bucură-te, râvnitorul vieţii îngerești; 

Bucură-te, locuitorul pustiei cel ales; 

Bucură-te, că prin vărsările lacrimilor ai 
stins focul păcatului; 

Bucură-te, că prin stările la privegheri ai 
adormit valurile patimilor; 

Bucură-te, căci cu dumnezeiasca smerenie ai 
smerit răutatea vrăjmașilor diavoli; 

Bucură-te, că nu te-ai amăgit de nălucirile 
lor cele prefăcute în chip de lumină; 

Bucură-te, că prin sihăstrie te-ai arătat ca un 
pom răsădit lângă izvoarele apelor; 


Bucură-te, căci cu lucrarea cuvântului te-ai 
arătat vie mult roditoare; 

Bucură-te, Sfinte Prea Cuvioase Părinte 
Grigorie! 


Condacul al 3-lea 


Puterea Celui Prea înalt prin rugăciunile tale 
cele primite pogorându-se, a gonit pe diavolii 
care te supărau și te luptau spre păcatul 
trupesc; de care izbăvindu-te în vis prin venirea 
Prea Curatei Maicii lui Dumnezeu ce s-a arătat 
în chipul maicii tale, ai cântat lui Dumnezeu: 
Aliluia! 

Icosul al 3-lea 


Având dorire să vezi pe fratele tău cel după 
trup, ai trimis la dânsul pe ucenicul tău; iar tu, 
fiind cuprins de lumina cerească ce s-a pogorât 
peste tine, ai petrecut în bună mireasmă multe 
zile, până ce s-a întors ucenicul; atunci te-ai 
deşteptat, iar el, înțelegând acea taină prea- 
mărită, a grăit către tine: 

Bucură-te, văzătorule de cerești vedenii; 

Bucură-te, lăcaș de cerească lumină; 

Bucură-te, că prin buna mireasmă a ei te-ai 
izbăvit de curgerea sângelui; 

Bucură-te, că printr-însa ai scăpat de patimi 
și de supărările diavolilor; 

Bucură-te, că răstignindu-te lumii, Domnului 
te-ai adus jertfă; 

Bucură-te, căci, cu sudorile sihăstriei, ai 
stins cărbunii patimilor; 

Bucură-te, că ai fost pildă tuturor spre 

mântuire; 


Bucură-te, că pe mulți mântuiţi, ai adus 
Domnului; 

Bucură-te, temelia cea neclintită a pustni- 
ceștilor strădanii; 

Bucură-te, că ai înflorit ca un trandafir și 
crin bine mirositor în văile sihăstriei; 

Bucură-te, că de la cer ai primit dar în chipul 
focului; 

Bucură-te, că ai strălucit mai mult decât soa- 
rele; 

Bucură-te, Sfinte Prea Cuvioase Părinte 
Grigorie! 

Condacul al 4-lea 


Vifor de gânduri îndoite având sfântul 
pentru vedenia de care a fost uimit în multe 
zile, a chemat pe unchiul și părintele său, 
Simeon, ca să vină la dânsul; de la care luând 
bună încredințare că vedenia aceea n-a fost de 
laîntunecaţii diavoli, ci dumnezeiască și 
îngerească, a cântat lui Dumnezeu: Aliluia! 


Icosul al 4-lea 


Auzit-ai glas din cer strigându-te ca pe 
patriarhul Avraam: ieși din pământul tău și din 
rudenia ta și mergi în pământul în care vei 
putea sluji lui Dumnezeu; și îndată ascultând 
dumnezeiasca poruncă, sculându-te, te-ai dus; 
pentru aceea grăim: 

Bucură-te, că te-ai făcut următor lui Avraam 
cu credinţă; 

Bucură-te, căci ca dânsul ai părăsit patria și 
neamul; 

Bucură-te, cu Isaac, moștenitorule al 


credinţei; 
Bucură-te, cu lacov, minte văzătoare de 
Dumnezeu; 
Bucură-te, noule Moise, cu nerăutatea; 
Bucură-te, noule David, cu blândeţea; 
Bucură-te, că te-ai arătat nouă lov cu 
răbdarea; 
Bucură-te, că ai râvnit credinţa lui Iosif; 
Bucură-te, că pentru credinţă te-ai aprins cu 
râvnă ca Ilie; 

Bucură-te, căci cu îndrăzneală ai mustrat ca 
Botezătorul; 

Bucură-te, bărbat al doririlor duhului, noule 
Daniile; 

Bucură-te, prooroc văzător de cele viitoare; 

Bucură-te, Sfinte Prea Cuvioase Părinte 
Grigorie! 


Condacul al 5-lea 


Stea nerătăcită mult-luminoasă povăţuită de 
Duhul Sfânt te-ai arătat în pustietăţi și în orașe, 
strălucind cu minunile, diavolii gonind și bolile 
tămăduind; pentru care, de către toţi vestin- 
du-se minunile tale, cu mulţumită se aduce lui 
Dumnezeu cântare: Aliluia! 


Icosul al 5-lea 


Văzând popoarele faptele tale cele bune și 
viaţa ta cea mai presus de om, cu credință au 
alergat ca la un trimis al lui Dumnezeu, 
primind folosul cererilor, cu care și noi, 
împărtășindu-ne de facerile tale de bine, după 


Evanghelie preamărind pe Tatăl ceresc, cu 
mulțumire cântăm ţie: 

Bucură-te, că ai îmbogăţit pe cel sărac din 
Priconis ca marele Nicolae; 

Bucură-te, că te-ai arătat cu blândeţe către 
cel ce te-a bătut ca pe o iscoadă; 

Bucură-te, că ai vădit avuţia lui Mercurie că 
era din nedrepte agoniseli; 

Bucură-te, că ai izbăvit din mare pe călu- 
gărul ce-ţi slujea ţie; 

Bucură-te, că la Roma te-ai arătat făcător de 
minuni; 

Bucură-te, că de acolo ai fugit de lauda 
oamenilor; 

Bucură-te, că în Sicilia ai gonit pe balaurul 
ce se pornise asupra ta; 

Bucură-te, că acolo pe femeia cea desfrânată 
o ai îndreptat la pocăință; 

Bucură-te, căci cu rugăciunea ta către 
Dumnezeu ai îmblânzit pe cetăţenii idrisini; 

Bucură-te, că în chip nevăzut ai trecut prin 
oastea de saracini; 

Bucură-te, că ai vindecat mâna ce se uscase 
a saracinului, pe care o ridicase ca să te 
junghie; 

Bucură-te, căci cu rugăciunile tale s-a 
tămăduit cel îndrăcit; 

Bucură-te, Sfinte Prea Cuvioase Părinte 
Grigorie! 


Condacul al 6-lea 


Propovăduitor, purtător de Dumnezeu fiind, 


ai învăţat a ne închina Treimii în Unime și 
Unimii în Treime și, făcându-te vas ales ca 
marele Pavel, te-ai aprins de râvnă, dorind 
mucenicie pentru sfintele icoane; iar 
Dumnezeu te-a păzit în viaţa aceasta ca să 
folosești multora care au cântat Lui: Aliluia! 

Icosul al 6-lea 


Strălucind tu ca al doilea Pavel în Tesalonic, 
petreceai în multe lipsuri dintre cele ale vieţii 
trupești; dar Dumnezeu, purtând grijă de tine, 
te hrănea prin cinstita femeie, ca pe Ilie prin 
corbi și ca pe Daniil în groapa leilor, prin 
îngeri; iar noi, lăudând credinţa ce aveai către 
Dumnezeu în Care ai nădăjduit, grăim ţie: 

Bucură-te, că în multă lipsă fiind nu ai slăbit 
nevoinţele sihăstriei; 

Bucură-te, că pentru dragostea lui Hrisos ai 
răbdat foamea și lipsa de îmbrăcăminte; 

Bucură-te, că ai folosit pe femeia cea săracă 
cu izvorârea de smoală; 

Bucură-te, că ai vădit pe cel ce ascunsese 
din milostenia cea rânduită pentru săraci; 

Bucură-te, că ai tămăduit pe cel nebun 
îndrăcit ce sărise în spatele tău; 

Bucură-te, că ai vădit pe călugărul ce se pre- 
făcea că este îndrăcit; 

Bucură-te, căci cunoscând  vicleșugurile 
diavolilor, ca pe niște păianjeni le-ai risipit; 

Bucură-te, că întru toate desăvârșit i-ai 
rușinat pe ei; 

Bucură-te, că mai înainte ai spus pristăvirea 
stâlpnicului și a celor doi fraţi; 

Bucură-te, că asemenea ai vestit și altui 


bătrân să-și gătească mormântul; 

Bucură-te, căci, cunoscând cu duhul, ai 
înfruntat pe cel ce nu îngropase pe cel mort 
găsit pe cale; 

Bucură-te, că deșteptezi mintea celor ce sunt 
îngropaţi în mormântul lenevirii; 

Bucură-te, Sfinte Prea Cuvioase Părinte 
Grigorie! 


Condacul al 7-lea 


Vrând odinioară să mergi în părţile slove- 
nilor spre a viețui în mai multă liniște acolo, 
mergând puţin pe cale, te-ai întors degrabă, 
căci ai cunoscut urgia lui Dumnezeu ce era să 
cadă peste puţin timp asupra lor, iar ucenicul 
tău, spăimântându-se de mai înainte cunoștința 
ta, a cântat lui Dumnezeu: Aliluia! 


Icosul al 7-lea 


Arătat-a Dumnezeu prin tine minune prea- 
mărită cu boierul cel închis în temniță, căci, 
hotărât fiind el de pierzare, ai cunoscut aceasta 
cu darul lui Dumnezeu, pentru care, asemă- 
nându-te marelui Nicolae, îndată ai alergat la 
mai-marele cetăţii și cu multe rugăciuni l-ai 
izbăvit din amara moarte; iar el, aducându-ţi 
mulțumire, a grăit către tine: 

Bucură-te, izbăvitorul celor  osândiţi la 

moarte; 

Bucură-te, ajutătorul celor în primejdii; 

Bucură-te, că ai fost liman celor învăluiţi de 
marea acestei vieţi; 


Bucură-te, că din nevoi se izbăveau și se 
izbăvesc cei ce cheamă numele tău; 

Bucură-te, că mai înainte, cunoscând venirea 
ucenicului tău, l-ai întâmpinat; 

Bucură-te, că ai izbăvit de moarte pe cel 
mușcat de viperă; 

Bucură-te, că ai izbăvit pe fecioară de 
durerea ochilor și de orbire; 

Bucură-te, că ai tămăduit de răceală pe cel 
bolnav ce se culcase pe patul tău; 

Bucură-te, că ai tămăduit pe cel bolnav de 
friguri prin îmbrăcarea cu rasa ta; 

Bucură-te, că ai izbăvit pe o femeie săracă, 
bolnavă de durerea capului; 

Bucură-te, că ai gonit pe diavolul din călu- 
gărul ce se chinuia rău; 

Bucură-te, primește de la noi, cei supăraţi de 
diavoli, de trup și de lume; 

Bucură-te, Sfinte Prea Cuvioase Părinte 
Grigorie! 


Condacul al 8-lea 


Străină viață petrecând pe pământ, fericite 
părinte Grigorie, cu totul ţi-ai înălţat mintea 
către cele cerești, minunând pe îngeri și pe 
oameni cu răbdarea ta; pentru aceasta acum, 
luând răsplătire de la Dumnezeu, cânţi Lui 
neîncetat împreună cu îngerii: Aliluia! 


Icosul al 8-lea 


Cu trupul ai fost întru cei de jos, ca un om, 
iar cu mintea nu te-ai dezlipit de cele de sus; 
pentru această te-ai învrednicit a scoate foc din 


71 


gura ta, care ţi-a luminat fața mai mult decât 
soarele; de care înfricoșându-se ucenicul tău, i- 
ai poruncit ca până la sfârșitul tău să păzească 
taina, ferindu-te de laudele oamenilor, deci și 
noi cu dânsul grăim ţie: 

Bucură-te, cel ce ai lucrat privind spre cele 
de sus; 

Bucură-te, că întotdeauna ai privit la 
sfârșitul lucrării cea de Dumnezeu iubită; 

Bucură-te, că pentru neîncetatele rugăciuni 
ai primit de la Dumnezeu sabie aurită; 

Bucură-te, căci cu dânsa ai tăiat spinul păca- 
tului; 

Bucură-te, că în trup fiind ai auzit cântare 
îngerească; 

Bucură-te, că prin curăţia minţii te-ai învred- 
nicit de taine dumnezeiești ca acestea; 

Bucură-te, căci, cu voința cea îndreptată 
spre Dumnezeu, te-ai îndumnezeit după dar; 

Bucură-te, că în trup te-ai făcut locaș curat 
Prea Sfintei Treimi; 

Bucură-te, că în chip nevăzut ai mers cu 
loan, ucenicul tău, pe cale; 

Bucură-te, că de multe ori te arătai 
unchiului tău în vremea rugăciunii; 

Bucură-te, că mai înainte apucând ai mântuit 
pe stâlpnicul ce era să cadă în păcat; 

Bucură-te, grăim ţie cei ce ne izbăvim de 
toate păcatele în toată vremea; 

Bucură-te, Sfinte Prea Cuvioase Părinte 
Grigorie! 

Condacul al 9-lea 


Toată latura Decapoliei, Asia, Bizanțul, 
Tesalia, Roma, Răsăritul și Apusul propovă- 
duiesc lucrarea minunilor tale, cu care pe mulţi 
din dureri și din necazuri i-ai izbăvit, vred- 
nicule de minune, pe cei ce au cântat lui 
Dumnezeu: Aliluia! 


Icosul al 9-lea 


Retorii cei mult-bârfitori, care se fălesc 
numai cu filosofia cea deșartă, nu pricep cum 
tu, în trup muritor fiind, ai biruit toate hotarele 
firii, vieţuind ca unul fără de trup cu darul lui 
Dumnezeu; iar noi, mulțumire aducând Celui 
Ce te-a mărit în viaţă și după moarte, cântăm 
ție: 

Bucură-te, că prin multă strădanie ai câști- 
gat înţelepciunea cea de sus; 

Bucură-te, cel ce ai defăimat înțelepciunea 
cea deșartă; 

Bucură-te, cel ce ai fost dulce la cuvânt și 
mângâietor în învățături; 

Bucură-te, cel ce multe cetăţi le-ai izbăvit 
din rătăcirea idolilor; 

Bucură-te, căci corabia Bisericii lui Hristos 
la liman bun a ajunge te-ai nevoit; 

Bucură-te, că pentru dânsa te-ai primejduit 
până la moarte; 

Bucură-te, că pentru dragostea lui Hristos 
te-ai nevoit până la vărsarea sângelui; 

Bucură-te, căci cu râvna dreptei credinţe te- 
ai făcut mucenic fără de sânge; 


Bucură-te, că ai mărturisit pe Hristos a fi 
Dumnezeu și om; 

Bucură-te, că icoană ai zugrăvit întrupării 

Lui; 

Bucură-te, căci cu focul duhului ai ars 
bârfele ereticilor, ca pe niște neghină și pleavă; 

Bucură-te, căci cu lopata dreptei credinţe le- 
ai vânturat pe ele; 

Bucură-te, Sfinte Prea Cuvioase Părinte 
Grigorie! 


Condacul al 10-lea 


Voind a te asemăna Stăpânului Hristos, cu 
nerăutate ai iubit pacea și dragostea și n-ai răs- 
plătit rău pentru rău; ci pentru cei ce s-au 
năpustit și te-au bătut, te-ai rugat ca și Acela 
pentru răstignitorii Lui și ca întâiul mucenic 
Ștefan pentru cei ce l-au ucis cu pietre; cu care 
acum,  bucurându-te, cânţi lui Dumnezeu: 
Aliluia! 


Icosul al 10-lea 


Zid nebiruit împotriva patimilor și turn 
nesurpat al curăţiei te-ai arătat, părinte 
cuvioase, căci, cu privegherea gonind somnul 
lenii, te-ai făcut casă Duhului Sfânt și nici 
măcar în somn sau în vis n-au putut diavolii cu 
năluciri să te înșele; pentru care noi, lăudându- 
te, grăim către tine: 

Bucură-te, păzitorul cel ales al fecioriei; 

Bucură-te, că urmarea lui Hristos ca Pavel în 
trupul tău o ai purtat; 

Bucură-te, că ești numit cu numele prive- 
gherii; 


Bucură-te, că te-ai învrednicit de cămara cea 
de mire a Mântuitorului Hristos; 

Bucură-te, slujitorule al Preacuratei 
Fecioare și Maicii lui Dumnezeu; 

Bucură-te, apărătorule al cinstitei Sale 

icoane; 

Bucură-te, că prin alegerea lui Dumnezeu ca 
un vrednic ai primit preoția; 

Bucură-te, că ai adus lui Hristos jertfă cu 
inimă curată; 

Bucură-te, că pe mulţi i-ai tras din adâncul 
pierzării de suflet; 

Bucură-te, că pe mulţi i-ai făcut îngeri la 

minte; 

Bucură-te, că din poftele cele necurate izbă- 
vești pe mulţi; 

Bucură-te, că potolești aprinderea patimilor 
noastre celor trupești; 

Bucură-te, Sfinte Prea Cuvioase Părinte 
Grigorie! 


Condacul al 11-lea 


împăratul împăraţilor și Dumnezeu, vrând să 
te cheme la Sine ca să-ți răsplătească cu 
bogate daruri pentru multe ostenelile tale, a 
îngăduit să pătimești de boală cumplită; din 
care, după rugăciunea ta izbăvindu-te, ai cerut 
boala hidro- picii, prin care s-a făcut mai mult 
arătată răbdarea ta; iar tu până la sfârșit ai dat 
lui Dumnezeu laudă, cântând: Aliluia! 

Icosul al 11-lea 


Făclie primitoare de lumină înţelegătoare te 


cunoaștem pe tine, părinte, că râvnind Ia bună- 
tăţile cuvioșilor celor mai înainte de tine, te-ai 
aprins de dumnezeiescul foc, pe care Domnul a 
venit să-l arunce pe pământ și ai ars toată 
materia cea poftitoare de cele de jos și către 
cunoștința cea dumnezeiască ai povăţuit pe cei 
ce au năzuit către tine; pentru care grăim ţie: 

Bucură-te, că întru toate te-ai făcut următor 
al marelui Antonie; 

Bucură-te, cel ce cunoști gândurile ca 
marele Eftimie; 

Bucură-te, cel ce înfrânezi poftele ca Sava 
sfințitul; 

Bucură-te, învăţătorule al pustiei ca marele 
Teodosie Chinoviarhul; 

Bucură-te, cel ce iubești tăcerea ca marele 
Arsenie; 

Bucură-te, cel ce îndrepţi spre pocăință ca 
Efrem Șirul; 

Bucură-te, stâlp al răbdării și făcătorule de 
minuni; 

Bucură-te, apărătorule al dreptei credinţe ca 
mărturisitorii Maxim și Teodor Studitul; 

Bucură-te, că ai vieţuit în blândeţe și în 
nerău- tatea inimii; 

Bucură-te, că te-ai făcut comoară a toată 
fapta bună; 

Bucură-te, că prin aceasta te-ai făcut bună- 
mireasmă a lui Hristos; 

Bucură-te, că te desfătezi întru viaţa veseliei 
celei de taină; 

Bucură-te, Sfinte Prea Cuvioase Părinte 
Grigorie! 


Condacul al 12-lea 


Vrând unchiul și părintele tău să te vadă mai 
înainte de a trece tu din viaţa aceasta, ţi-a scris 
să mergi la dânsul, aflându-se el închis pentru 
sfintele icoane; iar tu, fericite, deși erai cuprins 
de boală, ai mers cale îndelungată, ca un 
diamant mult-răbdător și, sărutându-vă unul pe 
altul și  duhovnicește bucurându-vă, v-aţi 
despărţit; și după pătimirea unui an deplin în 
boală cumplită, ai adormit somnul cel cuvios al 
sfinţilor, cântând lui Dumnezeu: Aliluia! 


Icosul al 12-lea 


Cântând adormirea ta, te lăudăm ca pe cel 
ce bine te-ai nevoit, alergarea ai săvârșit, 
credința ai păzit; pentru care mărturie este 
cinstitul tău trup, care cu darul lui Dumnezeu 
se păzește întreg și nestricat. Din el culegem 
noi nenumărate tămăduiri de boli, de faceri de 
minuni, grăind ţie cu credinţă: 

Bucură-te, cel ce ai fost înger în trup și 
acum dănţuiești cu îngerii; 

Bucură-te, Sfinte, care te veselești cu toţi 
Sfinţii; Bucură-te, cu Apostolii și Mucenicii 
vorbitorule; Bucură-te, cu Cuvioşii și cu Drepţii 
locuitorule; Bucură-te, că după trup ţi-a fost 
nașterea și creșterea în Decapolia; 

pete 


Bucură-te, că în veci moștenești Ierusalimul 
cel de sus; 
Bucură-te, comoara nepreţuită a ţării 
Valahiei; 
Bucură-te, că de multe feluri de primejdii pe 


aceasta o păzești; 
Bucură-te, lauda cea de cinste a Sfintei 
Mănăstiri Bistriţa; 
Bucură-te, podoaba a tot clerul bisericesc; 
Bucură-te, mângâierea celor deznădăjduiţi; 
Bucură-te, bucuria celor scârbiţi; 
Bucură-te, Sfinte Prea Cuvioase Părinte 
Grigorie! 


Condacul al 13-lea 


O, Părinte Sfinte, Prea Cuvioase Grigorie, 
plăcutule al lui Hristos și ajutătorul tuturor 
celor în nevoi, care în viaţa ta pe pământ după 
Evanghelie ai fost lumina lumii, iar după 
moarte, din purtarea de grijă a lui Dumnezeu, 
ai fost dat păzitor acestei țări creștinești (și 
acestui sfânt lăcaș) prin aducerea sfintelor tale 
moaște, primind acum acest puţin dar de la noi 
smeriţii, mijlocește către Dumnezeu ca în 
veacul acesta să ne izbăvească de toată 
primejdia și neputinţa, iar în cel viitor de 
veșnicele chinuri și împreună cu tine să ne 
învrednicească în pământul celor vii să cântăm 
Lui: Aliluia. 

Acest condac se zice de trei ori. 

Apoi se zice iarăși Icosul întâi: îngerească 
viaţă alegând a petrece pe pământ, părinte... și 
Condacul întâi: Apărătorul nostru și folo- 
sitorul cel fierbinte... 

După aceea zicem aceste rugăciuni: 

O, Prea Cuvioase Sfinte Grigorie, credem că 
încă în trup vieţuind te-ai făcut lăcaș Sfintei 
Treimi, la Care acum mutat fiind, neîncetat te 
rogi împreună cu toţi Sfinţii și cu Preacurata 


Maică lui Dumnezeu pentru întărirea sfintelor 
biserici, a  patriarhilor, a împăraților, a 
domnilor, a supușilor, a preoților, a călugărilor 
și pentru sănătatea și mântuirea tuturor 
dreptcredincioșilor creștini. Cu umilinţă cădem 
la sicriul sfintelor tale moaște și le sărutăm cu 
dragoste, rugându-te: întărește și păzeşte acest 
sfânt locaș, pe care ţi l-ai ales sălaș, această 
sfântă mănăstire care te are pe tine întru sine, 
precum și toate orașele și pe toţi locuitorii din 
ele. Nu trece cu vederea nici pe cei ce năzuiesc 
la sfintele tale moaște, care cu credință căzând 
se închină și le sărută, rugându-se a li se dărui 
sănătate și izbăvire de supărarea duhurilor 
necurate și de alte boli nenumărate, care 
dobândindu-și dorita izbăvire şi sănătate, 
împreună cu noi lui Dumnezeu să-l înălțăm 
slavă, iar ţie pentru datornica mulţumire îţi 
aducem icoasele acestea întru care mărim și 
lăudăm nevoințele tale, privegherile, posturile, 
rugăciunile, luptele cu diavolii, bătăile și toate 
ale tale fapte bune, pentru care toţi zicem: 
bucură-te, preafericite Părinte, preaînţelepte 
Grigorie! 


Rugăciunea a doua 


O, întru tot Sfinte Prea Cuvioase Părinte 
Grigorie, cel ce din pruncie te-ai dat pe tine 

Domnului, rănindu-te de focul dragostei Lui și 
părăsind toate deșertăciunile lumii ca pe niște 
gunoaie, lăsând și pe părinţii tăi, ai urmat cu 
toată dragostea după Dânsul, iubindu-L mai 
mult decât toate bunătăţile cele trecătoare ale 
lumii acesteia. Că  luminându-ţi-se ochii 


sufletului tău, cu toată curăţia i-ai slujit ca un 
înger în trup Lui, Celui Care te-a preamărit cu 
darul facerii de minuni în viaţă și după moarte, 
că așa mărește Dumnezeu pe cei ce-L slăvesc 
pe El. De la Care, fericite, după multe trude și 
osteneli ai aflat har și milă, că, sfin- ţindu-te, 
privești cu cetele îngerești la lumina cea 
preadulce a Prea Sfintei Treimi. Rugămu-te 
dar, sfinte al lui Dumnezeu, primește aceste 
rugăciuni de la noi, slugile tale, care nădăjduim 
la ajutorul tău, cei ce ne-am îmbogăţit cu 
sfintele tale moaște, care cu darul lui 
Dumnezeu revarsă  mireasmă bună și 
încuviințată celor credincioși. Deci, avându-te 
către  Milostivul Dumnezeu bun părtinitor, 
aducem ţie această puţină rugăciune și fii 
folositor și rugător pentru noi către Dumnezeu, 
ca prin rugăciunile tale să fim apăraţi de 
dușmanii noştri văzuți și  nevăzuţi, ca, 
izbăvindu-ne de toată ispita și necazul cel 
negândit și neașteptat și de chinurile cele 
veșnice ce vor să fie, să aflăm milă în ziua 
Judecăţii. Și învrednicindu-ne și noi cu tine de 
nespusele  bunătăţi, privind lumina cea 
preadulce și desfătată a feţei lui Dumnezeu, să 
slăvim pe Tatăl și pe Fiul și pe Sfântul Duh, 
acum și pururea și în vecii vecilor. Amin. 

CINSTITUL PARACLIS 

AL PRCA CUVIOSULUI 

PARINICLUI NOSTRU 
GRIGORie DCCAPOLITUL 


Se zic rugăciunile începătoare de la acatist 
(pag. 56) și apoi următoarele: 
Doamne miluiește (de 12 ori). 


Veniţi să ne închinăm împăratului nostru 
Dumnezeu. 

Veniţi să ne închinăm și să cădem la Hristos, 
împăratul și Dumnezeul nostru. 

Veniţi să ne închinăm și să cădem la însuși 
Hristos, împărat Dumnezeul nostru. 


Psalmul 142 (vezi pagina 59). 


Dumnezeul este Domnul și S-a arătat nouă, 
bine este cuvântat Cel ce vine întru numele 
Domnului (de 3 ori) și troparele următoare: 


Glasul al 3-lea 

Chip te-ai făcut înfrânării și prin dumneze- 
iescul Duh pe toţi ai luminat. Alergarea dreptei 
credințe o ai săvârșit și cu învăţăturile tale 
lumea ai luminat și ai mustrat cugetele celor 
răucre- dincioși. Părinte Preacuvioase Grigorie, 
pe Hristos Dumnezeu roagă-L să ne dăruiască 
nouă mare milă. 

Slavă... și acum... A Născătoarei 


Pre tine, ce ai mijlocit mântuirea neamului 
nostru, te lăudăm, Născătoare de Dumnezeu 
Fecioară. Căci cu trupul cel luat dintru tine, 
Fiul tău și Dumnezeul nostru, prin Cruce luând 
patimă, ne-a izbăvit pre noi din stricăciune, ca 
un iubitor de oameni. 


Psalmul 50 (vezi pagina 60). 


CANONUL SFÂNTULUI 
GRIGORI6 DGCAPOLITUL 


Cântarea I, glasul al 8-lea 


Irmos: „Apa trecând-o ca pe uscat și din 
răutatea egiptenilor scăpând  israeliteanul, 
striga: Izbăvitorului și Dumnezeului nostru să-l 
cântăm 

Pripeală: Sfinte  Preacuvioase Părinte 
Grigorie, roagă-te lui Hristos Dumnezeu pentru 
noi. (Se repetă înainte de toate troparele care 
nu au: Slavă... și acum...) 


Smeritul meu suflet, omorât cu dulceţile 
trupului,  înviază-l, părinte Grigorie, cu 
rugăciunile tale, că viaţa cea veșnică ai 
dobândit-o, omorând pe omul cel vechi cu 
nevoinţele postniciei. 

înfrânându-ți dulceţile trupului cu puterea 
minţii, din pruncie te-ai făcut vas ales Duhului, 

smerenie, văzătorule de Dumnezeu. 


Slavă... 


Cu iubire dumnezeiască, poftele trupului le- 
ai veștejit și ţi-ai dobândit soţie curăţia, 
fericite, din care s-au născut ţie fii bunătăţile 
preamărite, care te-au făcut pe tine dar 
bineprimit lui Dumnezeu. 

Și acum" 

Ceea ce ești scară cerească care ajunge de 
la pământ la cer, prin care Cuvântul lui 
Dumnezeu cu oamenii S-a unit, Preacurată, 
binecuvântată, minune  negrăită, vedere 


necuprinsă cu mintea, miluiește pe cei ce se 
roagă ţie. 


Cântarea a 3-a 


Irmos: „Doamne, Cela Ce ai făcut cele de 
deasupra crugului ceresc și ai zidit Biserica, Tu 
pe mine mă întărește întru dragostea Ta, că Tu 
ești marginea doririlor și credincioșilor întărire, 
Unule Iubi to rule de oameni". 

în muntele faptelor bune alergând, cuvioase, 
ai intrat în norul privirii la cele de sus și ai 
cunoscut pe cât ai putut cuprinde pe Cel necu- 
prins de fire, fiind plin de lumină, părinte. 

Cel Ce S-a născut în peșteră pentru mân- 
tuirea neamului omenesc, pe tine cel ce ai 
locuit în peșteră, preafericite, cu lumina 
cerească te-a luminat, ca pe Pavel, luminos 
arătându-te, părinte Grigorie. 

Slavă.» 


Ușa cea cerească, Preacurată Maica lui 
Hristos, ţie, celui împresurat de asupririle 
diavolești, părinte, ţi-a dat aripi și puternic 
asupra protivnicului te-a făcut cu harul Duhului 
Sfânt și ai biruit toate uneltirile lui. 


Și acum... 


Bucură-te, ceea ce ai născut pe Domnul tutu- 
ror; bucură-te, ceea ce ai mijlocit viața oame- 
nilor, bucură-te, munte umbrit și netăiat, 
întărirea credincioșilor, bucură-te, ceea ce ești 
cu totul fără de prihană. 


Următoarele stihiri se zic după Cântarea a 
3-a și a 6-a: 


Izbăvește din nevoi pe robii tăi, Născătoare 
de Dumnezeu, că toți după Dumnezeu, la tine 
scăpăm, ca și către un zid nestricat și folositor. 

Caută cu milostivire, cu totul lăudată 
Născătoare de Dumnezeu, spre necazul cel 
cumplit al trupului meu și vindecă durerea 
sufletului meu. 


Preotul zice ectenia: Miluiește-ne pe noi 
Dumnezeule... Ja care pomenește pe cei 
pentru care se face paraclisul; Doamne 
miluiește (de 3 ori). Apoi preotul zice 
ecfonisul: Că milostiv și iubitor de oameni... 


și îndată Sedelna, glasul al 4-lea: 

Cu dumnezeiasca strălucire fiind luminat, ai 
izgonit întunericul patimilor celor de suflet stri- 
cătoare, Grigorie pururea mărite; înălțându-te 
spre suirea nepătimirii cea prea curată, ai 
izvorât,  preamărite, raze de  tămăduiri, 
sălășluindu-te în lumina cea neapusă a 
împărăției lui Hristos. 

Slavă», și acum... 


Astăzi toată lumea s-a umplut cu bucurie 
întru praznicul cel binecuvântat al Născătoarei 
de Dumnezeu, strigând: Fecioară, tu ești cortul 
cel ceresc. 


Cântarea a 4-a 


Irmos: „ Tu ești întărirea celor ce aleargă la 
Tine, Doamne, Tu ești lumina celor întunecați și 
pe Tine Te laudă duhul meu“. 

Cela Ce pentru noi străină pogorâre a avut, 
Grigorie, străin făcându-Se pentru bunătate, pe 


tine străin pentru Dânsul văzându-te, te-a 
primit și dumnezeiesc moștenitor al împărăției 
Sale strălucit cu bunătăţile te-a făcut. 

Pentru Hristos, Cel ce S-a făcut prunc 
pentru noi, te-ai dus la școala ascultării, prunc 
cu nerău- tate făcându-te, de Dumnezeu 
înțelepțite părinte; şi cu dumnezeiasca 
smerenie, ai smerit răutatea vrăjmaşilor, 
fericite Grigorie. 


Slavă... 


Cu ploile lacrimilor tale, părinte Grigorie, ca 
şi cu nişte rouă dumnezeiască adăpându-te, 


85 Întru toată fapta bună ai sporit; toată roada 
bunătătții ai înflorit; ca un pom roditor, lângă 
izvoarele apelor răsădit, ai adus roadele desă- 
vârșirii în pustie. 

Și acum... 

Maica lui Dumnezeu binecuvântată, cu totul 
fără prihană, rănile sufletului meu vindecă-le, 
desfătările trupului stinge-le; inima mea cea 
întunecată lumineaz-o; împacă mintea mea și 
mă izbăvește de toată vătămarea și năvălirea 
vrăjmașilor. 


Cântarea a 5-a 


Irmos: „ Luminează-ne pe noi, Doamne, cu 
poruncile Tale și cu braţul Tău cel prea înalt; 
pacea Ta dă-o nouă, lubitorule de oameni". 

Cu lucrarea cuvântului, viță aducătoare de 
roadă te-ai arătat, cuvioase, care aduce 
struguri de fapte bune, care dau din sine vin 
duhovnicesc de mântuire, părinte, veselind 
inimile credincioșilor. 

Roma cea mărită, părinte, de la Răsărit, pre 


tine luminător neapus te-a primit prin credinţă 
și s-a luminat cu darurile tale cele cinstite; că 
pe Hristos ai avut în suflet ca o lumină, lumi- 
nând pe cei ce te văd pe tine, părinte. 


Slavă... 


Pe șarpele ce se ţâra și păzea călcâiul tău, 
Grigorie, cu dumnezeiasca priveghere, în căile 

lucrător al poruncilor lui, l-ai omorât cu puterea 
Duhului. 


Și acum... 


Folositoare lumii, Maică pururea Fecioară, 
tu mă ajuţi și mă povăţuiești la calea cea 
dreaptă și conduci la cărările dreptăţii gândul 
meu și mișcările sufletului meu. 


Cântarea a 6-a 


Irmos: „ Cură(ește-mă, Mântuitorule, că 
multe sunt fărădelegile mele și mă ridică din 
adâncul răutăţilor, rogu-mă; căci către Tine am 
strigat și mă auzi, Dumnezeul mântuirii mele". 

Cu voința cea către Dumnezeu fiind 
îndumnezeit, preasfinţite, prin vedeniile cele 
tainice și dumnezeieștile străluciri, ca un 
proroc îndumnezeit și ca o slugă a lui 
Dumnezeu, te-ai învrednicit de dumnezeiescul 
dar. 

în liniște și tăcere viața ta petrecând, 
Grigorie, te-ai arătat mai presus decât valurile 
lumești și mai înalt decât patimile și străin a tot 
ce este pământesc. 


Slavă... 


Ca o oglindă curată ai primit dumnezeiasca 
rază și ai împodobit ca un vas sfinţit Biserica 
cea de sus, Grigorie, și ai luminat adunarea 
celor întâi născuţi. 

Marie, Maica  Preacurată, palat al 
împăratului, pe mine,cel ce m-am făcut necu- 
rat, peșteră tâlharilor, curățește-mă cu rugă- 
ciunile tale, arătându-mă Biserică sfântă Celui 
Ce S-a născut din tine. 


Preotul pomenește pe cei pentru care s-a 
făcut Paraclisul, așa cum s-a arătat după 
Cântarea a 3-a. 

Apoi ecfonisul și condacul glasului al 3-lea. 


Soare luminos, pe tine biserica te cunoaște, 
care cu podoabele faptelor bune și cu razele 
tămăduirilor pe toţi luminezi, a lui Hristos 
slugă. Pentru aceasta prăznuim dumnezeiasca 
pomenirea ta și cinstim nevoinţele tale, 
preafericite părinte, înțelepte Grigorie. 


Prochimen, glasul al 4-lea 


Cinstită este înaintea Domnului moartea 
cuvioșilor Lui. 

Stih:Ce vom răsplăti Domnului pentru toate 
câte ne-a dat nouă. 


Preotul: Domnului să ne rugăm 

Credincioșii: Doamne, miluiește. 

Preotul: Că Sfânt ești, Dumnezeul nostru... 

Credincioșii: Amin. 

Preotul: Şi pentru ca să ne învrednicim noi a 
asculta Sfânta Evanghelie, pe Domnul 


Dumnezeul nostru să-L rugăm. 

Credincioșii: Doamne miluiește (de 3 ori). 

Preotul: Cu înţelepciune drepţi, să ascultăm 
Sfânta Evanghelie. Pace tuturor. 

Credincioșii: Şi duhului tău. 

Preotul: Din Sfânta Evanghelie cea de la 
Luca citire. 

Credincioșii: Slavă Tie, Doamne, slavă ie. 

Preotul: Să luăm aminte. 

Urmează Evanghelia pe care, în lipsă de 
preot, poate s-o citească și un simplu 
credincios, cu toată smerenia, dragostea și cu 
toată frica. 


„în vremea aceea, sta lisus în loc șes și 
mulțime multă de ucenici ai Săi și mulțime 
mare de popor din toată ludeea, din Ierusalim 
și de pe țărmul Tirului și al Sidonului, care 
venise ca să-L asculte și să se vindece de bolile 
lor. Și cei chinuiti de duhuri necurate se 
vindecau. Și toată mulţimea căuta să se atingă 
de El, că putere ieșea din El și îi vindeca pe 
toți. Și EL ridicându-Și ochii spre ucenicii Săi, 
zicea: Fericiţi, voi, cei săraci, că a voastră este 
împărăția lui Dumnezeu. Fericiţi voi, care 
fămânziți acum, că vă veti sătura. Fericiţi cei 
ce plângeți acum, că veti râde. Fericiţi veți fi 
când oamenii vă vor uri pe voi și vă vor izgoni 
dintre ei și vă vor batjocori și vor lepăda 
numele voastre ca râu din pricina Fiului 
Omului. Bucuraţi-vă în ziua aceea și vă veseliti, 
că, iată, plata voastră multă este în cer“ (Luca 
6,17-23). 


Credincioșii: Slavă Tie, Doamne, slavă ie. 

Slavă-— glasul al 2-lea. 


Pentru rugăciunile prea cuviosului tău 
Grigorie, Milostive, curăţește mulţimea greșe- 
lilor noastre. 

Și acum— 

Pentru rugăciunile Născătoarei de 
Dumnezeu,  Milostive, curățeşte mulțimea 
greșelilor noastre. 

Stih: Miluiește-ne, Dumnezeule, după mare 
mila Ta și după mulțimea îndurărilor Tale, cură- 
țește toate fărădelegile noastre. 

Apoi: Stihira, glasul al 6-lea, cântată sau 

citită. 

Tinde mâinile tale către Dumnezeu, pentru 
cei ce năzuiesc la ajutorul tău, Grigorie, purtă- 
torule de Dumnezeu, prea înțelepte și te roagă 
pentru dânșii să se izbăvească de toată scârba 
și de mânia cea viitoare. 

Preotul zice: Mântuiește, Dumnezeule, popo- 
rul Tău și binecuvântează moștenirea Ta... 

Credincioșii: Doamne, miluiește (de 12 ori) 
Apoi ecfonisul: Cu mila și cu îndurările și cu 
iubirea de oameni... 


Cântarea a 7-a 


Irmos: „ Tinerii cei ce au mers din ludeea în 
Babilon oarecând, cu credința Treimii, văpaia 
cuptorului au călcat-o, cântând: Dumnezeul 
părinţilor noștri, bine ești cuvântat". 

Cu vărsările lacrimilor ai stins focul păca- 
tului, apa nepătimirii și izvoarele curate ale 

cântă: bine ești cuvântat, Dumnezeul părinţilor 
noștri. 

Cu căruţa de văpaie a dragostei curate și a 
faptelor bune te-ai ridicat la înălțime, întru care 
ţi-ai agonisit viața, de Dumnezeu înţelepţite, 
strigând: bine ești cuvântat, Dumnezeul părin- 
ților noștri. 


Slavă... 


Valurile patimilor le-ai secat cu stările la 
priveghere și, adormind cu somnul cel cuvios al 
sfinților, părinte Grigorie, la lumină ai trecut, 
strigând: bine eşti cuvântat, Dumnezeul 
părinților noştri. 


Și acum... 


Ceea ce ai născut Viața, Preacurată 
Fecioară, înviază-mă pe mine, cel ce sunt mort 
prin păcat, miluiește-mă și de gheenă izbăvește- 
mă pre mine, cel ce cânt: bine ești cuvântat, 
Dumnezeul părinţilor noștri. 


Cântarea a 8-a 


Irmos: „ Pe împăratul ceresc, pe Care-L 
laudă oștile îngerești, lăudaţi-L și-L preaînălțaţi 
întru toți vecii“. 


Prin rugăciunile tale către Dumnezeu, având 
răbdare, preafericite, ai dobândit ceea ce ai 
cerut cu credinţă, că noaptea dormind ţi s-a 
arătat îngerul ce ţi-a dat sabie de foc, care ţi-a 
tăiat 

nat, curățindu-te cu mărire negrăită. 


Ca un soare prea luminos ai strălucit cu 
înțelepciunea și te-ai arătat cu lumina faptelor 


bune, preacuvioase Grigorie, și cu strălucirea 
minunilor ai revărsat raze în tot pământul, 
luminând pe cei ce cântă cu bună credinţă: 
Tineri binecuvântaţi, preoţi lăudaţi; popoare 
preaînălțaţi pe Hristos în veci. 


Binecuvântăm pe Tatăl, pe Fiul și pe 
Sfântul Duh, Domnul. 


Cântare  îngerească ai auzit, părinte 
Grigorie, în trup muritor fiind, din care ţi-ai 
îndulcit simţirile sufletului și luminos te-ai 
cunoscut, strigând Stăpânului: Preoți, 
binecuvântaţi, popoare, preaînălţaţi pe Hristos 
în veci. 


Și acum... 


Ceea ce ai născut mai presus de cuvânt pe 
Judecătorul și pe Domnul, pe Acela ca pe Fiul 
tău roagă-L, Preasfântă, ca în ceasul judecății 
de osândă și de foc și de întunericul cel nelu- 
minat și de scrâșnirea dinţilor să izbăvească pe 
cei ce cu dreaptă credință cântă: Popoare, 
preaînălţaţi pe Hristos în veci. 


Cântarea a 9-a 


Irmos: „Spăimântatu-s-au cerurile și 
marginile pământului s-au cutremurat, că 
Dumnezeu 

S-a arătat oamenilor în trup, și pântecele tău s- 
a făcut mai desfătat decât cerurile. Pentru 
aceasta, pe tine, Născătoare de Dumnezeu, 
începătoriile cetelor îngerești și omenești te 
preamăresc". 

Cu sudorile pustniciei ai stins cărbunii păca- 


tului și din cer în chipul focului ai luat harul 
care nu te-a ars, înțelepte, ci mai mult te-a 
rourat și puternic împotriva păcatului te-a 
arătat. 

Ca un trandafir și ca un crin binemirositor ai 
înflorit în văile pustniciei, părinte Grigorie! 
Pentru aceasta trupul tău cel sfinţit izvorăște 
har cu îmbelșugare, că mireasmă plină de viaţă 
este și gura ta ca un potir plin de aromate s-a 
arătat. 

Astăzi împreună cu noi, adunarea pustnicilor 
și a cuvioșilor se veselește. Patriarhii și 
proorocii, apostolii și mucenicii, întru pome- 
nirea ta, Grigorie, împreună cu noi prăznuiesc, 
cu care pomenește pe cei ce te cinstesc cu cre- 
dinţă, vrednicule de minuni. 


Slavă... 


Sicriul unde zace cinstitul și mult pătimi- 
torul tău trup ne izvorăște nouă daruri de 
minuni, părinte Grigorie, sfințind sufletele și 
trupurile noastre, ale celor ce ne îmbogăţim cu 
tine, folositor și fierbinte sprijinitor avându-te. 

Și acum... 

Noi, credincioșii, cu bucurie strigăm către 
tine, Fecioară, ca și Arhanghelul Gavriil: 
Bucură-te, rai care ai răsărit Pomul Vieţii; 
bucură-te, dezlegarea blestemului, încununarea 
muce- 

dincioșilor creștini. 
Apoi urmează aceste Stihiri: 


în cereștile lăcașuri te veselești cu îngerii, 
părinte şi cu îndrăzneală stând înaintea 


tronului ceresc, roagă-te Domnului să ne 
dăruiască nouă iertare de greșeli și izbăvire de 
patimi, celor ce săvârșim pe pământ pomenirea 
ta. 

Cu secera rugăciunii ai tăiat spinii patimilor, 
părinte Grigorie, cu plugul înfrânării ai arat 
ogorul sufletului tău și ai semănat într-însul 
seminţele bunei credinţe, din care ne răsar 
nouă multe tămăduiri. 

Vas plin de fapte bune te numim, cuvioase, 
că ai fost dătător de daruri, iubitor de tăcere, 
lucrător al privegherii, stâlp înfrânării, lăcaș 
necurmat de rugăciune, vistierie Domnului și 
fierbinte rugător pentru cei ce te cinstesc pre 
tine. 

Zid și temelie a dreptei credinţe te numim 
pe tine, părinte și mucenic adevărat, că 
mustrând pe cei rău credincioși, de la dânșii ai 
răbdat chinuri și bătăi, pentru care acum în 
ceruri te bucuri, fiind încununat cu mărire de 
la Hristos, Mântuitorul sufletelor noastre. 


Slavă.» și acum... a Născătoarei 
Preasfântă Fecioară, primește rugăciunile 
păcătoşilor și suspinul celor necăjiţi nu-l trece 
cu vederea, iar pe Cel Ce S-a născut din pânte- 

cele tău cel curat roagă-lL. să ne mântuiască pe 
noi, cei ce te mărim pe tine. 


După aceasta: Cuvine-se cu adevărat... 
Sfinte Dumnezeule... Prea Sfântă Treime... 
Tatăl nostru... Că a Ta este împărăţia... 

Apoi troparele acestea, glasul al 3-lea: 


Chip te-ai făcut înfrânării și prin dumneze- 
iescul Duh pe toţi ai luminat. Alergarea dreptei 
credințe o ai săvârșit și cu învăţăturile tale 
lumea ai luminat și ai mustrat cugetele celor 
rău credincioși, Părinte Prea Cuvioase Grigorie, 
roagă-te lui Hristos Dumnezeu să ne dăruiască 
nouă mare milă. 


Slavă... și acum... a Născătoarei 


Pe tine, ceea ce ai mijlocit mântuirea 
neamului nostru, te lăudăm, Născătoare de 
Dumnezeu Fecioară, căci cu trupul cel luat 
dintru tine, Fiul tău și Dumnezeul nostru, luând 
prin Cruce patimă, ne-a izbăvit pre noi din 
stricăciune, ca un iubitor de oameni. 


Apoi preotul face otpustul mic, iar de nu 
este preot se zice: 

Pentru rugăciunile Sfinților Părinților noștri, 
Doamne lisuse Hrisoase, Fiul lui Dumnezeu, 
miluiește-ne pe noi. Amin. 


Sfârșit și lui Dumnezeu laudă! 

NOI MINUNI ate SFÂNTULUI CUVIOS GRIGORI6G 


"Pre toate le dă Duhul Sfânt: izvorăște proorociri, 
sfințește pre preoți, pre  necărturari i-a învățat 
înțelepciune, pre pescari teologi i-a arătat; toată 
rânduiala Bisericii o plinește... " (Penticostar, p. 314) 


Ritmul accelerat al vieţii cotidiene astăzi nu ne 
permite să acordăm răgazul cuvenit pentru a simţi că 
fiecare zi este o minune și că dragostea 
dumnezeiască se revarsă prin fiecare fir de iarbă, ne- 
am obișnuit cu acestea și nu le observăm. Dar 
Domnul și Dumnezeul nostru, Părintele îndurărilor și 
Domnul a toată mângâierea ne dăruiește și minuni 


mai presus de fire pentru a întări credința noastră, cu 
nădejdea că vom înţelege că El este pretutindenea și 
că toate le plinește, chiar și în ceasul deznădejdii 
noastre și al suferinţei. 

Preasfânta Născătoare de Dumnezeu și toţi 
Sfinţii s-au asemănat lui Dumnezeu, atât cât este cu 
putinţă, prin voinţa lor, prin locuirea lui Dumnezeu în 
ei și prin conlucrarea lui Dumnezeu. Sfânta Scriptură 
zice: „Fiţi sfinţi, căci și Eu Sunt Sfânt” (Lev. 11,14; 
19,2; 20,7; I Petru 1,16). Aceasta depinde în primul 
rând de voinţă, apoi de ajutorul lui Dumnezeu: 
fiecăruia care alege binele, Dumnezeu îi ajută spre 
bine. Apoi Dumnezeu zice: „Voi locui în ei și voi 
umbla întru ei”(II Cor. 6,16; Lev. 26,12) și „suntem 
Biserica lui Dumnezeu” și „Duhul lui Dumnezeu 
locuiește întru noi”(I Cor. 3,16). Apoi: „le-a dat lor 
putere peste duhurile necurate ca să le scoată și să 
vindece orice boală și orice neputinţă”(Matei 10,1).' 

Același Duh Se odihnește în ei, cu Sfinţii lui 
Dumnezeu împlinindu-se ultima rugăciune pe pământ 
a Mântuitorului, „ca toţi să fie una“. Dragostea lor 
duhovnicească pentru întregul neam al lui Adam îi 


1 Arhim. Nicodim Sachelarie, “Pravila bisericească”, Ed. a Il-a, 
1996 

determină să se roage și pentru noi, cei care luptăm 
pentru mântuirea noastră și să ne ajute, dar ei se 
roagă și pentru cei păcătoși care au uitat de ei. 
Biserica triumfătoare din cer nu cunoaște odihna, ci 
este alături de Biserica luptătoare, Sfântă, 
Sobornicească și Apostolească de pe pământ, căci 
Biserica lui Hristos este doar una și El este Capul ei 
și în cer și pe pământ.? 

„Deci ne închinăm Sfinţilor ca unora ce sunt 
slăviți de Dumnezeu, ca unora ce sunt făcuți de 
Dumnezeu temători potrivnicilor și binefăcători celor 
ce se apropie de E] cu credință; nu ne închinăm lor ca 
unora care ar fi prin fire Dumnezeu și binefăcători, ci 
ca unor robi și slujitori ai lui Dumnezeu, care au 
dobândit din dragoste către Dumnezeu deplina încre- 


dere față de EE (I loan 3,21). 

Prin virtuţi, conștiința omului devine tot mai 
profundă. „Sfinţii Părinţi ai Bisericii noastre au văzut 
sfințenia umană ca asemănare a omului cu Făcătorul 
Său în măsura curăţirii de patimi și a sporirii în calea 
virtuţilor, culminând întru dragoste fără de sfârșit. 
Virtuţile sunt, astfel, formele umane ale atributelor 
lui Dumnezeu, adică reflexul mereu mai profund al 
Luminii Lui, al conștiinței Lui în conștiința omului” 
(Pr. Dumitru Stăniloae).5 

Pentru viața sfântă a Cuviosului Grigorie din 
Decapolia și pentru minunile mai presus de fire ce le- 
a săvârșit cu ajutorul harului Duhului Sfânt, racla cu 
sfintele sale moaște este înconjurată și astăzi de 
către credincioșii de pretutindeni care vin cu evlavie 
să mulțumească pentru binefacerile primite și să se 
roage cu durere în suflet în momentele de cumpănă 
ale vieţii. 


> Vademecum creștin ortodox, Editura Cartea Ortodoxă, 
București, 2003, pg. 184-185 

3 Pr. D. Stăniloae, “Rugăciunea lui lisus și experiența Duhului 
Sfânt”, p. 64, Ed. Deisis, Sibiu, 1995 


în anul 1913, la hramul Mănăstirii Bistriţa, la 
15 august, a fost adusă la moaștele Sfântului Grigorie 
o femeie tânără, având paralizie la ambele picioare. 
Era dintr-un sat din apropierea orașului Râmnicu- 
Vâlcea. Stătuse deja în spital vreme de șase luni, fără 
niciun rezultat. Rudele ei au așezat-o mai întâi la 
Sfintele Daruri, apoi au închinat-o la sfintele moaște, 
trecându- o pe sub raclă și i s-a făcut Sfântul Maslu. 
Apoi au dus- o din nou acasă. 
După trei săptămâni, femeia a revenit la Sfântul 
Grigorie, însă de data aceasta mergea pe picioarele 
sale, ca să-i mulţumească pentru ajutorul primit. 


Prin anul 1920, o femeie, Maria, din comuna 
Cacova - Vâlcea, lucrând în ziua de 27 iulie, 
prăznuirea Sfântului Mucenic Pantelimon, la cules de 
prune, a căzut din pom, paralizând în întregime. 
După câteva zile, rudele au adus-o la sfintele moaște 


pentru slujbe. 

Cei ce o însoțeau au trecut-o cu mare greutate 
de trei ori pe sub racla Sfântului Grigorie. A început 
să deschidă ochii. în vremea Sfintei Liturghii, au 
așezat-o pe o pătură, lângă raclă. 

După ce i s-a făcut Sfântul Maslu, îndată femeia 
și-a revenit în simţiri, vindecată de cumplita ei 
paralizie. Apoi a cerut să fie ridicată în picioare, a 
trecut singură din nou pe sub sfânta raclă, făcând 
metanii de mulţumire și a urcat la Peștera Sfântului 
Grigorie. 


în vara anului 1925 a fost adus legat un tânăr 
lăutar din comuna Șirineasa - Vâlcea. în timp ce 
cânta la o nuntă, a căzut la pământ fără de simtire. 
Când se trezea, era foarte fioros și doar legat îl 
puteau stăpâni. De aceea, cu mare greutate l-au 
trecut pe sub sfintele moaște. Apoi i s-a făcut Sfântul 
Maslu și s-a mai 

liniștit. A stat la Mănăstirea Bistriţa vreme de șapte 
zile, facându-i-se zilnic slujbe și rugăciuni. La urmă 
s-a însănătoșit cu totul și a plecat acasă vindecat. 
Venea adesea la Sfântul Grigorie ca să-i 
mulțumească pentru această mare binefacere. 


în anul 1946, vara, a fost adus la Sfântul 

Grigorie, Ion Ionescu din comuna Novaci - Goij, care 
orbise. îl însoțea femeia sa, Domnica. 

După ce i s-au făcut rugăciuni la sfânta raclă, s- 

a însănătoșit, recăpătându-și vederea ca mai înainte. 


O femeie tânără, anume Ileana, dintr-o 
comună aproape de Târgu Cărbunești, fiind grav 
bolnavă de epilepsie, a fost adusă la moaștele 
Sfântului Grigorie. I s-a făcut Sfântul Maslu în mai 
multe zile la rând, până ce s-a vindecat deplin. A 
rămas în ascultarea mănăstirii încă opt luni de zile, 
reîntorcându-se sănătoasă acasă. 


în anul 1930 a fost adusă legată, din satul 
Vaideeni - Vâlcea, o tânără de șaisprezece ani. Fiind 
silită să se căsătorească de foarte tânără, suferise 
un șoc și își pierduse minţile. Tipa, răcnea și vorbea 
cuvinte urâte prin curtea mănăstirii. 

După ce a fost trecută pe sub sfânta raclă, i s-au 
făcut multe rugăciuni ziua și noaptea, dimpreună cu 
Sfântul Maslu. Timp de o săptămână, a fost dusă la 
toate slujbele. Pe fiecare zi ce trecea, se simţea tot 
mai bine. Sfântul Grigorie a vindecat-o complet cu 
darul său și a șaptea zi a plecat acasă pe jos, peste 
deal. 


Credinciosul Ioan Ciorgan din Costești, satul 
Pietreni - Vâlcea, mărturisește următoarea minime, 
văzută chiar de el: "în vara anului 1927 era secetă 
mare. Eu eram muncitor forestier la fabrica de 
cherestea Brezoi. S-a anunţat sosirea moaștelor 
Sfântului Grigorie 

la Brezoi. Proprietarul fabricii de cherestea, nefiind 
ortodox, a interzis să se sărbătorească ziua când va sosi 
racla cu sfintele moaște, ci toată lumea să vină la 
muncă. 

Intr-adevăr, când au sosit sfintele moaște, s-a 
făcut procesiune și Sfântul Maslu pentru ploaie, dar 
era lume puţină, căci toți lucrau în fabrică. După 
sfintele rugăciuni, imediat a dat Dumnezeu o ploaie 
salvatoare. Dar, drept pedeapsă asupra 
proprietarului fabricii de cherestea, până seara 
fabrica a ars toată, rămânând doar temeliile. 


Monahia Ermionia Tunică, născută în anul 


1922 în comuna Creţeni - Drăgășani, mărturisește că 
de mică a fost bolnavă de epilepsie. Zadarnic a fost 
dusă la doctori și la diferiţi preoţi, unde i se făcea 
Sfântul Maslu. în anul 1936 a venit ca soră la 
Mănăstirea Hurezi. De aici, maica ei duhovnicească 
o trimitea peste deal, în fiecare miercuri și vineri, la 
moaștele Sfântului Grigorie Decapolitul, pentru a i 
se face Sfântul Maslu. 

A urmat așa tot Postul Mare din anul 1938. Iar 
în ziua Sfintelor Paști, după ce a chinuit-o foarte 
tare, duhul cel rău a fost alungat definitiv din ea. în 
prezent, maica Ermionia este vârstnică și dă laudă 
lui Dumnezeu și Sfântului Grigorie că a fost izbăvită 
de lucrarea diavolului. 


“far în toamna anului 1956, la moaștele 
Sfântului Grigorie, a venit o bătrână cu un nepoţel 
bolnav, din comuna Băilești - Craiova. După câteva 
zile de rugăciuni la sfânta raclă, copilul s-a vindecat 
de boală. Apoi bătrâna, mișcată de puterea minunii 
acesteia, a mărturisit maicilor de la Mănăstirea 
Bistriţa o altă rnare”'minune a Sfântului Grigorie, în 
aceeași comună. 

în vara anului 1932, fiind secetă mare în Oltenia, 
au fost aduse moaștele Sfântului Grigorie în această 


--------------------------- -== 100 -------------------------------- COMUNĂ, 
Era în sat o anume femeie, Leana, care zăcea de ani de 
zile paralizată în pat. Când a auzit că sfintele moaşte au 
fost aduse în biserica satului, bolnava a rugat câteva 
vecine să o ducă și pe ea la biserică. La cererea ei, a fost 
aşezată sub masa pe care se aflau sfintele moaşte. Acolo 
a stat câteva ore, cât timp a durat slujba la biserică, 
rugându-se Sfântului Grigorie să aibă milă și de ea. Se 
ruga în tăcere și plângea. 
După ce au plecat cu sfintele moaște în 
procesiune pe câmp, femeia s-a vindecat definitiv și 
a mai trăit încă douăzeci de ani. 


Creștina Elena Spălăţel, născută în 1930, în 
comuna Lungești - Drăgășani, mărturisește că la 
vârsta de 4 ani era bolnavă de epilepsie. Dar, fiind 
secetă în acel an și aducându-se sfintele moaște ale 
Cuviosului Grigorie în satul Lungești, pe când 


procesiunea trecea prin mijlocul satului și ţăranii 
aruncau buchete de flori înaintea Sfântului, a fost 
adusă și fetița aceasta bolnavă, de către mama ei. 
Deci îndată ce mama și-a atins copila de sfânta raclă, 
s-a făcut sănătoasă complet. Drept recunoștință, 
tânăra s-a stabilit în satul Bistrița, pentru a fi 
aproape de Sfântul Grigorie, “părintele vieţii sale”, 
spre a vesti tuturor minunile acestuia. 


La 24 martie 1947 a fost adusă la Sfântul 
Grigorie o femeie bolnavă de nervi, legată, din 
comuna Cârstănești - Vâlcea. 

Abia o ducea bărbatul ei. Era mamă a patru 
copii. Stătuse luni de zile la spitale de boli nervoase 
la Cluj, Sibiu și în alte orașe, dar zadarnic. Femeia 
își pierduse complet rațiunea și era foarte tulburată. 
Avea chipul vânăt, ochii roșii și tulburi, mâinile și 
picioarele pline de lovituri și răni. I s-a făcut mereu 
Sfântul Maslu și alte rugăciuni, până când bolnava a 
început a se limpezi la minte, a-și reveni la normal și 
încet - încet, s-a vindecat cu totul. 


După câteva luni de zile, femeia care fusese 
bolnavă a venit împreună cu soţul ei pentru a 
mulțumi binefăcătorului său, Sfântul Grigorie de la 
Mănăstirea Bistriţa. 


în anul 1956, un cetăţean din Constanţa avea 
niște bube pe faţă, care nu i se mai vindecau. Se 
credea că este cancer. Cum i s-a adus de la Sfântul 
Grigorie Decapolitul untdelemn sfinţit și s-a uns cu 
acest untdelemn pe faţă, îndată bubele cangrenate 
au început a se usca, iar bolnavul, pe nume Eugen, s- 
a făcut sănătos. 


$c O altă persoană, o femeie din Constanţa, era 
în chinurile nașterii de trei zile. Dar cum s-a miruit 
cu untdelemn sfințit de la Sfântul Grigorie 
Decapolitul, îndată a născut ușor un copil frumos și 
sănătos. 


Sofia Patrichi, o învăţătoare pensionară din 


București, mărturisește cum s-a vindecat la moaștele 
Sfântului Grigorie Decapolitul. 

în anul 1957, i-a apărut pe față o infecţie 
suspectă,  nevindecabilă, care părea cancer. 
îngrijorată, a alergat cu credință la Mănăstirea 
Bistrița şi s-a rugat cu lacrimi pentru sănătate. A 
doua zi, când s-a deșteptat din somn, nu mai avea 
nicio urmă de infecţie pe față. Tot la fel s-a vindecat 
și de cataractă la ochi. 

Aceste minuni au fost redactate de către 
monahia Olga Gologan, stareță a Mănăstirii Bistriţa 
într-o perioadă de grele încercări ce s-au abătut 
asupra acestui lăcaș de rugăciune, culminând cu 
aplicarea cunoscutului Decret nr.410/1959, ce a 
izgonit vieţuitorii din mănăstiri.“ 


* Arhim. loanichie Bălan, “Sfintele moaște din România”, 
Edit. Episcopiei Romanului, 1999, pag. 80-91 


«Se Iată câteva din însemnările maicii Florentia, 
astăzi vieţuitoare în obștea Sfintei Mănăstiri 
Polovragi, odinioară copilă rămasă orfană de la 
vârsta de trei anișori și adusă în 1924 la Mănăstirea 
Bistriţa - Vâlcea, unde fiincționa un orfelinat condus 
de călugărițe, ce adăpostea aproape două sute de 
fetițe orfane. 

în perioada 1942-1943, au venit la Mănăstirea 
Bistrița două fete având cam 18-20 de ani. 
Amândouă erau bolnave de epilepsie și au venit să se 
roage la Sfântul Grigorie, despre care auziseră că 
face mari minuni. Maica stareță Olga Gologan le-a 
primit cu bunăvoință, le-a învăţat cum să se roage 
lângă racla cu sfintele moaște și a făcut apel și la 
rugăciunile maicilor din soborul mănăstirii pentru 
tămăduirea lor. Cele două fete au stat atunci o lună 
de zile, participând la sfintele slujbe și ajutând cu 
ceea ce le stătea în putere. Au făgăduit Sfântului 
Grigorie că, dacă se vor va face sănătoase, vor 
rămâne la mănăstire. 

După o lună de zile s-au vindecat complet și și-au 


ținut făgăduinţa de a rămâne la Mănăstirea Bistriţa 
ca vieţuitoare în obștea monahală. S-au comportat 
cu multă bunăcuviinţă, împlinind toate ascultările 
obișnuite din cadrul mănăstirii. Cea mai mare a 
primit numele de Ermionia, iar cea mai mică a rămas 
în mănăstire fără a face făgăduinţele voturilor 
monahale. Lucra cu mult talent și iscusinţă la 
atelierul de ceramică ce funcţiona în cadrul 
mănăstirii noastre. Era atât de pricepută, încât, prin 
anul 1954, venind la Mănăstirea Bistrita, 
Preafericitul Patriarh Chirii al Bulgariei, a rugat-o pe 
maica noastră stareță să îi dea blagoslovenie acestei 
surori să meargă în Bulgaria pentru a deschide un 
atelier de ceramică. Acest atelier chiar a fost pus în 
funcţiune. lată ce pot face oamenii cu harul primit 
din 

Sfinților, atunci când doresc să slujească lui Dumnezeu 
și aproapelui cu toată fiinţa lor. 


Sfântul Grigorie vindeca în mod special boli 
psihice. Prin anii 1949-1950 veneau mulți bolnavi de 
la distanțe mari și participau la Sfântul Maslu. 
Printre aceștia erau și două femei, dintre care una 
era aproape oloagă și o aduceau cu căruța. Cealaltă 
avea o boală nervoasă gravă. în biserică făcea 
gălăgie multă, cânta, juca, plesnea din degete. Odată 
s-a urcat pe postamentul unde erau aşezate de obicei 
moaștele Sfântului Grigorie, care acum erau duse în 
procesiune și a strigat: “Eu sunt loana România 
Mare!”. După ce au participat la trei Sfinte Masluri 
consecutive, adică în trei săptămâni, s-au vindecat 
amândouă. 

După vindecare au mai venit ca să mulțumească 
Sfântului Grigorie pentru ajutorul primit și cu multă 
sfială se rugau să fie iertate pentru purtarea cea fără 
de rânduială ce o aveau în vremea bolii. 


Și printre fetiţele de la orfelinat era o fetiță 
bolnavă de epilepsie. Aceasta participa la toate 


sfintele slujbe. Adesea când se afla printre ceilalți 
copii, la joacă sau la lecţii, cădea jos, făcând crize cu 
spume la gură și zbătându-se. După doi ani de 
suferință, s-a vindecat și ea cu ajutorul Sfântului 
Grigorie. 


Tot o minune a fost socotită o întâmplare cu o 
altă fetiță din orfelinat. Suindu-se pe una dintre 
stâncile de pe malul râului Bistrița ca să culeagă 
garofițe sălbatice albe și foarte parfumate, a căzut de 
pe stâncă în apă. Râul era foarte umflat de ploi. 
Celelalte fete stăteau atunci pe malul râului și 
priveau înspăimântate cu sufletul la gură. Una dintre 
ele, mai curajoasă, s-a aruncat în apă cerând ajutorul 
Sfântului Grigorie și a reușit să o scoată afară înainte 
de a ajunge la vâltoare. 


*>r Şi alte minuni s-au întâmplat în acei ani la 
Orfelinatul din Mănăstirea Bistrița. Era în preajma 
celui de al doilea război mondial. întreaga ţară se 
confrunta cu greutăţi mari și cu lipsuri materiale. Şi 
la noi s-a întâmplat să se isprăvească aproape toate 
alimentele. Maicile erau îngrijorate, agitate că nu 
mai aveau ce pregăti pentru masa copiilor din 
orfelinat și pentru sobor și au chemat toată obștea în 
biserică să facă rugăciuni către Maica Domnului și 
către Sfântul Grigorie. La sfârșit, după rugăciune, 
maicile s-au răspândit în curte și pe aleea din faţa 
mănăstirii. 

în fața porților erau trase două căruţe încărcate 
cu alimente: cartofi, faină, ulei, brânză și alte 
alimente de  neapărată trebuinţă. Maicile i-au 
întrebat pe căruţași ce doresc. Aceștia au răspuns că 
sunt din Ardeal și se duc la o mănăstire de călugări, 
dar că s-au rătăcit și că doresc să lase alimentele aici 
și să se întoarcă acasă. 

Maicile le-au mulțumit și le-au răspuns cu emoție 
în glas că Sfântul Grigorie i-a călăuzit spre 
Mănăstirea Bistriţa, căci orfanii săi nu mai aveau ce 
mânca. Atunci întreaga obște a plâns, văzând 
purtarea de grijă a Sfântului pentru noi toţi. 


Tot în acea perioadă, înaintea celui de al 
doilea război mondial, erau lipsuri materiale foarte 
mari și mai ales, lipsă de bani. Mănăstirea rămânea 
adesea fără niciun ban în casierie. 

într-un asemenea moment, conducerea era 
foarte îngrijorată și maica stareță a apelat din nou la 
ajutorul rugăciunilor. S-a strâns întreaga obște în 
biserică, citindu-se acatistul Sfântului Acoperământ 
și al Sfântului Grigorie Decapolitul. Cele mai multe 
maici făceau în acest timp metanii, altele plângeau 
cu multă umilinţă, îngrijorate de soarta micuţilor 
noștri orfani și a întregului sobor. 


După două zile, pe poarta mănăstirii a intrat o 
mașină cu patru sau cinci doamne, care au intrat în 
expoziție. Atunci noi lucram multe produse de arti- 
zanat: covoare, cusături naţionale, vase de ceramică, 
broderii, pe care le expuneam într-un mic spaţiu la 
intrarea în mănăstire. Doamnele au cerut să li se 
împacheteze imediat absolut toate obiectele ce se 
aflau în expoziţie, obiecte care valorau o sumă mare 
de bani, așa încât s-a putut face apoi o aprovizionare 
serioasă cu toate cele necesare mănăstirii. 

Am înţeles cu toţii în acel moment că rugăciunile 
noastre au fost ascultate și am socotit aceasta o altă 
minune pe care Sfântul Grigorie a mijlocit-o pentru 
întărirea credinţei noastre și a micuţilor orfani. 


Sfântul Grigorie făcea mari minuni vara în 
timpul secetei, dând ploi îmbelșugate și folositoare 
când cerul părea că-și închide milostivirea către noi. 

în astfel de vremuri, se scoteau moaștele 
Sfântului Grigorie în curtea mănăstirii, facându-se o 
slujbă pentru ploaie și de obicei, pe la sfârșitul 
rugăciunilor, începea ploaia. 

Se dusese vestea despre aceste minuni în tot 
cuprinsul ţării și mulţi preoţi veneau împreună cu 
credincioșii să ceară sfintele moaște pentru a fi 
purtate în procesiune prin locurile cuprinse de 
secetă. 

Prin 1938-1939 s-au cerut moaștele Sfântului 


Grigorie pentru a fi purtate la Romanați și prin alte 
câteva localităţi de pe malul Dunării. Pe unde 
treceau cu sfintele moaște, începeau ploi 
binecuvântate. Sfintele moaște erau întotdeauna 
însoţite de doi preoţi dintre cei ce slujeau la 
mănăstire. 

Așa au găsit căzut într-o fântână din sat trupul 
unui copil mort. După ce trupul acestuia a fost scos, 
coloana ce purta moaștele Sfântului Grigorie a putut 
înainta mai departe, (monahia Florentia) 


în perioada 1930-1937 fratele meu a fost 
paralizat la pat. La îndemnul unei bătrâne, mama 
mea a mers cu el la Sfânta Mănăstire Bistriţa, la 
sfintele moaște și atunci am văzut minunea 
petrecută cu el, căci s-a întors sănătos. (Maria N, 
Brezoi) 


în anul 1977, la începutul lunii martie, am 
rămas însărcinată. Pe atunci lucram la Direcţia 
Sanitară Vâlcea. Bucuria aducerii pe lume a unui 
copil mi-a fost umbrită de o mare încercare. 

Când pruncul a mișcat în pântece, mâinile mi-au 
paralizat și am primit, în urma examinării medicale, 
diagnosticul de polinevrită gravidică, devenind un 
caz deosebit. Dar prin puterea lui Dumnezeu și 
ajutorul Maicii Domnului cea făcătoare de minuni mi 
s-au luminat gândurile și am luat hotărârea de a nu 
lua medicamentele și a nu întrerupe sarcina. M-am 
rugat în biserici și mănăstiri, participând la slujbe, 
respectând rânduiala posturilor și dând milostenie 
celor ce aveau nevoie. 

în Sfânta Mănăstire Bistrița, cu rugăciuni la 
Sfântul Grigorie făcătorul de minuni, cu răbdare, 
nădejde și credință, am cerut ajutorul său și m-am 
uns cu untdelemn sfinţit de la candele. 

Maica Domnului a avut mare grijă de mine, 
roaba sa Cornelia și am adus pe lume un fecior 
sănătos, chiar în ziua de 20 noiembrie 1977, purtând 
numele de Mihail. (Cornelia S., Râmnicu Vâlcea) 


în anul 1986, fiul meu Petre, în vârstă de 


aproape 3 ani s-a îmbolnăvit de epilepsie. Am fost la 
doctori cu el și a urmat tratamentul prescris timp de 
un an de zile, dar fără a-i folosi la nimic. Am încercat 
chiar și cu leacuri băbești, dar nimic n-a mers. 

în primăvara anului 1987, cineva ne-a îndrumat 
să mergem la Sfântul Grigorie. L-am adus pe fiul 
meu la Sfânta Mănăstire Bistriţa și l-am rugat să 
treacă pe sub 

sfintele moaşte. Am plecat cu el fără a mai avea crize, 
vindecat. Am mai venit de vreo trei ori, vrând să fim 
siguri că boala nu va mai reveni. Acum are 24 de ani și 
de atunci nu a mai avut niciodată vreo criză de epilepsie. 
împreună îi multumim Domnului lisus Hristos, 
Maicii Domnului și Sfântului Grigorie Decapolitul 
pentru minunea săvârșită cu băiatul meu. 
(Nicolita S., Valea Mare, județul Vâlcea) 


în anul 1989 am venit să mă rog la racla cu 
sfintele moaște ale Sfântului Grigorie Decapolitul, 
având paralizate mâna și piciorul drept. M-am 
vindecat de paralizie imediat. (Irina C., Galaţi) 
$Em Maria, fiica noastră, s-a născut la 9 
septembrie 1993. Dintr-o neglijență medicală, la 
naștere a făcut hipoxie de grad I. Cu darul lui 
Dumnezeu și cu rugăciunile Maicii Domnului, fetița 
s-a dezvoltat normal, fără a avea probleme cu 
sănătatea până la vârsta de 4 anișori. 
începând cu anul 1997, în timpul somnului a 
debutat o criză cu aspect de falsă absenţă și cu 
hiper- tonie axială. Mergând cu ea la diferiţi medici, 
chiar și la București, profesori universitari și alţi 
specialiști, diagnosticul inițial de epilepsie s-a 
modificat în diagnostic ADHD. Un copil care suferă 
de ADHD - hiperkinezie, nediagnosticat și tratat la 
timp se confruntă cu multe probleme atât acasă, cât 
și în societate. Din cauza comportamentului său, va 
fi izolat la școală, respins de colegi, certat de 
profesori pentru neatenţie. Acasă, părinţii, simţindu- 
se ei înșiși vinovaţi, își vor revărsa supărarea asupra 


sa. Cu timpul situaţia se poate atât de mult înrăutăţi, 
încât copilul devine extrem de agresiv, cu 
comportament antisocial. în cazul nostru, din pricina 
tratamentului îndelungat pentru epilepsie, ------- 108 
onoarea evoluţia bolii a devenit foarte 
cumplită începând din anul 2006. 


In timpul somnului trupul fetiţei devenea rigid și 
ea ar fi putut să nu își mai revină la trezire. Doctorii 
afirmaseră că, repetându-se crizele, inima și creierul 
vor ceda. în momentul când ne era foarte greu să 
acceptăm că fetița noastră nu mai are șanse de 
salvare, am fost îndrumați de către o asistentă 
medicală să mergem la Costești, la Mănăstirea 
Bistrița, pentru că acolo este posibil să fie salvată cu 
ajutorul rugăciunilor. 

înainte de Sfintele Paști, în primăvara anului 
2006, am petrecut aici o săptămână. După primele 
trei zile, crizele au încetat, fără a se mai repeta. în 
scurt timp, aflând că mai sunt locuri la Seminarul 
Ortodox “Sfânta Muceniţă Filofteea” de la Brănești- 
Ilfov, fiica mea s-a înscris la examenele de admitere 
și a fost admisă ca elevă. 

într-adevăr, aici, cu rugăciunile noastre fierbinţi 
către Mântuitorul nostru lisus Hristos și către Maica 
Domnului și, mai ales, prin mijlocirea Sfântului 
Grigorie Decapolitul, miracolul s-a produs. Acel 
miracol la care nu mai îndrăzneam să sperăm. 

De atunci, din 2006, fiica mea Maria nu-și mai 
găsește liniștea decât în acest loc. La ultimul control 
medical, Profesorul universitar Dr.Mircea Tiberiu și- 
a exprimat părerea că “pentru ea, rugăciunea este 
tratamentul de menţinere în viaţă”. 

Ne rugăm cu mulţumire adâncă Sfântului 
Grigorie și dorim foarte mult ca această minune ce s- 
a petrecut cu copila noastră să fie spre folos tuturor 
pentru a se convinge de puterea lucrătoare a 
credinţei, mai ales atunci când este însoţită de post 
și rugăciune stăruitoare. (Maria B., Drobeta Tumu- 
Severin) 


în anul 1995 lucram împreună cu alte maici la 
pregătirea materialelor necesare pentru fresca de la 


< 


Paraclisul închinat Sfintei Treimi aflat în incinta 
Sfintei Monastiri Bistrița. Mi-am tăiat degetul cu 
toporul, secționându-1, astfel încât se mai ţinea doar 
într-o mică porțiune de piele. înainte de a merge la 
spital m-am rugat Sfântului Grigorie atingându-mi 
mâna de raclă. La spital doctorii au fost foarte 
sceptici, iar după ce doar au prins falanga de deget 
cu câteva copci mi-au spus să vin a doua zi, cu 
gândul că va trebui operată tăietura după care voi 
pierde falanga retezată. Spre surprinderea lor 
degetul s-a prins la loc. 

Mulţumesc Sfântului Grigorie pentru purtarea 
de grijă ce o arată către pentru noi în toată vremea. 
(monahia Anastasia, Mănăstirea Sărăcinești -Vâlcea) 


Suferind de ulcer varicos, în perioada 1995- 
1996, Doamna Constantina din municipiul 
Constanta avea o rană deschisă la picior. Timp de 
patru ani de zile această plagă nu se vindecase, deşi 
fusese examinată de mai mulți medici de 
specialitate şi încercase nenumărate tratamente. 
Apelase chiar și la ajutorul medicinii naturiste, dar 
rana continua cu încăpățânare să se agraveze, 
adâncindu-se. Descurajată de aceste suferințe, viața 
ei devenise un calvar. 

La îndemnul plin de credință şi evlavie către 
Sfântul Grigorie al părintelui său duhovnic, preotul 
Gheorghiță Dumitru Nistor, acum adormit întru 
Domnul, a venit la mănăstirea Bistrița pentru a se 
ruga lângă racla sfintelor moaște. 

Tot timpul miezonopticii și al utreniei s-a rugat 
Sfântului Grigorie lângă racla sa. Dimineaţa a 


constatat că rana începe să se închidă, dar 
neîncrederea încă nu o părăsise. A plecat totuși 
acasă și seara a anunţat bucuroasă telefonic la 
mănăstire vindecarea definitivă a plăgii. După 
această vindecare a suferințelor trupești și sufletești 
ale mamei, și fiica dânsei a îmbrățișat viaţa 
monahală, (din mărturiile maicilor vieţuitoare în 
obștea mănăstirii Bistriţa) 

în luna iunie a anului 1997 am venit la Sfânta 
Mănăstire Bistrița pentru a mă ruga Sfântului 
Grigorie Decapolitul şi a plăti un acatist pentru 
sănătatea familiei mele. După trei-patru luni, 
diagnosticul de metastază osoasă al tatălui meu 
Stan a fost schimbat cu cel de boală Paget. Acum 
este bine, după un tratament adecvat. (Geta R., 
Bucuresti) 


în perioada 1998-1999 am primit ascultare la 
pangarul mănăstirii noastre, unde îndrumam 
credincioșii care vizitau Sfânta Mănăstire Bistrița 
printr-o scurtă prezentare sau un sfat, uneori, 
îndemnându-i să ceară ajutorul Sfântului Grigorie 
pentru ușurarea suferințelor și să se închine la 
sfintele sale moaşte. în această perioadă am fost 
martorul ocular al unui eveniment care m-a 
impresionat în chip deosebit. 


într-una din zile, au intrat în biserica mănăstirii 
noastre patru bărbaţi care purtau cu greutate un alt 
bărbat pe o pătură. Acesta era în imposibilitate 
totală de a se mișca, nici nu vorbea. După aceea 
aveam să aflu că doctorii nu îi acordaseră nici 
măcar o șansă de a mai trăi. 

Cu efort și rugându-se cu credință pentru cel pe 
care-l purtau, cei patru au reușit să-i treacă trupul 
în care abia mai pâlpâia suflare de viaţă pe sub 
racla sfintelor moaște de trei ori. Cerând 
rugăciunile cuvenite, au plecat acasă luând cu ei 
anaforă, aghiasmă, ulei sfinţit și părticele de 
veșmânt binecuvântate. 

După o săptămână, mă găseam din nou cu 
ascultare la biserică, după Sfânta Liturghie, când un 
bărbat a deschis cu putere ușa bisericii strigând: 
“Maicilor, eu sunt acela care am fost trecut cu 
pătura acum o săptămână pe sub racla Sfântului 
Grigorie!”. Chiar acestea au fost cuvintele celui care 
s-a tămăduit și a venit să mulțumească pentru 
ajutorul primit. 

Această întâmplare a fost pentru mine una 
dintre cele mai cutremurătoare minuni. Impactul 
asupra mea 

încât am căzut imediat în genunchi, deși, datorită 
acestei ascultări am avut adesea ocazia să aud 
nenumărate mărturii ale ajutorului dat de Sfântul 
Grigorie celor aflați în suferință, chiar și familiilor de 
rromi. 

Un alt caz de vindecare minunată al cărui martor 
ocular am fost este acela al fiicei doamnei Mariana 
Lăcătiș din București, consemnat deja de către 
Părintele Arhimandrit Veniamin Micle (din mărturiile 
maicilor din obștea mănăstirii Bistriţa). 


în anul 1999 am venit la Sfânta Mănăstire 
Bistrița la recomandarea unei persoane apropiate 
mie. în acea perioadă fusesem diagnosticată cu 


fibrom uterin și nu eram încredințată de puterea 
tămăduitoare a Sfântului Grigorie. Intrând în 
biserică cu gândul să mă închin la sfintele icoane, 
atunci când m-am apropiat de racla sfintelor moaște, 
mi-a venit în minte acest gând: „Ce poate să-mi facă 
mie mortul acesta?” 

Stând la rugăciune, la utrenie, am simţit 
atingerea unui cerc care mi-a înconjurat trupul în 
dreptul pântecelui și m-am luminat din întunericul 
minţii ce se abătuse asupra mea. Nu numai că am 
crezut că m-am vindecat, dar m-am simţit eliberată 
de toată povara grijilor mele de până atunci. 

Plecând acasă, am mers la doctorul care supra- 
veghea starea sănătăţii mele și i-am spus că m-am 
vindecat. în urma ecografici făcute, medicul de spe- 
cialitate, care Îmi  recomandase intervenția 
chirurgicală de urgență, a constatat cu uimire că 
fibromul uterin dispăruse şi a zis: „Mare este 
puterea lui Dumnezeu!”. 

(Ioana N, Craiova) 


în vara anului 1999, am plecat spre Dobrogea 
cu intenţia de a procura fructe de la o staţiune 
pomicolă pentru masa noastră și pentru preparatele 
din fructe atât de necesare pe timp de iamă într-o 

chiar și mai numeroasă, așa cum este o obște mona- 
hală. După ce am încărcat fructele la stațiune, am 
plecat înapoi la Mănăstirea Bistrița. în drum ce ne 
îndreptam spre București, am primit un telefon din 
partea inginerului pomicultor pentru a ne duce să 
mulțumim grabnic Sfântului Grigorie. 


Iată și motivaţia acestui gest. îndată ce noi am 
încărcat cantitatea de fructe necesară și am plecat 
din stațiunea pomicolă, pe terenul cultivat cu cereale 
din cadrul aceleiași stațiuni a izbucnit un puternic 
incendiu. Alături de forțele de care dispunea Poliţia 
din localitate, așteptând sosirea pompierilor, 
inginerul privea neputincios cum focul se extindea 


către sat. în imediata apropiere, până la intrarea în 
localitate, era amplasată o butelie de gaz butan 
având capacitate mare, a cărei explozie ar fi provocat 
un incendiu de amploare, cu pagube de vieţi 
omenești. Gândul inginerului s-a îndreptat în acele 
momente de o tensiune extraordinară către Sfântul 
Grigorie Decapolitul. Cu câţiva metri înainte ca focul 
să ajungă la marginea terenului, a început o ploaie 
binecuvântată, deși cerul era perfect senin și a 
continuat să rămână senin până ce ploaia a eliminat 
total pericolul. (Nicolae C, Valul lui Traian, județul 
Constanţa) 


Sfinte, îți mulţumesc din tot sufletul și toată 
ființa mea pentru sfânta ta rugăciune și mijlocire 
către Domnul Dumnezeu pentru robii tăi Constantin, 
Adrian, lancu și Rodica. Mulţumescu-cţi, Sfinte 
Grigorie, din adâncul sufletului, pentru minunea 
vindecării și ridicării din patul suferințelor a robului 
tău Adrian. Mulţumescu-ţi din toată fiinţa pentru că 
ai ascultat cuvântul rugăciunii mele. Mulţumescu-ţi 
acum prin aceste rânduri și sper ca prin mijlocirea 
ta, Sfinte, să aduc prinos în casa Domnului. 
(Constantin G., Târgu Cărbunești, 1999) 


Prima tămăduire minunată pe care Sfântul 
Grigorie a făcut-o cu mine s-a petrecut în anul 2000, 
când abia venisem în obștea acestei mănăstiri, 
pentru ca să realizez cât este de prezent aici cu noi 
și să-mi dea curaj să îl chem întotdeauna în ajutor. 

Intr-una din seri, după terminarea slujbei Ia 
biserică, am urcat la chilie și am început să mă simt 
atât de rău, încât nu puteam să respir, nicidecum să 
stau în picioare sau în genunchi ca să mă rog. 
Sufeream de o criză de fiere, a cărei durere devenise 
de nesuportat, în ciuda pastilelor pe care le luasem. 
Atunci am citit acatistul Sfântului Grigorie, stând în 
pat culcată. Abia mai înţelegeam ce citesc din cauza 
durerilor și când am terminat, nu am mai avut 
putere nici ca să citesc rugăciunile de la sfârșit. Am 
închis cartea zicând: ”Iartă-mă, Sfinte Grigorie, eu 


atât am putut!”. In secunda următoare au încetat 
toate durerile și am adormit pe loc, un somn liniștit 
și profund până dimineaţă. Când m-am trezit nu mai 
aveam nimic. 

îi mulțumesc Sfântului Grigorie pentru tot 
ajutorul pe care mi l-a dat de când viețuiesc aici și 
pentru că s-a milostivit de mine păcătoasa. 


în jama anului 2002 lucram la icoana 
Sfântului Grigorie. în acel timp m-am îmbolnăvit 
foarte rău de stomac. Aveam o durere acută 
continuă, febră și o stare generală de slăbiciune, așa 
încât nu mai puteam să pictez și zăceam în pat 
bolnavă. 

Pentru că în aceî moment nu avea cine să îmi 
acorde îngrijire medicală, m-am gândit să încerc să 
fac un efort din toate puterile mele pentru a ajunge 
la punctul medical din incinta Căminului social din 
apropierea mănăstirii. 

Ajungând cu mare greutate în curte, în fața bise- 


ricii am făcut trei închinăciuni către Sfântul Grigorie 
cu rugăciunea fierbinte:  „Vindecă-mă, Sfinte 

să-ți pot termina icoana!” şi am continuat să mă 
îndrept spre poartă. Imediat, după primii paşi, am 
simțit însănătoșirea trupului meu. Nevenindu-mi să 
cred minunii, m-am dus, totuşi, până la acel 
dispensar, dar nu era nimeni acolo în acel moment. 
Mă simțeam din ce în ce mai bine, cu adevărat 
vindecată și simțeam o vioiciune și o bucurie în 
sufletul meu, încât îmi venea să zburd pe dealuri 


precum un copil. 


Am făcut o plimbare pe colina din spatele 
mănăstirii, apoi m-am dus la atelierul de pictură și, 
spre mirarea maicilor care mă știau bolnavă, în pat, 
le-am spus cu bucurie:"Hristos a înviat!” din toată 


inima, deși atunci nu era vremea Sfintelor Paști. 

Așa am putut termina cu bine icoana Sfântului 
Grigorie, căruia îi mulțumesc pentru ajutorul primit 
și îi cer binecuvântare și ajutor mereu când mă 
îndrept spre atelier, pentru că am văzut că te poate 
ajuta oriunde te afli când îl chemi, nu doar 
atingându-te de racla sa. (monahia Ignatia, Sfânta 
Mănăstire Bistriţa) 

& Cam de prin luna septembrie 2000, am 
început să am ceva probleme cu ochii. La oboseală 
mi se încrucișa privirea, ca mai târziu, prin 
octombrie- noiembrie, să-mi lăcrimeze foarte rău și 
să nu mai suport lumina. Purtam ochelari de soare și 
ziua și noaptea. 

Cu câteva zile înainte de 20 noiembrie, 
Dumnezeu m-a luminat și am citit ce tratament să 
fac și m-am dus și la doctor. Eu cred însă că 
tămăduirile toate vin de la Dumnezeu, cum și bolile 
sunt urmarea păcatelor noastre sau sunt îngăduite 
de Domnul cu un anumit scop. 

Eram convinsă că o mână sfântă îmi luase cum- 
plitele dureri de ochi. Ajunsesem să nu mai pot ţine 
ochii deschiși din cauza luminii și de la lumină puter- 
nică să nu mai văd decât un contur în colţul ochilor. 

M-am îngrijorat gândindu-mă că îmi pot pierde 
vederea, dar cu credința că Domnul rânduiește toate 
cu un scop, nu m-am alertat și a venit ziua Sfântului 
Grigorie, când, citind acatistul Sfântului, am realizat 
de unde a venit ajutorul și ce mână sfântă m-a atins. 

Pe la începutul lui decembrie am aflat că 
prietena mea din Bucureşti trimisese pomelnicul 
meu pentru rugăciune la mănăstire cu ocazia zilei 
Sfântului Grigorie. 

Eu cad la Măicuța Domnului în orice nevoie și nu 
plec de acasă fără iconiţa ei. De această dată, mi l-a 
trimis pe Sfântul Grigorie spre mângâiere. 
(Alexandra C, Manchester) 

$x- Am cunoscut aici în America o familie care a 
venit cu băieţelul de nouăsprezece luni, orb, la niște 
operaţii. Un ochi este nerecuperabil. La celălalt s-a 


lucrat și sunt speranţe. Se pare că vede puţină 
lumină, dar după trei operaţii complicate, ochiul 
începuse să i se scurgă. I-am dat mamei untdelemn 
sfinţit de la candelele Sfântului Grigorie și, ungându- 
1, s-a oprit scurgerea. (Alexandra C., Manchester) 


în anul 2001, cu ajutorul Sfântului Grigorie 
Decapolitul, am primit tămăduire de tumoarea pe 
care o aveam la ochi. (Anda L, Tărgu Cărbunești) 


Prin voia Bunului nostru Domn lisus Hristos și 
ajutorul Maicii Domnului, în anul 2001 am venit la 
Sfânta Mănăstire Bistriţa. Eu sufeream de douăzeci 
de ani de cancer la sân, răstimp în care am fost 
consultată de mulţi doctori. Dar, după ce am fost la 
Mănăstirea Bistriţa, unde am sărutat moaștele 
Sfântului Grigorie Decapolitul, citind acatistul 
Sfântului și ungându-mă cu untdelemn sfinţit de la 
Sfântul Maslu, tumoarea a dispărut fără urmă, 
printr-o minune. Am scris aceste 

rânduri ca să mulțumesc Bunului Dumnezeu, Maicii 
Domnului și Sfântului Grigorie. (Maria S., Ploiești) 


în anii 1999 și 2000 am vizitat mănăstirea 
Bistrița şi m-am închinat moaștelor Sfântului 
Grigorie Decapolitul. Noaptea au avut loc slujbele 
rânduite - miezonoptica, utrenia și eu m-am rugat 
pentru sănătate și pentru alte trebuințe în acest 
timp, stând la sfintele moaște. Aveam o problemă de 
sănătate care se manifesta prin dureri acute în zona 
gâtului, a umărului stâng și a mâinii stângi. Medicii 
au stabilit că este vorba de spondiloză. După ce am 
aflat de Sfântul Grigorie m-am rugat lui neîncetat, 
deoarece am simţit un mare har stând lângă sfintele 
sale moaște. 
în ajunul zilei sale de prăznuire, 20 noiembrie/ 3 
decembrie, m-am rugat din suflet Sfântului Grigorie 
Decapolitul, căci avusesem dureri atât de mari, încât 
nu am putut nici măcar să ţin cartea de rugăciuni în 
mâna stângă, apoi am mers la culcare. A doua zi 
dimineaţă, în ziua prăznuirii Sfântului Grigorie, am 


pornit spre biserică, fără a simţi vreo durere. Am 
crezut că aceasta se datorează faptului că m-am 
odihnit fizic și că durerile au trecut pe moment. Din 
pricina puţinătăţii credinței mele, a existat o umbră 
de îndoială, dar am simţit în continuare harul primit 
din partea Sfântului Grigorie. Toată ziua am fost 
bucuroasă, veselă, căci nu mai aveam dureri și îmi 
tot cercetam umărul și mâna, poate voi găsi un loc 
dureros. Nu mai era niciunul. 

Am urmărit zi de zi ce se întâmplă cu membrele 
mele bolnave, dar erau sănătoase acum, adică vinde- 
cate. A încetat apoi orice îndoială, mi s-a întărit cre- 
dința și am mulțumit Domnului lisus Hristos și 
Sfântului Grigorie pentru vindecare. 

Pot afirma că atât timp cât voi trăi, le voi fi recu- 


noscătoare pentru marea lor milă. Este atât de 
minunat să trăiești minunea aceasta mare, care a 
semănat și în mine un grăunte mic de credinţă vie. 

care ar putea exprima totul; pot doar să zic: Sfinte 
Preacuvioase Părinte Grigorie,  roagă-te lui 
Dumnezeu pentru noi! (Mira Avramovițt, Nis, Serbia) 


Am venit cu fiul nostru Andrei, bolnav de 
tumoră de trunchi cerebral, la sfintele moaşte ale 
Sfântului Grigorie Decapolitul, în 2002 după prima 
ședință de terapie cu raze. La examinarea medicală 
efectuată cu prilejul celei de-a doua ședințe s-a 
constatat stagnarea bolii. (Cosmin R., Târgu Jiu) 


Lucram la o fundaţie de terapie intensivă. 
într-o situaţie familială foarte dificilă, m-am urcat în 


mașină, mergând cu viteză maximă, fără o 
destinaţie precisă și fără să-mi pese ce se va 
întâmpla cu mine. Nu știu cum am ajuns la Sfânta 
Mănăstire Bistriţa după câteva ore, nevătămată. Aici 
am realizat purtarea de grijă a Sfântului Grigorie 
pentru mine și familia mea. (Mirela, Craiova) 


Am vizitat în mai 2002, împreună cu soţul și 
fratele meu Sfânta Mănăstire Bistriţa, unde doream 
de foarte mult timp să ajungem. Pe drumul de 
întoarcere, la o serpentină pe Dealul Negru, o 
mașină de pe sensul opus a intrat la curbă pe banda 
noastră, aproape să ne arunce în prăpastie. Am 
cerut ajutorul Sfântului Grigorie și coliziunea nu a 
mai avut loc, reușind să redresăm mașina în ultimul 
moment. (Mihaela S, Grecia) 


Fiica mea, Violeta, are douăzeci și șase de ani 
și suferă de handicap locomotor și psihomotor. De 
Pogorârea Sfântului Duh, în 2003, s-a împărtășit la 
biserica parohiei noastre. 

Preotul slujitor a insistat să merg cu ea la 
moaștele Sfântului Grigorie în aceeași zi. Fiind o 
familie fără posibilități materiale, iar eu neavând loc 
de muncă, aveam un cărucior foarte vechi și 
deteriorat. 

în vreme ce ne închinam la moaștele Sfântului 
Grigorie, a venit o doamnă din același oraș cu noi, 
care a hotărât să-i dăruiască un cărucior nou. 


Totodată, aceasta a fost prima zi când Violeta a 
rostit câteva sunete articulate. (Mariana S., Pitești) 


Tradiția purtării sfintelor moaște ale 
sfântului Grigorie Decapolitul în procesiune prin 
regiunile afectate de secetă a putut fi reluată după 
1990. Astfel, în vara anului 1993, la invitația 
Părintelui Paroh Grigore Neculai din Trainicul de 
Dolj, sfintele moaşte au fost purtate din nou în 
procesiune pentru ca Bunul Dumnezeu să dăruiască 
ploaie pământului însetat de arșiţă. 

In anul 2000, delegaţii Parohiei Lipovu, Dolj și ai 
Consiliului local veneau să cheme în ajutor 
rugăciunile Sfântului Grigorie, căci seceta excesivă 
îi ameninţa iarăși cu foamete și dureri. La 
rugăciunile smerite ale creștinilor din Dolj și Olt s-a 
adăugat atunci și nevoinţa de a posti a soborului 
mănăstiresc, ca având aceste plăpânde aripi, 
rugăciunile să fie mai degrab ascultate. 

La trecerea sfintelor moaște prin localităţile din 
Vâlcea, Dolj și Olt unde Sfântul Grigorie era 
așteptat cu credință, nădejde și dragoste, lacrimile 
binecuvântate ale ploii udau pământul încremenit 
de secetă. Cu bucurie credincioșii aștemeau flori și 
cununi pe drum spre binecuvântare oaspetelui drag. 
în fiecare localitate s-au făcut opriri și rugăciuni 
pentru ploaie. 

Și suspinele lor au fost auzite. Cine poate grăi 
despre bucuria celor din Lipovu și nu numai a lor, 
când ploaia s-a așternut pentru câteva zile, izbăvind 
de secetă întreg ţinutul însetat? 

Drept mulţumire Sfântului Grigorie, delegaţia 
comunei Lipovu a adus prinos din rodul bobului de 
grâu din acel an și soborului mănăstirii Bistriţa, ca 
semn al împreună-pătimirii și al bucuriei. 

în luna martie a anului 2002, a doua zi după 
praznicul Buneivestiri, sfintele moaște au plecat 
iarăși 

în procesiune sub privirile înlăcrimate ale întregului 
sobor. Luau drumul Govorei, al Drăgășanilor, al 
Slatinei și al Craiovei, unde soarele privea cu 
nemilostivire spre câmpurile înverzite. Și Domnul 
Și-a plecat urechea cu milă asupra rugăciunilor 
robilor Săi, cu ploi binecuvântate și de această dată, 
așteptând pocăinţa celor ce nu cinstesc sfintele 
sărbători și a celor care lucrează în duminici fără de 
mare nevoie, a celor care mai degrabă risipesc 
vremea mântuirii cu cele deșarte prin localuri și a 
nemilostivilor și împietririlor cu inima. 

în anul 2004, la prăznuirea Izvorului Tămăduirii 
de la Sfânta Mănăstire Dervent, au fost aduse 
pentru închinare moaștele Sfântului Grigorie, ca 
bucuria praznicului să fie mai deplină, spre ajutorul 
credincioșilor din Arhiepiscopia Tomisului. 

Pe traseul de întoarcere, s-au făcut opriri în 
localităţi din judeţele Ialomiţa și Călărași, unde 
seceta își arăta chipul hain. 

Preotul Parohiei  Dridu-Movila, Părintele 
Alexandru V., a aflat prea târziu de aceste opriri și 
alte abateri în localităţi mai îndepărtate de la 
traseul inițial nu mai erau posibile de acum. 
Credincioșii din parohia sa erau mâhniţi că nu aveau 
să mai primească binecuvântarea Sfântului 
Grigorie, mai ales acum când seceta se anunţa mai 
puternică decât în anii trecuţi. S-au adunat la 


biserica satului și cu inima strânsă au început să se 
roage pentru ca bunul Dumnezeu să reverse și 
asupra ținutului lor ploaia de bună trebuinţă. 
Părintele și-a amintit în acele clipe de darul binecu- 
vântat pe care îl primise odinioară: un epitrahil 
păstrat în racla sfintelor moaște, atins de trupul 
Sfântului Grigorie. Cu bucurie sfântă a îmbrăcat 
acest epitrahil, îmbrăcându-se totodată cu armele 
nădejdii, ale credinţei și ale dragostei. Rugăciunile 
ce au urmat s-au rostit în sobor: nu mai era singur, 
ci împreună slujitor era cu el Sfântul Grigorie, a 
cărui prezenţă l-a întărit în chip 

simțit. Şi roadele dragostei nu au întârziat să apară: a 
început să plouă chiar atunci, spre bucuria tuturor. 

Iată cum putem primi ajutor în orice clipă prin 
rugăciunile Sfântului Preacuvios Părinte Grigorie. 
Este nevoie însă de o credință sinceră, căci însuși 
Dumnezeu a spus: „După credința voastră fie vouă” 
(Ev. după Matei 9;29). 


în anul 2003, a venit să se închine la racla 
Sfântului Grigorie Decapolitul o femeie însoţită de 
un bărbat. Femeia a trecut pe sub racla Sfântului, 
așa cum fac toţi cei care cer ajutor și tămăduire 
neputinţelor sufletești și trupești. De îndată ce s-a 
ridicat, femeia a început să ţipe de durere și spunea 
că se simte ca și cum cineva i-ar sfâșia carnea. A 
cerut să i se aducă degrabă un preot care să îi 
citească rugăciuni de dezlegare. 

Părintele nostru duhovnic Ghenadie P. era în 
acel moment în biserică și a venit repede să o ajute. 
Cerându-i să citească o rugăciune de dezlegare, 
femeia i-a mărturisit că este soţie de preot. Atunci 
părintele a întrebat-o cine era bărbatul care o 
însoțea. Necunoscuta a mărturisit că l-a părăsit pe 
soțul ei, preotul și că acesta este un turc, cu care 
trăia acum. 

Auzind acestea, părintele i-a răspuns că situaţia 
nu se poate repara doar cu o simplă rugăciune, ci că 
ea însăși trebuie să se lase de păcat și să-și 


îndrepteze viața. Acest avertisment din viața ei a fost 
trimis spre salvarea sufletului prin pocăință, iar nu 
spre pedeapsă. (din mărturiile maicilor din obștea 
mănăstirii Bistriţa) 


Lavinia, în vârstă de douăzeci și unu de ani, 
suferind din naștere de maladia Lobstein, „boala 
oaselor de sticlă”, a fost supusă în cadrul Spitalului 
„Mărie Curie” din București, la o intervenţie de 
transplant osos autogen pe tije telescopice, pe 
femurul stâng și pe tibia stângă, operaţie care a 
durat șase ore, fiind o premieră în domeniu. 


„M-am rugat toată viaţa să mă fac bine, să pot să 
merg, să-mi fac prieteni, să nu mă mai ducă mama la 
școală cu căruciorul. Știţi care o să fie primul drum 
pe care o să-l fac atunci când voi putea păși? La 
Mănăstirea Bistriţa. Acolo m-am rugat să mă fac 
bine, acolo am implorat să se găsească un leac 
pentru boala mea, acolo vreau să mă duc să-l 
mulțumesc lui Dumnezeu”. (Lavinia C., Vâlcea, 
„Libertatea“, 27decembrie 2005) 


împreună cu părintele paroh din localitatea 
noastră și alţi creștini am fost în anul 2005 într-un 
pelerinaj prin Moldova. în timpul călătoriei i-am 
povestit prietenei mele Viorica M. despre problemele 
ce mă apăsau și care mă determinaseră să pornesc 
în acest peterinaj, ca să mă rog Maicii Domnului să 
aibă milă și de mine și să-L roage pe Hristos să-mi 
mai ușureze din greutăţile de zi cu zi. Prietena mea a 
văzut că la fiecare oprire a autocarului, coboram 
repede să-mi aprind o ţigară și tare nu i-a plăcut. 
M-a luat cu binișorul, mi-a explicat că nu este 
bine să fumez pentru sănătatea mea, că fumul de la 
țigară este „tămâia celui rău”, că ard banii care mi- 
ar fi de folos în alte trebuinţe. I-am zis atunci cu 
tărie că nu pot renunţa la ţigări și că fumatul mă 
linişteşte. Dar prietena mea nu s-a lăsat 
impresionată de vorbele mele și a scos dintr-un 
pliculeţ o iconiță a Sfântului Grigorie și câteva 
bucățele de veșmânt binecuvântate de la mănăstirea 


Bistrița. Apoi mi-a povestit cu multă dragoste despre 
acest sfânt necunoscut mie. îmi spunea cu atâta 
convingere că, dacă mă voi ruga cu credinţă, voi 
reuși să mă las de fumat. Nu i-am spus atunci nimic, 
dar eram convinsă că sigur nu mă voi putea lăsa de 
fumat. 

Și totuși... Ne-am întors acasă, am citit și eu 


viaţa Sfântului Grigorie și acatistul ce îi este închinat 
câteva zile la rând. Apoi am ajuns și eu la mănăstirea 
Bistrița împreună cu prietena mea cu ocazia 

hramului Sfântului Grigorie. Am ajutat împreună la 
pregătirile ce se făceau în mănăstire, am participat 
la sfintele slujbe și m-am rugat sub racla Sfântului. 
Apoi m-am hotărât să mă spovedesc și am făgăduit la 
spovedanie că nu voi mai fuma niciodată, ca să pot 
primi şi eu Sfânta împărtăşanie,  doctoria 
neputințelor noastre. 


De atunci au trecut mai bine de trei ani și m-am 
lăsat de ţigări, ca și cum nu aș fi fumat niciodată. Mi- 
am dat seama câtă dreptate a avut prietena mea 
când mi-a mărturisit că, dacă mă voi ruga cu 
credință, Sfântul Grigorie mă va ajuta. (Veselinca 
J, județul Timiș) 


Am văzut lumina zilei la 29 octombrie 1940. 
Pe la șaizeci și cinci de ani, cu câtva timp în urmă, 
mă simţeam foarte rău. Nu știam din ce cauză și nici 
nu prea aveam vreme să merg la doctor din pricina 
gospodăriei. 

într-o noapte l-am visat pe Sfântul Grigorie, 
plimbându-se prin curtea casei noastre. M-a chemat 
la mănăstirea Bistrița, cu hotărâre: „Să vii la noi! Să 
vii la noi!”. Și zăbovea în dreptul ușii la intrare în 
casă. 

Dimineaţa i-am spus soţului: ''Mișule, eu te las 
cu toate treburile, că trebuie să mă duc la mănăstire, 
Ia Sfântul Grigorie”. Când am ajuns la mănăstire, m- 
am dus de îndată să mă închin Sfântului, să-i 


mulțumesc pentru toată purtarea de grijă și să mă 
rog. 

Noaptea, după ce am venit de la slujba utreniei, 
pe care o îndrăgesc mult și care mă bucură și mult 
mă folosește când ajung să particip și eu, m-am 
așezat să mă odihnesc. L-am visat iarăși pe Sfântul 
Grigorie și-mi spunea: „Bine că ai venit. Dacă nu 
veneai, puteai să mori. Acum să te duci neapărat la 
spital”. 

A doua zi am mers la Sfânta Liturghie și. După 
slujbă, m-am dus iarăși să mă rog ocrotitorului meu 
și să-i mulțumesc, pentru că deja mă simţeam un pic 
mai 

parcă eram mai în putere acum. Am reușit, cu ajutorul 
Sfântului Grigorie, să ajung cu bine acasă, ca și în 
celelalte dăți când veneam să mă închin și să mă rog la 
Sfintele moaşte. Eu am avut toată viața probleme de 
sănătate, iar din pricina unei infecții foarte puternice, 
am rămas fără auz. Din acest motiv, mi-este foarte greu 
să călătoresc mai departe de casă, pentru că nu mă pot 
orienta așa lesne ca ceilalți oameni. Dar Sfântul Grigorie 
mă ajută întotdeauna când plec la drum. Cu primul prilej 
am mers la doctor și după analizele pe care mi le-au 
făcut la spital, doctorii au spus că am diabet. Acum 
urmez tratamentul recomandat de medic și mă simt mult 
mai bine. 
Mulţumesc Sfântului Grigorie că m-a ajutat să- 

mi recapăt puterile și că a lucrat în așa fel încât să 

descopăr această boală la timp. (Elisabeta, Tumu 

Roșu) 


Cu ajutorul Sfântului Grigorie Decapolitul am 
revenit în 2006 la credința ortodoxă întru care am 
fost botezată. (Floarea D., Vâlcea) 


La cei optzeci și șase de ani ai săi, Maica 
Porfiria de la Sfânta Mănăstire Bistriţa a văzut multe 
minuni săvârșite la racla Sfântului Grigorie. 

Sub ochii ei, o femeie din Costești s-a vindecat 
de paralizie. A venit adusă pe braţe de neamuri și a 
doua zi a intrat în biserică pe picioarele ei, pentru a 
mulțumi Sfântului. 


Un alt bărbat, bolnav de cancer de piele, s-a 
tămăduit ungându-se cu ulei de la candela aprinsă la 
icoana Sfântului, în zilele următoare minunând pe 
medicul care deja îl programase de urgenţă pentru 
operaţie. 

In 1956, un băieţel din Băilești, bolnav de epilep- 
sie, s-a vindecat doar trecând în genunchi (așa cum 
este obiceiul) pe sub sfânta raclă. 

Chiar și în zilele noastre, maica a văzut o femeie 
stăpânită de draci și prinsă în lanţuri de rude, care 
doar 

moaștele s-a trezit ca dintr-un somn adânc, a început să 
plângă și să-și ceară iertare oamenilor din biserică, 
pentru toate câte făcuse vreme de 10 ani, spre mirarea 
și bucuria familiei. 

La Sfântul Grigorie îi sunt mereu gândul și 
rugăciunea. Maica Porfiria îi cere necontenit 
ajutorul. Odată i-au anchilozat de tot mâinile. Nu mai 
putea întoarce nici filele unei cărți. A fost suficient 
să intre în biserică și să întindă mâna spre candela 
de la căpătâiul Sfântului. Fără să-și dea seama ce 
face, s-a trezit schimbând uleiul și aprinzând fitilul. 
Se vindecase într-o clipă. (Formula AS, martie 2005) 


Din anul 1996 m-am rugat în mănăstiri și 
biserici pentru a-mi găsi izbăvire de demonii ce mă 
chinuiau zi și noapte. în anul 1998, prin rânduiala lui 
Dumnezeu m-am vindecat la mănăstirea Clocociov 
din Oltenia și timp de șase săptămâni am fost 
ușurată de povara acestei boli, dar apoi au revenit 
aceleași crize și stări, parcă mai înfricoșătoare ca 
înainte. De ziua hramului, Izvorul Tămăduirii 
(16.04.2004), eram la Mănăstirea Dervent. Seara am 
fost dusă pe brațe de mai multe persoane la 
moaștele Sfântului Grigorie, în dimineața următoarei 
zile am fost adusă iar lângă racla Sfântului, unde toţi 
au cerut milă de la Dumnezeu și de la Sfântul aflat 
înaintea lor. Apoi am fost dusă la Sfânta Cruce din 
Paraclis pentru 10-15 minute, și, de necrezut, m-am 
sculat sănătoasă. Am putut merge singură pe 
picioarele mele la Sfintele Moaște și m-am atins de 


raclă cu ușurință. Am căzut în genunchi mulţumindu- 
I lui Dumnezeu, Sfintei Sale Cruci și Sfântului 
Grigorie pentru darul ce mi-au trimis. (Nicoleta L, 
Călărași) 


în 20 noiembrie 2005 cu ajutorul bunului 
Dumnezeu, am ajuns la hram la Mănăstirea Bistriţa. 


Ain fost tare fericită că am putut ajuta la pregătiri și 
am avut ocazia să particip la frumoasele slujbe 
închinate Sfântului Grigorie. 

M-am rugat la racla Sfântului să facă o minune, 
să mă ajute să ajung și eu la mormântul părintelui 
Arsenie Boca, la Mănăstirea Prislop. în seara zilei 
următoare primesc de la o bună prietenă invitaţia de 
a merge împreună cu ea și cu niște rude ale ei 
tocmai la Mănăstirea Prislop. 

Am fost sfătuită la Mănăstirea Bistriţa că ar fi 
bine dacă soțul meu, capul familiei, ar citi zilnic 
măcar câte un acatist. Soţul meu suferise două 
infarcturi și trebuia să ţină regim, însă nu reușea. De 
atunci și până în prezent, în fiecare dimineaţă citește 
o rugăciune, un acatist. Merg cu el regulat la 
cardiolog. A făcut niște analize, care de această dată 
au ieșit foarte bune. Sfântul Grigorie intervenise. 

Eu sunt contabil și nu am reușit să termin toate 
declaraţiile ce trebuie depuse la termen fix. M-am 
rugat Sfântului Grigorie să mă ajute, iar a doua zi 
am reușit să le depun cu ușurință pe toate. (Viorica 
M., Ghiroda) 


Prin puterea rugăciunii către Maica Domnului 
și către Sfântul Grigorie Decapolitul, l-am întâlnit pe 
cel care avea să devină soțul meu, într-un timp 
foarte scurt, doar de patru luni de zile și ne-am 
căsătorit, apoi am reușit să trecem împreună peste 
toate încercările vieţii acum, la început de drum. 
Când simţeam că nu mai aveam forță pentru a reuși, 
Cineva de sus ne sprijinea. Am devenit o familie 
armonioasă, iar Bunul Dumnezeu ne-a binecuvântat 
viața cu un copil. Zilnic îi mulţumim atât Sfântului 
Grigorie că ne-a ascultat micile rugăciuni, cât și 


Măicuţei Sfinte, când familia noastră se adună seara 
acasă și suntem împreună. 
(Tiberiu și Alina K.) 


Doresc să continui a mărturisi cu toată dra- 
gostea, minuni de-ale Sfântului Grigorie Decapolitul 
pe care le-am trăit efectiv. 

în iama anului 2005 am primit o felicitare de 
Crăciun de la o colegă de serviciu, care de 14 ani 
este paralizată de la brâu în jos. Ştiam de ea că este 
paralizată, dar nu am avut niciodată puterea ca să 
merg la ea în vizită, vorbeam la telefon, dar în ultima 
vreme nu mai răspundea la telefon și n-am știut că i- 
a fost întrerupt telefonul pentru că nu avea 
posibilitatea ca să-l plătească. Prin acea felicitare 
mă anunţa că și-a vândut apartamentul și s-a dat în 
îngrijire fiicelor ei, care după ce i-au cheltuit banii 
de pe apartament, având prea multe probleme 
personale, nu mai aveau grijă și de ea, fiindu-le o 
povară. A cumpărat totuși o căsuţă mică într-o 
comună din judeţul Timiș, unde s-a mutat cu fiica ei 
mai mică, ginerele și două nepoţele. M-a rugat să-i 
fac rost de un televizor, că îi trece foarte greu ziua. 
I-am răspuns la scrisoare, i-am trimis niște iconiţe, 
cumpărate de la Mănăstirea Bistrița și de la 
Mănăstirea Prislop, pentru ea și pentru cele două 
nepoţele. Am vorbit la telefon cu măicuţa pe care am 
cunoscut-o în anul 2000 de la Mănăstirea Bistriţa și 
am rugat-o să o pomenească la Sfântul Maslu pe 
colega mea, sperând nu la o vindecare, ci la o 
ameliorare a durerilor. 

Măicuţa m-a îndemnat să caut un preot, să o 
spovedească (în cazul în care și colega mea ar fi fost 
de acord) și m-a asigurat că o va pomeni cu drag la 
slujbele din mănăstire. Am cumpărat un îndreptar de 
spovedanie, aveam o carte de rugăciuni de la 
mănăstire, am primit un televizor de la cuscra mea, 
o altă colegă de serviciu mi-a dat 2 milioane lei vechi 
să-i cumpăr câte ceva de mâncare, am căutat ceva 
hăinuţe de la nepoţii mei și am plecat în grabă acasă 
la colega mea. Am rămas șocată când am găsit-o (în 


februarie 2006) într-o 

cu gheață la geamuri, fără foc, ceva sinistru. Am găsit 
un preot călugăr, care a acceptat să vină s-o 
spovedească, era cam prin a doua săptămână din postul 
Sfintelor Paşti. Când am mers cu Părintele la ea, am 
găsit-o în comă, se asfixiase cu fum de la sobița de tablă, 
care nu prea știa cum arătau lemnele. După spovedanie, 
am dus-o urgent la spitalul din orășelul Deta și într-o 
săptămână, un doctor arab a reușit s-o salveze. Atunci 
am vorbit cu mai multe colege de serviciu ca să mă ajute 
s-o salvăm din mizeria în care trăia (era și dorinţa ei să o 
ducem la un azil, pentru că ginerele ei era mai tot timpul 
beat și nu o mai suporta). Nu știam unde s-o ducem, dar 
acasă nu mai vroia. Am plâns atunci și am rugat-o din 
nou pe măicuţa de la mănăstirea Bistriţa să o 
pomenească pe colega mea și pe părintele acela să mă 
ajute, să găsesc o portiță de ieșire din această situaţie. 
Am fost îndrumată de Sfinţia sa ca să mă rog Sfântului 
Ierarh Nicolae, grabnic ajutător în necazuri și măicuţa 
m-a îndemnat să mă rog fierbinte Sfântului Grigorie 
Decapolitul. 

Și minunea s-a întâmplat. Mi-am adus aminte de 
un coleg de serviciu care acum este un om implicat 
în viața politică, i-am povestit totul. Acesta a dat un 
telefon și s-a rezolvat internarea ei într-un azil (chiar 
de Bunavestire, în 25 martie, a fost transferată din 
spitalul din Deta la azilul din Ciacova, cu salvarea), 
îmi venea să sar în sus de bucurie, de la slujbă am 
plecat direct spre azil și mare mi-a fost uimirea că 
din cei 200 de bolnavi, câţi sunt în azil, pe colega 
mea au pus-o în același salon cu o altă coiegă de-a 
noastră (despre care noi știam că ar fi murit). 

Colega mea a primit un cărucior cu rotile (în 14 
ani n-a ridicat-o nimeni în șezut), un grup de foste 
colege ne întâlnim, punem mână de la mână și le 
cumpărăm „pampers” și tot felul de fructe sau 
alimente pentru cele două colege ale noastre. De 
Sfântul Ierarh 

Nicolae, în 2006, am organizat o ieşire cu autocarul 


a corului nostru bisericesc, am pus un parastas, 
pregătind pacheţele cu de toate pentru toţi bolnavii 
spitalului - hăinuţe, iconiţe și le-am cântat colinde de 
Crăciun și am dat răspunsurile la Sfânta Liturghie la 
bisericuţa din incinta spitalului. A fost ceva minimat! 

Viaţa colegei mele s-a schimbat cu 180°, este 
îngrijită, are mâncare caldă, iese în curtea spitalului 
cu căruciorul, asistă la Sfânta Liturghie (nu poate sta 
mult în cărucior, dar totuși merge la slujbe). Eu le 
vizitez mereu și păstrăm legătura prin telefon. Cam 
atât despre aceasta întâmplare. Mulţumesc din suflet 
bunului Dumnezeu pentru felul în care am fost 
ajutată de Sfinţii Grigorie Decapolitul și Nicolae la 
care m-am rugat și că mi-a îndeplinit gândul bun cu 
care am porftit la drum. Doamne, ajută-ne! (Viorica 
M., județul Timiș) 


După șase ani de căsnicie, din septembrie 
2006 soțul meu își găsise o altă femeie. în luna 
octombrie am aflat de această relaţie a lui și de 
durere am vrut să plec de acasă. Nu auzisem atunci 
și nu știam nimic despre Sfântul Grigorie. Am dat 
telefon la o mănăstire pentru a solicita cazare pentru 
câteva zile în care doream să mă rog și să mă 
gândesc ce trebuie să fac în această situaţie și am 
primit recomandare să merg la Mănăstirea Bistriţa. 
Aici am aflat despre Sfântul Grigorie. Am petrecut 
aici trei zile, timp în care m-am rugat Sfântului 
Grigorie și mi-am dorit ca, venind acasă, să aflu tot 
adevărul despre ceea ce face soţul meu. Tot drumul 
înapoi spre casă am simţit binecuvântarea Sfântului 
și am ajuns acasă înaintea soțului meu, care nu știa 
că voi veni înapoi. Când a intrat, l-am auzit vorbind 
la telefon cu acea femeie și m-am încredinţat că nu 
mă înșelasem în privinţa lui. 
Atunci soțul meu a hotărât să plece și să se mute 


cu femeia aceea, dar de Crăciun s-a decis totuși să 
129 ------------------------- mergem împreună la 
Mănăstirea Bistrița, unde am rămas împreună patru 


zile. 


Când ne-am întors acasă, eu am rămas 
însărcinată, deși în toţi acești șase ani de când eram 
împreună nu am putut rămâne însărcinată niciodată, 
iar soțul meu nu a mai plecat de acasă. Deși nu 
dorea absolut deloc să ne cununăm în faţa lui 
Dumnezeu, pe 21 ianuarie a venit acasă de la 
serviciu și mi-a spus că vrea să ne logodim la 
biserică pe 28 ianuarie, iar pe 3 iunie să ne cununăm 
religios. 

încă nu s-a rezolvat problema noastră, dar mă 
rog zilnic la Sfântul Grigorie și la Maica Domnului să 
ne ajute să avem o familie fericită. în septembrie 
2007 s-a născut fetița noastră, Maria. 

De câte ori am fost supărată sau îndurerată, l-am 
simţit pe Sfântul Grigorie alături de mine. într-o 
noapte când eram din nou singură pentru că soţul 
meu plecase la acea femeie, pe ecranul 
calculatorului meu scria: „Mănăstirea Bistrița 
Sfântul Grigorie”.Nădăjduiesc în lucrarea Sfântului 
și știu că este și va fi mereu alături de mine și de 
familia mea. (Simina V., București) 


O creștină din municipiul Pitești, doamna 
Mihaela N., ne-a relatat că în anul 2006, în 
septembrie, a venit la sfintele moaște ale Sfântului 
Grigorie Decapolitul cu copilașul ei Sandu Virgiliu, 
care avea aproape trei ani. Sandu era mut din 
naștere și nu era singura sa suferință. Copilul era 
extrem de agitat: tipa, lovea și nu voia deloc să intre 
în biserică. Cu greutate l-a dus la moaștele Sfântului 
Grigorie și l-a așezat sub raclă. Acolo s-a liniștit 
deodată și a stat acolo cuminte mai mult timp. 

După aceasta era mult mai liniștit și a plecat cu 


el acasă. După 2-3 zile a început să spună „mamă” și 


„tată” și să vorbească. Acum vorbește și se poate 


înţeles. Deși uneori mai este puţin agitat, situaţia s-a 
schimbat foarte mult. Părinţii mulțumesc și simt 


încredințaţi că Sfântul Grigorie a făcut această 


minune cu el. (din mărturiile maicilor din obștea 


mănăstirii Bistriţa) 


în acel an, 2006, ne pregăteam pentru prăz- 
nuirea Sfântului Grigorie, ce urma să aibă loc, ca în 
fiecare an, la 20 noiembrie. Obișnuiam să cumpărăm 
încă din octombrie peștele ce urma să fie preparat 
pentru a fi servit la masa închinătorilor din ziua 
hramului. Atunci însă, mai multe probleme ce se 
cereau rezolvate au făcut în așa fel încât călătoria 
noastră să se amâne. 

Abia în ajun cu câteva zile am reușit să plecăm 
spre Tulcea. Ca de obicei, intenționam să 
achiziționăm cam cinci sute de kilograme de pește 
proaspăt, diferite sortimente. Călătoria se anunţa 
destul de lungă și se simţea deja apropierea iernii. 
Ne gândeam că ar fi fost bine să cumpărăm pește și 
pentru zilele cu dezlegare din postul Crăciunului. 

După aproape șase ore de mers, am ajuns în 
apropierea Enisalei. Se întrezăreau ruinele castrului 
sub razele blânde ale soarelui. 

Angajaţii staţiei piscicole ne-au întâmpinat cu 
bucurie. Abia veniseră pescarii de pe luciu și aveau o 
captură frumoasă. Am găsit cam tot ce aveam 
nevoie, mai puţin caras. Și tocmai pe acesta aveam 
ascultare să-l căutăm. Am achiziționat însă cele cinci 
sute de kilograme de pește de care aveam nevoie 
pentru hram de aici, de la Enisala și am plecat spre 
alte cherhanale, căci gândul că nu am împlinit 
dorința maicii stareţe nu ne dădea pace. 

Am găsit în sfârșit carasul cel atât de dulce, dar 
acesta era destinat unei societăţi piscicole, ai căror 
delegaţi urmau să-l preia încă din acea seară. Pe mal 

prezent și primarul localității, care a strigat pescarilor: 
“Daţi tot peștele mănăstirii, vă ajută Sfântul Grigorie să 
prindeţi altul!”. Aceasta însemna să cumpărăm încă 
cinci sute de kilograme de pește, iar pescarii să iasă pe- 
nserat din nou pe apă. 
Se îngâna ziua cu noaptea și înaintea noastră se 
aștemea iarăși acel drum, de această dată către 


casă, mai greu acum, căci mașina avea să fie 
încărcată la maximum. Nu reușeam să luăm legătura 
cu maica stareță pentru sfat. Atunci gândul s-a întors 
spre mănăstire, în câteva clipe, lângă racla Sfântului 
Grigorie. Apoi am hotărât să cumpărăm întreaga 
cantitate. Era mult, dar ne gândeam că vom evita un 
alt drum în acea iarnă. Am plătit, cu o strângere de 
inimă, gândind că nu aveam nici măcar unde să 
depozităm o asemenea cantitate și ne-am luat rămas 
bun de la acei oameni minunati, care nu pregetau să 
iasă iar în larg, după o zi întreagă de muncă, pentru 
ca la prăznuirea Sfântului să fie toate cele de 
trebuinţă la masă. Altfel, știau mai bine decât noi că 
nu-i de ieșit în larg. Povesteau că de fiecare dată 
când erau nevoiţi să iasă pe vreme rea pentru 
mănăstire, stihiile se îmblânzeau și veneau cu 
năvoadele încărcate. 

Tot drumul ne-am gândit cum ne vor întâmpina 
maicile acasă. Eram îngrijorate și pentru bani, și 
pentru volumul de muncă ce trebuia depus acum, în 
ajun, când fiecare dintre noi avea timpul drămuit și, 
mai ales, că nu aveam unde să-l depozităm până 
după hram. Mica noastră bucurie era, însă, calitatea 
achiziției și ne consolam cu gândul că merita dojana 
ce aveam să o primim. 

Așteptările noastre s-au cam împlinit. Pe maica 
stareță o anunţasem de pe traseu de isprava noastră, 
așa încât, atunci când ne-a întâmpinat, deja se 
înseninase. Dar cu maicile nu a mai fost atât de ușor. 
S-au strâns 

pentru curățat, spălat şi pregătit pentru refrigerare. 
Afară era o zi friguroasă și posacă de noiembrie. 

Curăţăm deja de câteva ore bune și aproape 
înghețasem și ne venea atât de greu să știm că din 
cauza noastră trebuia să stăm și mai mult decât 
altădată, și maicilor le era atât de greu afară și nici 
nu prea știam unde și cum vom depozita toată 
cantitatea de pește. Maica stareță a trimis în acel 
moment de îndoială să ne cheme cineva în biserică. 


Ne gândeam că poate ne va certa, văzând cârtirea 
maicilor. Insă când ne-am apropiat, am văzut că 
zâmbea ușor. Ne-a prezentat pe cineva care venise 
să se închine la sfintele moaște și întrebase când are 
loc prăznuirea Sfântului Grigorie. Cu regret că 
aceasta urma să aibă loc atât de curând și nu mai 
putea să ofere personal prinos pentru ajutorul 
primit, s-a gândit imediat să ofere o sumă de bani, 
pentru peștele de la masa de hram, insistând să-i 
primim. Fără să știe, suma oferită reprezenta exact 
contravaloarea întregii cantităţi de pește. 

Iată minunata purtare de grijă a Sfântului Cuvios 
Grigorie, care însuși a hotărât astfel ce și cât pește 
trebuie pregătit la praznicul său, precum un părinte 
iubitor care își primește an de an fiii, pe cei vrednici 
și pe cei încă mai puţin vrednici, pentru a-i chema cu 
mai multă râvnă spre dragostea lui Hristos, (din 
mărturiile maicilor din obștea mănăstirii Bistriţa) 


Timp de 14 ani am suferit de endometrioză, 
boală pe care nici un doctor nu a reușit s-o diagnos- 
ticheze, până când am ajuns la Mănăstirea Bistriţa, 
la Sfântul Grigorie Decapolitul. Deși boala în mod 
normal ar fi dus la sterilitate, am rămas însărcinată 
după aproximativ trei ani, timp în care m-am rugat și 
am postit. Am adus pe lume un băieţel sănătos, după 
două zile și două nopţi de travaliu, imediat după ce 

mea a dat telefon maicii stareţe de la Mănăstirea 
Bistrița, cu credința că doar Sfântul Grigorie mă poate 
ajuta să nasc. După naștere au dispărut și durerile - 
simptome ale bolii. (Laura S./ud. Timiș) 


în aprilie 2007, de ziua Sfântului Mare 
Mucenic Gheorghe, am suferit un accident de 
mașină în Austria, lângă Gratz, în urma căruia am 
avut un picior fracturat la șold, precum și clavicula și 
nouă coaste, care au penetrat pleura și am intrat în 
insuficienţă respiratorie. 
După două săptămâni de la accident, deși am 
fost tratat cu mare atenţie în Clinica Universitară din 


Gratz, eram într-o situaţie nesigură, cuplat la 
plămânul artificial, având functiile vitale 
monitorizate. Duminică, pe 6 mai, am fost resuscitat 
de trei ori pentru a reveni la viaţă. 

Mulțumită rugăciunilor care s-au făcut pentru 
mine, la Mitropolie, la Biserica Tuturor Sfinţilor 
Români și la Mănăstirea Bistriţa, la Sfântul Grigorie 
Decapolitul, după două săptămâni am fost decuplat 
de la plămânul artificial, iar după încă o lună am 
renunţat la câije. Consider că tot ce mi s-a întâmplat 
este o minune dumnezeiască. Dumnezeu ne iubește 
pe toți și, din când în când, lasă să se vadă aceasta. 

Mulţumesc Sfântului Grigorie și celor ce s-au 
rugat pentru mine. Dumnezeu să ne ajute și să ne 
miluiască pe toţi! (Tudor C., București) 


TJC- în anul 2007 am avut bucuria de a ajunge și 
eu la mănăstirea Bistriţa ca să sărut moaștele 
Sfântului Grigorie Decapolitul. îi citisem viaţa și 
știam despre minunile pe care le făcuse, ajutând 
atâţia oameni aflaţi în situaţii ca a mea. La plecare 
am primit ulei din candelele ce ard la racla sa, ulei 
cu care urma să mă ung în chipul crucii acolo unde 
simțeam dureri. 


Ajungând acasă am folosit uleiul pentru a mă 
unge. Într-o noapte soţul meu a făcut o criză de 
hemoroizi atât de gravă, încât medicii au hotărât să 
îl opereze de urgenţă a doua zi. Deoarece zona inter- 
venţiei era extrem de vascularizată, se anunţase o 
operaţie grea și o convalescenţă îndelungată. L-am 
uns cu acel ulei, sperând într-o intervenţie divină, ca 
să scape de operaţie. Dimineaţă a fost internat la 
spital, așa cum era stabilit. La un moment dat a 
adormit și când s-a trezit, întreba ce caută acolo, 
pentru că se simţea foarte bine. Medicul care urma 
să-l opereze i-a confirmat vindecarea și i-a spus că 
poate merge acasă, întrucât intervenţia sa nu mai 
era necesară. 

I-am mulțumit împreună și îi mulțumim și acum 
Sfântului Grigorie pentru ajutorul grabnic pe care ni 
l-a dat ori de câte ori am avut nevoie. De aceea, la 


noi în casă nu lipsește uleiul din candela sa, ulei cu 
bună mireasmă. (Anca H, Danemarca) 


în anul 2007, am avut o perioadă grea în viaţa 
mea. Mama mea era plecată în străinătate în interes 
de serviciu și mă simțeam extraordinar de singură. 
Lucrez la o firmă unde sunt ocupată zi-lumină. Fiind 
tânără, mi-am dorit și eu să am un prieten stabil, să- 
mi întemeiez o familie, chiar îmi doresc să am și 
copilași. Din păcate, în realitate, situaţia mea era cu 
totul diferită. Aveam un prieten ce locuia în 
străinătate, cu care vorbeam la telefon fără să ne 
putem întâlni. Eram tare tristă și o colegă de 
serviciu pe care o cunosc de foarte multă vreme a 
observat suferința mea. 

Doamna V. m-a întrebat ce se întâmplă cu mine 
și m-a întrebat unde mi-este veselia de pe chip. I-am 
povestit cât de mult doream să găsesc persoana cu 
care aș putea avea o familie creștină, să am și eu o 
viață normală. Prietenul meu era musulman, mai în 
vârstă ca mine și viaţa mea atunci nu avea niciun 
sens. 


Dânsa m-a ascultat și m-a îndemnat să ţin postul 
Adormirii Maicii Domnului, mi-a dat o iconiță a 
Fecioarei Maria cu Pruncul lisus și o icoană a 
Sfântului Grigorie. Mi-a mai dat niște bucățele de 
veșmânt binecuvântat de la Sfântul Grigorie, 
aghiasmă și anaforă, precum și niște untdelemn 
sfinţit de la candela Sfântului. Mi-a promis că se va 
ruga și dânsa pentru mine în această perioadă și va 
ruga pe o măicuţă de la Mănăstirea Bistrița să mă 
treacă pe pomelnic pentru rugăciune la sfintele 
slujbe. 

Am ascultat tot ce mi-a spus, speram într-o 
minune, dar în însă același timp mă gândeam că 
poate nu se va întâmpla nimic. însă la sfârșitul 
postului Adormirii Maicii Domnului m-am îmbolnăvit 
foarte tare, o gripă urâtă combinată cu dureri ale 
mușchilor și articulaţiilor. Nu mai puteam merge la 


serviciu, așa încât un coleg cu care lucram de mulţi 
ani la această firmă, a venit să-mi aducă 
medicamente, să-mi facă un ceai și să-mi ţină 
companie. în ultimele zile din post, colegul meu mi-a 
mărturisit că este îndrăgostit de mine de foarte mult 
timp, dar nu a avut curajul să-mi spună și că dorește 
să fie alături de mine atât la bine, cât și la greu. Am 
fost tare fericită și nu-mi venea să cred că poate fi 
adevărat! 

Acum suntem împreună, am ajuns și la 
mănăstirea Bistriţa unde ne-am rugat sub racla 
Sfântului Grigorie și i-am mulţumit Sfântului pentru 
toate binefacerile ce le-a revărsat asupra mea și 
asupra familiei noastre. Sfântul Grigorie ne ajută 
întotdeauna, trebuie doar să-l rugăm. (Mihaela D., 
Timișoara) 


în lima martie a anului 2004 mi s-a descoperit 
o tumoare pe creier și mi s-a propus o operaţie pe 
care am refuzat-o, punându-mi toată nădejdea în 
Dumnezeu, rugându-L ca, de-mi este de folos, să mă 
tămăduiască. 


Am început să merg în pelerinaje la sfintele 
mănăstiri și, după un timp, medicii au constatat că 
boala a stagnat. Dar din 2005 am avut dureri 
insuportabile, aproape patru luni de zile. Mergând la 
Sf. Cuv. Paraschiva în ziua hramului, m-am rugat 
Cuvioasei să mă ajute și din acel moment durerile au 
încetat. Am mers în continuare la sfintele mănăstiri 
în pelerinaje și am ajuns, cu ajutorul Bunului 
Dumnezeu, la Sf. M-re Bistriţa pe 2 iunie 2007, unde 
m-am rugat Sf. Grigorie să se milostivească de mine 
și să mă ajute. Stând la Utrenie cu capul plecat sub 
sfânta raclă, am simţit o căldură puternică la cap. 
Am suportat un timp această căldură, după care m- 
am ridicat, clătinându-mă și am mulţumit Sfântului 
că m-a tămăduit, făcând ca tumoarea să scadă vizibil 
și ca ochiul să se dezumfle. Mulţumesc Sfântului 
Grigorie din tot sufletul pentru ajutorul primit. 


(Elena C., București) 


în data de 8 septembrie 2007, chiar de 
praznicul Nașterii Maicii Domnului, tatăl meu Ioan, 
în vârstă de 89 de ani, s-a împiedicat și a căzut când 
s-a sculat din pat, rupându-și piciorul stâng tocmai 
din șold. A avut niște dureri incredibil de mari. Fiind 
atât de bătrân și bolnav (probleme cu inima, diabet 
și anemie mare), nici un medic nu a avut curaj să-l 
opereze. Sora mea are un prieten de familie, chirurg 
în orașul Lugoj, i-a povestit cele întâmplate și acesta 
a hotărât că-l va opera dacă tatăl meu va accepta 
operaţia, povestindu-i totodată că poate fi foarte 
riscantă situaţia, atât înainte de operaţie, cât și după 
terminarea operaţiei. Din cauza durerilor mari, tatăl 
meu a acceptat operaţia imediat, fără să-i pese de 
ceea ce va urma. Eu am plecat în grabă la Sfântul 
Grigorie Decapolitul cu autocarul de Normandia și 
când operaţia începuse, eu plângeam și mă rugam 
sub racla Sfântului. îl rugam pe Sfântul Grigorie să 
aibă 

tatăl meu, să-l ajute să se trezească din anestezie și să-l 
roage pe bunul Dumnezeu să-i acorde măcar două zile 
de viață după această operație riscantă, ca să moară 
fericit că totuși operaţia a reușit. 

In toamna anului 2009 s-au împlinit doi ani de la 
această operaţie, tatăl meu trăind fericit alături de 
noi, copiii lui. Am simţit și cred cu tărie în ajutorul 
minunat acordat de Sfântul Grigorie Decapolitul 
tatălui meu drag. în acești doi ani am revenit de mai 
multe ori la mănăstirea Bistrița să-i mulțumesc 
Sfântului Grigorie pentru grija și ajutorul pe care ni- 
1 acordă cu promptitudine, ori de câte ori i-l cerem. 
Doamne, ajută-ne! 

(Viorica M., județul Timiș) 
$x- Soţul vecinei mele primise diagnosticul de 
icter negru. Ne așteptam de la o zi la alta să moară. 
Vecina mea a început să se roage, dar nu credea că 
Dumnezeu o va ajuta totuși. Am îndrăznit să-i duc 


untdelemn sfințit de la Mănăstirea Bistrița, i-am 
dăruit o carte de rugăciuni, iconiţe cu Maica 
Domnului cu Pruncul lisus și cu Sfântul Grigorie, 
anaforă şi aghiasmă de la mănăstire. Era 
deznădăjduită, toate cele ce i-am dăruit le-a luat mai 
mult ca să-mi facă pe plac. După ce a luat anafora și 
aghiasma, ungându-se cu untdelemnul sfințit, soţului 
său i-au dispărut negreala de pe corp și pruritul. 
Citea rugăciuni, acatistul Sfântului Grigorie, a ţinut 
postul Sfintelor Paști, iar acum l-am trecut pe toate 
pomelnicele. După trei luni, vine mereu la biserică, 
ține regim și merge la serviciu. Și-a revenit total. 
lată ce înseamnă să te rogi cu credinţa că vei fi 
ajutat. Doar trebuie să te rogi, să fii bun, să ajuţi 
omul la nevoie, să faci tot ce-l plăcut Bunului 
Dumnezeu. (Viorica M, Ghiroda) 


Am fost adus la Sf. M-re Bistriţa pentru a mă ruga la 


Sfântului Grigorie, m-am întors acasă tămăduit. (Pr. 
Stelian Păduraru, parohia Militari 2, București) 


în anul 2008, la începutul lunii ianuarie, de 
Bobotează, m-am îmbolnăvit atât de grav, încât se 
impunea de urgenţă internarea. Am refuzat, consi- 
derând că Hristos, prin sfinţii Săi, mă poate ajuta să 
mă fac bine, așa încât să nu-i lipsesc de ajutorul meu 
pe cei care mă puteau solicita ca preot în acea 
perioadă. 

In parohia unde sunt preot, casa parohială 
cuprinde casa de locuit și o casă cu trei camere - o 
bibliotecă modestă și alte două camere libere. 
Pentru că iama era destul de grea, iar boala mea 
persista, am hotărât să amenajăm un paraclis al 
parohiei, având altar, iconostas, icoane și toate cele 
de trebuinţă sfintelor slujbe. Părintele meu duhovnic 
m-a sfătuit îndeaproape. Chipul în care Preacuviosul 
Părinte Grigorie Decapolitul a devenit ocrotitorul 
paraclisului parohial este o taină pe care o știe doar 


Preasfmţitul Justinian, Episcopul Maramureșului și 
Sătmarului, cel care ne-a dat binecuvântare pentru 
înfiinţarea paraclisului nostru și aducerea unui 
veșmânt sfinţit de la moaștele Sfântului Grigorie. 

M-am însănătoșit curând și am pornit către 
Mănăstirea Bistriţa. Am primit veșmântul cerut, iar 
maicile de la atelierul de pictură al mănăstirii au 
realizat pentru paraclis și o icoană a Sfântului 
Grigorie, ce străjuiește lângă racla cu veșmântul său, 
unde arde neîncetat o candelă. 

în august 2008, a venit la vecernie d-na Dragoș 
din comuna Finteușul Mare, căreia îi mai făcusem și 
în lima mai niște slujbe pentru soţul bolnav. în anul 
2006, hrănind dimineața animalele, d-nul Gavriil 
Dragoș fusese lovit cu cornul de o vacă în zona 
abdominală stânga, la pancreas. Abia după câteva 
luni au apărut durerile. Mergând la Baia Mare la 
spital, în urma 

analizelor a fost depistat un hematom pe pancreas și a 
fost trimis la Cluj. In perioada 2006-2008 a suferit cinci 
intervenții chirurgicale. Cu toate acestea, nu se simțea 
deloc bine, operația nu se închidea, iar durerile 
continuau să persiste. In acea lună, august 2008, medicii 
de la Cluj au spus că este posibil să fie vorba de ceva 
incurabil, dar vor încerca să mai facă încă o intervenţie 
chirurgicală. 

îndurerată, soţia d-nului Gavriil a venit la 
biserică și a citit lângă racla cu veșmântul și icoana 
Sfântului Grigorie Acatistul și Paraclisul sfântului, i- 
am oferit ulei din candela Sfântului Grigorie ce arde 
la Mănăstirea Bistriţa și vată de la sfintele moaște, 
sfatuindu-o să-l ungă pe cel bolnav în zona unde 
urma să fie operat, iar după operaţie să ţină post și 
să citească Acatistul Sfântului pentru deplină și 
grabnică însănătoșire. 

După o perioadă de numai două săptămâni de la 
operaţie, de data aceasta operaţia s-a închis, iar d- 
nul Gavriil este astăzi deplin sănătos. Mărturisesc 
astfel tuturor că Sfântul Grigorie Decapolitul este 


mare făcător de minuni, (mărturisire publicată de 
către Pr. Dorin Tămaș în revista „Lumea credinței” 
din februarie 2009) 


în toamna anului 2008 am venit împreună cu 
un grup de creștine din Timișoara la mănăstirea 
Bistriţa pentru a participa la prăznuirea Sfântului 
Grigorie Decapolitul. Auzisem de multe ori că dacă 
cineva ajunge sub racla Sfântului și se roagă cu 
credință, poate fi ajutat. Cu acest gând plecasem de 
acasă, căci vroiam și eu să îl rog pe Sfântul Grigorie 
să mă ajute să rămân însărcinată. Aveam deja 
unsprezece ani de căsnicie și tot mai speram ca 
Bunul Dumnezeu să ne binecuvânteze și pe noi cu un 
copilaș. 


Mare mi-a fost bucuria la întoarcere, căci după 
doar două luni, minunea dorită s-a produs. Da, am 
rămas însărcinată, eram în al nouălea cer, nu-mi 
venea să cred că era adevărat și totuși astăzi am un 
băieţel scump și sănătos, pe care-l cheamă Daniel. 

Toţi cei care aveţi nevoie de ajutor, alergaţi cu 
credinţă la racla Sfântului nostru drag și cereţi-i aju- 
torul, căci îl veţi primi cu siguranță. Doamne ajută- 
ne! 

(lasmina]., comuna Ghiroda, județul Timiș) 


Sunt profesoară de limba și literatura română 
și am aflat de Sfântul Grigorie Decapolitul atunci 
când am fost rugată să fac corectura pentru una 
dintre primele ediţii ale volumului „ Viața, acatistul 
și paraclisul Sfântului Grigorie 

Mie îmi simt foarte dragi copiii și am dorit să mă 
număr și eu printre cei care pun sămânţa cea bună 
în sufletele tinerelor generaţii. Pentru activitatea 
desfășurată în cadrul școlii noastre, am fost numită 
director general al acestei unităţi în mai multe 
rânduri, înaintând în vârstă, am decis la un moment 
dat să mă retrag din această funcţie, dar în anul 


2008, la rugămintea colegilor mei din colectivul de 
conducere, am acceptat din nou numirea în postul de 
director. 

Cu ajutorul lor am iniţiat câteva proiecte, printre 
care și un program de semi-intemat școlar, după 
orele de curs, pentru elevii ai căror părinţi nu le pot 
oferi condiţiile necesare pentru a învăţa sau care nu 
le pot supraveghea activitatea. Mărturisesc că eram 
foarte implicată afectiv în acest proiect. 

Am fost destituită după câteva luni, pe motiv de 


orientare politică sau mai exact pentru că nu aveam 
o anumită orientare. A fost un moment dificil pentru 
că toate aceste iniţiative au fost blocate și mă 
gândeam cât este de greu să oferi ceva astăzi 

rugam Maicii Domnului și Sfântului Grigorie să mă 
ajute să pot depăși această mâhnire. 


în luna noiembrie am primit însă din nou un 
document oficial la cancelarie: decizia de numire ca 
director la școala noastră. Privind fila din calendar, 
am constatat cu uimire că era 20 noiembrie, ziua 
prăznuirii Sfântului Grigorie. Mi-am amintit de 
corectura pe care o făcusem odinioară și am vrut să 
recitesc acatistul sfântului, ca să-i mulțumesc și mă 
gândeam că va fi foarte greu să găsesc cartea 
printre sutele de volume din biblioteca noastră. 
Mirarea mea a crescut și mai mult când pașii mi s-au 
îndreptat cu precizie spre locul unde se afla cartea. 

Am citit cu bucurie acatistul, gândindu-mă că 
Sfântul Grigorie a vrut să mă ajute să primesc toate 
cu mulțumire, și pe cele bune, și pe cele mai 
întristătoare și chiar să fiu apreciată cu dragoste 
pentru dăruirea mea față de atâtea generaţii de 
elevi. (Iulia M, București) 


în iama anului 2008, ne aflam într-o călătorie 
de neapărată trebuință pentru rezolvarea unor 
probleme ce ţineau de activităţile ce se desfășoară la 
mănăstirea noastră. După o zi destul de obositoare, 
la ceas de seară ne întorceam de la București pe 
autostrada București-Pitești, circulând cu 


autoturismul mănăstirii pe șoseaua de centură. Cu 
puţin înainte de a intra în pasajul subteran, la prima 
curbă spre intrarea în oraș, pe partea stângă sunt 
amplasate câteva depozite mari. 

Chiar în momentul când mașina noastră intra în 
curbă, din curtea unui astfel de depozit ieșea cu o 
viteză destul de mare un tir încărcat. Ca urmare a 
manevrelor de viraj, brusc, de pe prelata tirului s-a 
desprins o placă groasă de gheaţă, având dimensiuni 
destul de mari, cam 1,5m x 2,5m. Placa de gheaţă a 
alunecat cu viteză, pe direcție oblică, spre parbrizul 

microbuzului în care ne aflam noi, pe bancheta din faţă. 
Nu am avut răgaz decât să strigăm: „Sfinte 

Grigorie!” în clipa când placa de gheață a ajuns în 
dreptul parbrizului. Din acel moment și-a schimbat 
direcția, căzând jos, chiar în fața mașinii, care nu a 
avut nici măcar o zgârietură. Am ajuns cu bine 
acasă, mulțumind Sfântului Grigorie și îngerilor 
păzitori pentru ajutorul primit, (din mărturiile 
maicilor din obstea mănăstirii Bistrița) 


Perioada adolescenței a fost atât pentru fiul 
meu un răstimp cu grele încercări, cât și pentru 
ceilalți din familia noastră. Greutățile financiare cu 
care ne confruntam zi de zi apăsau pe umerii 
tuturor, astfel încât el era la un pas de a fi eliminat 
din școală și ameninţat cu corigenţa la limba română 
și la limba engleză. 

M-am decis în acel moment ca, alături de efortul 
financiar pentru a-1 ajuta să învețe, să adaug la 
rugăciunile pe care le făceam și acatistul Sfântului 
Grigorie, către care am evlavie de multă vreme și 
care m-a ajutat de fiecare dată. Cu ajutorul Maicii 
Domnului și al Sfinţilor Săi, fiul meu a susținut 
examenul de bacalaureat, obținând nota 9,21. 

După câțiva ani am plecat să lucrez în 
străinătate. Aflându-mă într-un moment dificil, căci 
uneori nu-mi găseam de lucru, în 2009, m-a căutat o 
doamnă a cărei fiică suferea de o depresie foarte 
puternică, ce se agravase în ultimii doi ani, 


întunecându-i viitorul și izolându-o de prietenii ei. 
Tratamentul medical nu era eficient și se chinuia 
fără niciun rezultat. 

I-am oferit și acestei doamne acatistul Sfântului 


Grigorie, sfatuindu-o să se roage și să își pună 
nădejdea în ajutorul lui. După o perioadă de șase 

rugat pentru fiica aflată în suferință de atâta timp, a 
primit vestea că situația a evoluat pozitiv în chip 
neașteptat. Fiica ei s-a înscris la facultate, unde 
frecventează cu plăcere cursurile, se poate 
concentra mai ușor, nu mai privește cu încordare 
situația din jurul ei și se simte mai relaxată. 


Totodată, şi eu am reuşit atunci cu rugăciunile 
Sfântului Grigorie să îmi găsesc un alt loc de muncă, 
mai potrivit cu puterile mele, de care sunt 
mulțumită. 

(Dumitra P., Savona) 


efar Sunt câțiva ani de când paşii mei au fost 
purtați pentru prima oară spre Mănăstirea Bistrița 
de lângă Râmnic. Eram atunci într-un pelerinaj cu 
corul bisericii noastre pe la mănăstirile din Oltenia. 
Ajunşi la amurg de seară, aici la mănăstire am stat în 
biserică, m-am închinat Sfântului Grigorie 
Decapolitul, apoi am stat de vorbă cu una din 
măicuţele din obște care m-a copleșit cu bunătatea și 
blândeţea sa. 

în zori, am intrat din nou în biserica mănăstirii, 
iar părintele ne-a citit o rugăciune pentru călătorie. 
Am plecat în drumul nostru, dar o parte din sufletul 
meu a rămas aici în mănăstire și am știut că voi 
reveni. Au trecut cinci ani de atunci și în frecare an 
când am venit, am simţit lucrarea Sfântului Grigorie 
pentru mine, nevrednica. 

La început, cu teamă și cutremur m-am apropiat 
de racla sfântului și i-am spus problemele care mă 
înconjurau și de fiecare dată am simţit cum 


mângâierea, ușurarea și liniștea sufletească îmi 
umpleau sufletul. 

într-unul din acești ani luasem o eczemă foarte 
urâtă care tindea să-mi acopere aproape jumătate 
din corp, indiferentă la încercările medicilor de a o 
trata. Necăjită din pricina acestui lucru, căci nu mai 
avusesem așa ceva, m-am rugat Sfântului ca, de este 
cu 

să treacă de la mine acest rău. Și să știți că adevărat s-a 
întâmplat, căci după cele 3 zile, cât am șezut la 
mănăstire, când am ajuns acasă nu mai aveam nici urmă 
de eczemă pe corp. Sfântul Grigorie chiar m-a ascultat și 
m-a vindecat, iar eu i-am mulțumit. 

Şi ca să vedeţi că toate rugăciunile sunt 
ascultate, și chiar și gândurile noastre, într-unul din 
acești ani eram la pangarul mănăstirii ca să cumpăr 
cărţi și iconiţe, unde am văzut o cruce de lemn 
sculptată așa de simplu cum mi-am dorit, dar vroiam 
să mai las și un pomelnic la Mănăstirea Lainici și nu- 
mi ajungeau bănuţii. Şi ce credeţi că a făcut Sfântul? 
Mi-a dăruit acea cruce de lemn printr-una dintre 
maicile din mănăstire chiar la plecare. Aveam acum 
și crucea de lemn și banii pentru pomelnic pentru 
Mănăstirea Lainici. 

Recent, anul acesta, 2009, la hramul Sfântului 
Grigorie, am venit împreună cu același grup de per- 
soane, iar în acea zi, înainte de vecernie, ne-am 
așezat la rând în curte să ne închinăm la racla 
Sfântului. Așteptând și rugându-ne fiecare în taină, 
spuneam celor din grup că mi-aș dori o floare cât de 
mică de lă racla Sfântului Grigorie Decapolitul. Când 
am ajuns de ne-am închinat, am primit de la Sfântul 
prin măicuţa ce era lângă raclă, un buchet uriaș de 
crizanteme galbene. N-am mai văzut așa flori 
frumoase și erau exact 5 fire, câte femei erau în 
grupul nostru. Nu-i așa că este minunat lucru că nu 
doar rugăciunea, ci și gândul îţi este auzit aici? 

Minunat este Dumnezeu întru Sfinţii Săi. 

(Cornelia, județul Timiș) 


M-am căsătorit cu Vasilică-Dorinel în luna 
mai, anul 2005. Totuşi nu aveam copii, deși 
trecuseră trei ani de când ne-am căsătorit. După mai 
multe examinări medicale de specialitate ce nu ne-au 

familii împlinite prin nașterea de prunci, la îndemnul 
preotului nostru duhovnic, am venit în anul 2008 la 
Sfânta Mănăstire Bistriţa pentru a ne închina la 
sfintele moaște ale Sfântului Grigorie Decapolitul. 


Am participat la Denia Canonului cel mare, ne 
aflam în perioada postului Sfintelor Paști, pe 9 
aprilie 2008. In timpul slujbei ne-am rugat la sfintele 
moaște și apoi am citit împreună acatistul Sfântului 
Grigorie, cerându-i cu nădejde ajutorul. 

Și bineînţeles că minunea nu a întârziat să 
apară. Sfântul Grigorie Decapolitul a fost fierbinte 
mijlocitor către Bunul Dumnezeu și către Maica 
Domnului. După postul Sfintelor Paști am rămas 
însărcinată. 

După ce au trecut patru luni de zile, în timpul 
postului Adormirii Maicii Domnului, am venit la 
Sfânta Mănăstire Bistrița, ca să mulțumim Sfântului 
Grigorie pentru această mare minune și măicuţei 
care ne-a ajutat foarte mult în perioada când am 
venit la mănăstire. 

Pe data de 17 ianuarie 2009 s-a născut fetița 
noastră Antonia, iar în luna mai am venit împreună 
cu ea la mănăstirea Bistriţa pentru a ne ruga și a ne 
închina împreună la Sfântul Grigorie Decapolitul. 

(Stefania L, Craiova) 


Anul acesta am fost și eu împreună cu tatăl 
meu la Sfânta Mănăstire Bistrița. Auzisem de la o 
persoană care este un real sprijin în viaţa mea 
despre Sfântul Grigorie și despre minunile săvârșite 
de acest sfânt. 
După un drum destul de greu pentru mine ca 
șofer, atunci când am intrat în biserica atât de 
impunătoare, m-au cuprins fiori de bucurie. 


Ajungând în fața raclei Sfântului Grigorie, am 
izbucnit în lacrimi că am reușit să ajung aici și să 
cunosc în chip nemijlocit acest 

sentiment. Vizita mea Ia Sfânta Mănăstire Bistrița a fost 
lucrul pe care mi l-am dorit cel mai mult să se întâmple 
şi care mi-a adus cea mai mare bucurie din acest an. Au 
fost zile de vis, în care am ajuns să cunosc persoane din 
mănăstire, locurile din jur, alţi oameni deosebiți, 
simţeam că este cu adevărat un loc binecuvântat, tot 
timpul îl simțeam pe Sfântul Grigorie că veghează 
asupra noastră. 

Acest moment al apropierii directe de Sfântul 
Grigorie mi-a schimbat viața, mă simt ocrotită, când 
am o problemă știu că el mă aude și mă ajută. Am 
devenit mult mai împăcată cu mine și cu cei din jur 
după ce am fost la această mănăstire. Am mai avut 
câteva peripeții, dar Sfântul drag nouă ne-a ajutat și 
a vegheat asupra noastră. 

Până în momentul venirii la mănăstire nu 
puteam citi un acatist o perioadă de patruzeci de zile 
la rând integral, nu reușeam, săream cel puţin o zi, 
dar de când m-am întors acasă, din septembrie, și 
până la Crăciun am reușit să citesc acatistul 
Sfântului Grigorie chiar cu ușurință, oricât de 
obosită eram sau oricât de multe probleme aveam, 
Sfântul era cu mine și mă ajuta mereu. Sunt 
convinsă că de când l-am cunoscut, viaţa mea și a 
familiei mele s-a schimbat și se va mai schimba, în 
bine. Sfântul Grigorie ne ajută mereu, în fiecare zi, 
în fiecare minut și secundă a vieţii noastre, trebuie 
doar să-i cerem ajutorul și să ne gândim la el, căci 
sigur acest ajutor va veni! Fie ca Sfântul Grigorie să 
ne ocrotească pe toţi! (Lavinia C., Timișoara) 


TJT Lucram ca asistentă medicală la Secţia de 
Obstetrică și Ginecologie la spitalul din orașul 
nostru. După ce m-am căsătorit, am dorit să devin 
mamă, să avem o familie frumoasă. 


Și rugăciunile mele au fost ascultate. Am născut 
în anul 2007 un băieţel frumos și sănătos, așa încât 
am intrat în concediul post-natal pentru a-i oferi 
fiului meu îngrijirea și educaţia necesară în această 
importantă perioadă. 

După ce a mai crescut, m-am reîntors în 
colectivul din cadnil spitalului unde lucram înainte 
de întreruperea din pricina sarcinii.Am optat pentru 
această meserie din toată inima și m-am străduit să 
lucrez cu profesionalism întotdeauna. 

l otuși, acum mă încerca un sentiment de nemul- 
țumire. Ceva în adâncul inimii mele se răzvrătea în 
timp ce lucram, mai ales atunci când trebuia să fiu în 
preajma medicilor în cazurile de întrerupere a 
sarcinii. Mă duceam adesea cu gândul la micuțul 
meu care mă aștepta cu drag acasă, la bucuria și 
sentimentul de împlinire pe care mi l-a dăruit 
Dumnezeu prin acest copil, cu toate eforturile pe 
care le cere creșterea și formarea lui ca om. Apoi mă 
vedeam iar lângă masa de operaţie, cu toate 
instrumentele alături și vedeam toate acele 
fragmente din trupurile micuţilor ce nu aveau să mai 
zică niciodată „mamă”. Nu cred că există o imagine 
mai cumplită ca aceea a mamei care lasă să fie 
spulberat darul cel mai scump din viaţa ei și cred că 
dacă aceste femei ar putea să privească ceea ce se 
petrece cu trupul lor în acele clipe, și-ar schimba 
definitiv hotărârea de a da morţii pruncul pe care 
Dumnezeu l-a ascuns acolo pentru a-l crește și a-l 
feri până la vremea rânduită pentru viaţa aceasta. 
Dreptul la viaţă începe cu dezvoltarea în pântecele 
mamei și dreptul fătului de a se naște. 

Rana din sufletul meu se adâncea cu fiecare zi. 
Aproape că-mi pierdusem liniștea și eram mai 
iritabilă, oboseam mai repede și nu găseam în mine 
puterea de a continua să practic meseria pe care o 
iubeam. 


Obișnuiesc să vin deseori cu familia mea la 


Sfântul Grigorie de la mănăstirea Bistrița, pentru a 
ne închina la sfintele sale moaște, ca să ne 
binecuvânteze familia și să ne ajute să depășim 
greutăţile de zi cu zi și să ducem o viaţă bineplăcută 
lui Dumnezeu. 

M-am rugat aici ca să primesc ajutor și de 
această dată. La scurt timp am primit de la cineva o 
broșură destul de documentată despre avorturi. 
Acea persoană mi-a oferit-o fără a cunoaște 
frământarea mea lăuntrică, dintr-un îndemn interior 
și a continuat să se roage Sfântului Grigorie pentru 
mine fără ca eu să-i mărturisesc îndoielile și 
frământările ce le aveam cu privire la locul meu de 
muncă. Pur și simplu dorea ca eu să nu sufăr 
consecinţele participării la astfel de păcate cumplite, 
inerente în cazul acelui loc de muncă. Acest păcat 
înfricoșător nu rămâne fără urmări asupra sănătăţii 
celor ce-l săvârșesc, asupra familiei și asupra 
societăţii. 

Dar Bunul Dumnezeu a rânduit cu mijlocirea 
Sfântului Grigorie în așa fel încât am putut să îmi 
schimb curând locul de muncă. Acum lucrez în 
orașul natal al soţului meu, așa încât avem 
posibilitatea să fim tot timpul alături de fiul nostru. 
Și mai mult decât atât, lucrez la un cabinet 
stomatologic, unde nu mai trebuie să asist 
neputincioasă la frângerea unei vieţi, ci încerc prin 
efortul meu alături de medic, să alin durerea 
aproapelui și astfel să-mi împlinesc rostul printre 
oameni. (Irina B., Râmnicu Vâlcea) 


în anul 2001 m-am căsătorit. La scurt timp 
după căsătorie au început să mă chinuie tot felul de 
gânduri negre, necurate. Nu mai puteam să dorm 
noaptea din pricina acestor gânduri întunecate, 
chiar de sinucidere. Simţeam că nu mai puteam 
suporta această presiune, parcă mă sufoca ceva. Nu 
îndrăzneam să spun nimic despre toate acestea 
soțului meu, deoarece 

nebună sau că toate sunt doar nişte halucinatii în mintea 
mea. Eram căsătoriți de puțină vreme. 


Văzând că nu mai pot să rabd această suferinţă, 
mi-am luat însă inima în dinţi și i-am spus soţului 
meu prin ce stări trec și ceea ce simțeam că se 
petrece cu mine. Realizam că toate aceste gânduri 
nu pot fi decât de la cel rău. Atunci m-a urcat în 
mașină și ne-am dus să ne rugăm împreună pe la 
mănăstiri. 

Oprirea la Mănăstirea Bistriţa din judeţul 
Vâlcea, la racla cu sfintele moaște ale Sfântului 
Grigorie Decapolitul avea să-mi schimbe viața. 

După ce ne-am închinat de trei ori și am trecut 
pe sub racla Sfântului Grigorie, când m-am ridicat în 
picioare, am simţit cum toate acele gânduri au 
dispărut, parcă le-ar fi luat cineva cu mâna, eram un 
alt om. Un om mult mai puternic, mult mai luminat, 
am simţit cu adevărat ajutorul Sfântului Grigorie, 
care de atunci mă ocrotește și mă ajută neîncetat. 

îi mulţumesc din tot sufletul meu Sfântului 
Grigorie Decapolitul pentru rugăciunile sale către 
Bunul Dumnezeu pe care le duce pentru mine 
păcătoasa. Cu adevărat, Sfinţii lui Dumnezeu sunt 
calzi și grabnici mijlocitori pentru noi. Pe scurt, 
aceasta a fost prima minune săvârșită de către 
Sfântul Grigorie pentru mine. 

O altă minune s-a petrecut în anul 2007, tot cu 
mijlocirea Sfântului Grigorie. Deoarece aveam deja 
două nașteri prin operaţie de cezariană și din punct 
de vedere medical, am rămas însărcinată prea 
curând cu cel de-al treilea copil, doctorii nu mi-au 
acordat prea multe șanse de a duce această sarcină 
la bun sfârșit. 

Cu toate acestea, nu m-am temut de ceea cea 
zis medicul care mă consulta, anume că este foarte 
posibil ca uterul să nu reziste pe întreaga perioadă a 
celor nouă luni de sarcină. 


Mie nu mi-a fost teamă, pentru că am știut că am 
alături de mine pe Dumnezeu, Dătătorul de viaţă, pe 
Maica Domnului și pe Sfinţii Săi. Domnul este Cel 
Care ne dăruiește viața, deci și sufletul pe care-l 
purtam în pântecul meu era tot facerea mâinilor 


Sale. M-am rugat cu credință Sfântului Grigorie 
Decapolitul, cerându-i în rugăciunile mele să mă 
ajute el să duc sarcina la bun sfârșit și i-am făgăduit 
că, dacă voi naște un băiat, îi voi pune numele 
Grigorie. 

Cu puţin timp înainte de a veni vremea să nasc, 
soțul meu a mers la Mănăstirea Bistrița, la moaștele 
Sfântului Grigorie Decapolitul și eu i-am dat să 
atingă de racla sa hainele pe care trebuia să le iau la 
spital pentru naștere și hăinuţele copilului, cele pe 
care avea să le îmbrace prima dată după ce se va 
naște. 

în dimineaţa zilei de 18 iunie 2007 m-am dus la 
spital pentru internare, aveam nevoie să fiu 
permanent sub supraveghere medicală. Sfântul 
Grigorie a luminat mintea medicului ce se ocupa de 
mine. Acesta a decis să-mi facă cezariană atunci și să 
nu mai așteptăm încă o săptămână, așa cum era 
programat. 

înainte de a merge la sala de operaţii, m-am 
îmbrăcat cu haina pe care de soţul meu o atinsese la 
racla cu moaștele Sfântului Grigorie. Băiatul meu s-a 
născut perfect sănătos și poartă numele Grigorie, 
așa cum am făgăduit Sfântului ce ne ocrotește 
întreaga familie. 

După operaţie medicul mi-a spus că uterul era în 
pericol, deoarece peretele acestuia se mai ţinea doar 
într-o mică porțiune de ţesut endotelial ce se 
subțiase la maximum. Dar Sfântul Grigorie a avut 
grijă ca eu să pot duce sarcina la bun sfârșit și 
băieţelul nostru să se nască sănătos. 

Astăzi, când scriu această scrisoare, băiatul meu 
are trei ani și jumătate și atunci când este întrebat 
de la 

răspunde: ”De la Sfântul Grigorie Decapolitul”. 
îi multumesc Sfântului Grigorie pentru minunile 
săvârşite cu mine şi îndemn pe toți să meargă să se 
roage cu credință la racla cu Sfintele sale moaște și 
rugăciunea lor va fi primită. Doamne, ajută-ne! 
(Maria S., Stremţ-Alba) 


Fiul nostru, Alin - Adrian, s-a născut la 23 
august 2001. La naștere, cordonul ombilical a fost 
forțat de către medic în timpul travaliului, iar în 
următoarele ore a făcut hidrocefalie. După două luni 
și jumătate de stat în spital, atât la Satu Mare, cât și 
la Cluj, la indicaţia doctorului am fost îndrumați la 
operaţie - ori în București, ori în Ungaria. Am ales 
Bucureștiul și am plecat la operaţie. Dar doctorii de 
acolo nu ne-au dat prea multe șanse, spunând că 
Alin are creierul afectat în proporţie de 70%. 

Ne-am întors acasă la Satu Mare fără a mai face 
operaţia, iar un prieten ne-a recomandat să mergem 
în Ungaria, la Debreczen, pentru a afla ce spun și 
medicii de acolo despre suferinţa lui Alin. 

Mi-aduc aminte că am ajuns într-o zi de vineri în 
Ungaria, medicii de acolo au confirmat diagnosticul 
de la București și ne-au propus ca în cel mai scurt 
timp să-l operăm, întrucât situaţia era foarte gravă. 
După încă două zile, copilul a fost operat și i s-a 
introdus la cap un aparat de drenare a lichidului din 
zona afectată a creierului. Operația a decurs foarte 
bine. 

La vârsta de doi ani și jumătate, fiul nostru a 
avut niște crize. Ne-am prezentat cu el la medic și 
acesta ne- a confirmat diagnosticul de epilepsie 
Aceste probleme se  întâmplau adeseori în 
apropierea sărbătorilor, de Paşti sau de Crăciun. 

Am consultat mai mulți preoți, am făcut Sfinte 


Masluri acasă pentru copil, iar într-una din seri am 

sugerat să îl ducem pe Alin-Adrian la Mănăstirea 
Bistrița din județul Vâlcea. 


Acum trei ani, în 2008, am reușit să ajungem la 
mănăstire. Drumul a fost foarte greu, copilului i-a 
fost rău pe tot parcursul călătoriei. Când am ajuns la 
mănăstire și l-am închinat la racla Sfântului Grigorie, 
s-a liniştit. 

De atunci, cu ajutorul Sfântului Cuvios Grigorie, 
se află sub tratament, fără a mai avea astfel de 


probleme, iar crizele nu s-au mai repetat niciodată. 

Iar noi încercăm să venim în fiecare an ca să 
mulțumim Sfântului Grigorie pentru minunea înfăp- 
tuită cu noi. (Familia Petreșeniuc, Satu Mare) 


în anul 2008, am venit aici la Sfântul Grigorie 
Decapolitul, într-un pelerinaj. In vreme ce ne 
închinam la sfintele sale moaște, se afla acolo și o 
femeie bolnavă, având duh necurat. Aceasta tipa tare 
și era agitată. 
în timp ce se ruga la raclă, lângă mine, sticluța 
de mir, cu untdelemn de la Sfântul Maslu și 
untdelemn din candelele Sfântului Grigorie, pe care 
abia o cumpărasem, s-a spart ţăndări și mirul a 
stropit-o pe această femeie, pe maicile de la strană 
din apropierea noastră, și mine și pe colega mea. 
Atunci s-a vindecat această femeie, iar noi am plecat 
sănătoase, ușurate de suferinţele pe care le aveam. 
(Aglaia P. și Cornelia G, București) 


Un alt prilej de a ne reaminti de purtarea de 
grijă a Domnului pentru noi, oamenii și cum plinește 
cererile celor care fac voia Sa este ascensiunea spre 
Peștera Sfântului Grigorie, în apropierea mănăstirii. 
Aici, rugăciunile cuvioșilor călugări ce vegheau 
lângă racla Sfântului Grigorie nu o dată au 
înduplecat pe Dumnezeu. Astfel ziditu-s-au cele două 
sfinte lăcașuri din peșteră, primul - Ovidenia, la 

XVI-lea, iar celălalt - schitul Sfinţilor Arhangheli 
Mihail, Gavriil și Rafail, drept mulţumire pentru 
izbăvirea de la moarte năpraznică a egumenului 
mănăstirii și a celor dimpreună cu dânsul, “când au 
intrat ungurii și au tăiat pre călugări”. 

Vieţuitorii acestor aşezăminte rupestre se 
aprovizionau anevoie cu apa necesară tocmai din 
râul Bistrița, folosind un vas pe care Îl ridicau cu un 
sistem de scripeți, tocmai de la poalele muntelui, 
după cum se vede în ilustrația arhimandritului 


Dionisie Eclesiarhul din 1796. După un răstimp, au 
primit mângâiere acestor aspre nevoințe. Pentru a-și 


astâmpăra setea și trebuinţa hranei, în inima de 
piatră a peșterii se aduna de-acum apă într-un 
bazinet de piatră. Şi așa a rămas locul până astăzi. 

Istoria frământată a mănăstirii a presărat cu 
mărturii întreaga așezare. Şi cele două lăcașuri de 
tainică rugăciune din Peștera Sfântului Grigorie 
poartă încă neșterse însemnele trecutului. 

Dar șiragul rugăciunilor ce s-au rostit încă dintru 
începuturi aici cheamă și astăzi sufletele noastre la 
tainică rugăciune, acum, când pare atât de 
îndepărtată isihia și retragerea desăvârșită din 
tumultul cotidian. 

Credincioșii urcă și astăzi spre acest loc de 
tăcută nevoinţă, ca o ofrandă adusă celor care au 
vegheat aici lângă sfintele moaște, în vreme de 
restriște, pentru ca și aceștia, dimpreună cu Sfântul 
Grigorie, să mijlocească la Hristos, ca sufletele 
noastre să afle întărire și bărbăţie pe cale cea 
strâmtă și anevoioasă a poruncilor lui Hristos. 

Asemeni urcușului lăuntric se vădește a fi și 
drumul ce trebuie străbătut până acolo. Nimic 
ziditor nu se-mplinește atât de lesne, așa încât nu-i 
la îndemâna tuturor să parcurgă acest drum, dar cel 
care încearcă să-l străbată simte ajutor și-nsufleţire. 

Am condus și eu grupuri de credincioși pe acest 
drum, pentru a se închina în cele două bisericuțe din 

Astfel am putut avea mărturia faptului că „oricui va 
cere, i se va da” după a sa credință. Iată unul dintre 
aceste prilejuri. 

Un grup de pelerini muntenegreni dimpreună cu 
un preot de mir și un ierodiacon au vizitat anul 
acesta mănăstirea noastră și au dorit să viziteze și 
Peștera Sfântului Grigorie. I-am însoţit pe parcursul 
acestui mic pelerinaj. Am făcut un scurt popas la 
Sfânta Cruce, unde părintele a rostit ectenia 
cererilor și ne-a binecuvântat pe toţi. 

La intrarea în peșteră, am mers mai întâi la 
Ovidenia, monument de la sfârșitul secolului al XV- 
lea, închinat Maicii Domnului. Aici au cântat 
„Cuvine-se cu adevărat” și „Apărătoare Doamnă”, 
spre  preamărirea Preasfintei Născătoare de 


Dumnezeu, a cărei icoană în frescă s-a arătat 
mângâietoare și vindecătoare a neputințelor noastre. 
Părintele a rostit ectenia întreită, răspunsurile 
ţâșneau cu jjutere din piepturile oamenilor, în bună 
rânduială. In aceeași atmosferă de caldă rugăciune 
am vizitat și Schitul Sfinţilor Arhangheli, ctitoria din 
1633 a celui ce avea să devină mitropolitul Ţării 
Românești în 1637, Teofil, odinioară egumen al 
mănăstirii Bistrița. 

înainte de a încheia călătoria noastră, 
credincioșii au dorit să mergem la izvorul 
călugărilor. I-am prevenit că este posibil să nu găsim 
apă, întrucât în ziua anterioară, maicile au urcat la 
peșteră să aprindă candelele și acolo nu se găsea 
nici măcar un strop de apă. Pentru că prezenţa apei 
în bazinet nu este legată întru totul de schimbările 
meteorologice. Adesea plouă torențial, dar nu se 
adună niciun pic de apă în inima seacă a muntelui. 
Alteori, deși era secetă, acolo se revărsa apă limpede 
peste marginea stâncii de forma unei cupe de piatră. 
Suspinul rugăciunii este acela care scoate lacrimi 
din inima muntelui și răcorește pe cel care însetează 
după dreptate și adevăr. 

Dar ei au insistat să mergem, măcar să vadă acel 
loc, unde, precum în Horeb cândva, o pală de vânt 
subțire a răcorit arşița prorocului. Cerând împreună 
rugăciunile Sfântului Grigorie, ne-am îndreptat cu 
toţii spre izvor. Am rămas în urma părinţilor, printre 
oameni. Astfel m-am putut bucura dimpreună cu ei, 
pentru că bazinul se umpluse cam două treimi cu 
apă rece și limpede. A fost suficientă să bea toţi cei 
care erau prezenţi, să se răcorească și să dea slavă 
lui Dumnezeu pentru mila pe care ne-o dăruiește de 
îndată ce îl rugăm cu inimă smerită, (din mărturiile 
maicilor din obștea mănăstirii Bistriţa) 


Am avut bucuria de a vizita în, pelerinaj 
Sfânta Mănăstire Bistriţa, doar de două ori, însă 
credința și nădejdea în puterea tămăduitoare a 
Sfântului Grigorie Decapolitul m-au întărit și mi-au 


dat curajul să mă încumet ca, la vârsta de 39 de ani, 
să rămân însărcinată și să nasc un copil minunat, o 
fetiță, ce împlinește 2 luni la data când scriu aceste 
rânduri. 

Cred că nu există bucurie mai mare pentru 
vieţuitoarele acestei mănăstiri decât aceea de a afla 
că Sfântul Grigorie continuă să facă “minuni”. Căci 
așa le numim noi, cei mai puţin credincioși. 

Viaţa însăși, cu urcușuri și coborâșuri, cu toate 
provocările ei, este o MINUNE. Dar, vai, cât de mulţi 
ani mi-au trebuit mie să înţeleg acest lucru! Am 
simţit nevoia să scriu aceste rânduri, ca să 
mulțumesc pentru răspunsul primit astă iarnă în 
postul Crăciunului. 

Urcușul duhovnicesc al Postului Mare se vrea a 
fi încă o dată, tămăduitor sufletului ce, din când în 
când se “murdărește” de grija zilei de mâine, ce ne 
apasă tot mai greu pe toţi. însă nădăjduim în 
milostivirea lui Dumnezeu și pomenirea la sfintele 
slujbe, astfel încât totdeauna în noaptea Sfintei 
învieri să fim cu toţii 


împăcaţi, noi cu noi înșine și cu toţi cei pe care îi avem 
aproape, lângă noi sau în suflet. 

Nădăjduim că ne va îngădui Sfântul Grigorie ca 
într-o zi, cât mai curând, să venim împreună cu cei 
dragi, cu fetița noastră, să aducem floarea 
recunoștinţei Sfântului nostru iubit, ce sunt convinsă 
că m-a ajutat și mă va mai ajuta și în continuare. 
(Gabriela D, Ploiești) 


Adesea, printre cei care pragul mănăstirii 
noastre, se găsesc oameni aproape covârșiţi de 
durere. Uneori această durere pare fără de sfârșit, 
adânc pre adânc chemând. Cred că nu este suferință 
mai mare decât aceea de a te vedea neputincios în 
faţa durerii fiinţei pe care o iubeşti mai mult. Părinţi 
ce suferă fără alinare pentru durerile copiilor, prunci 
ce pătimesc din pricina necazurilor părinţilor, 
prieteni ce își împărtășesc frământările pentru a 
depăși situaţii ce pair fără de ieșire, toate acestea ne 


determină să fim împreună rugători cu tot cel ce are 
trebuinţă și să încercăm a ușura unii altora purtarea 
crucii acestor suferințe. 

în luna iulie a cerut găzduire pentru o zi sau 
două la mănăstirea noastră d-nul Sorin. Cu inima 
frântă sub povara durerii a venit să se roage pentru 
sănătatea fiicei sale, în vârstă de numai doisprezece 
ani. Adela a fost victima unui teribil accident de 
mașină, soldat cu multiple traumatisme craniene și o 
fractură a braţului datorită impactului cu o rigolă 
betonată. 

într-o dimineaţă, mergând spre școală, a fost 
lovită pe trecerea de pietoni din apropierea casei de 
un autoturism condus de o persoană aflată în stare 
de ebrietate și aruncată spre un arbore, de unde a 
ricoșat, lovindu-se cu capul de marginea rigolei din 
apropiere. A fost dusă de urgenţă la București, 
pentru intervenţii. Din păcate, a intrat în comă 
profundă pentru o perioadă îndelungată de timp. 
Personalul Spitalului “Marie Curie” 

Bucureşti i-au acordat toată atenția cuvenită, îndrăgind- 
o. Zilnic, părinții, dimpreună cu cei apropiaţi s-au rugat 
pentru ca Adela să revină la viață. Pretutindeni unde au 
putut să anunţe, au cerut rugăciunile și ajutorul 
Sfinților, precum și ale tuturor care nădăjduiesc că 
Dumnezeu nu va lăsa fără răspuns rugăciunile noastre. 
Dar credinţa acestor părinţi a fost puternic 
încercată. Au trecut trei săptămâni de zile, iar Adela 
trăia doar prin funcţionarea aparatelor, fără a da un 
semn de coerenţă. Părinţii își aminteau cu drag cât 
de mult îi plăcea fetiţei lor la mănăstirea de maici 
din apropierea orașului și încă sperau. Așa au 
rânduit să o vegheze cu schimbul, ca fiecare să se 
poată odihni puţin. Tatăl și-a amintit că obișnuia să 
vină la Sfânta Mănăstire Bistriţa pentru a se închina 
și a cere ocrotirea Sfântului Grigorie Decapolitul. 
Istovit de vegherea la capul fiicei sale, a rugat 
pe cineva să îl schimbe pentru o zi și a venit să ceară 
ajutor celui care a cunoscut atât de bine cumplita 
suferinţă a trupului: epilepsia și hidropizia. 


După aproape două zile de rugăciune fără de 
răgaz și lacrimi ce țâșneau din ochi fără istov lângă 
racla Sfântului Părintelui nostru Grigorie, a venit 
mângâierea. La vremea vecerniei, în timp ce se ruga 
cu lacrimi lângă sfintele moaște, soţia a telefonat 
pentru a-l anunța că mica lor comoară a deschis 
pentru prima dată după trei săptămâni întregi, ochii. 
La scurt timp a fost deconectată de la aparatele de 
stabilizare a funcţiilor vitale. 

Tatăl a plecat în următoarea zi înapoi la spital, 
pentru a fi alături de Adela și de soţia sa, multumind 
Sfântului Grigorie pentru toată dragostea ce o are 
pentru noi, nevrednicii. La plecare a luat o cruciuliță 
atinsă de sfintele moaşte, pentru Adela, ca 
binecuvântare. 


La sfârșitul săptămânii, a anunţat că Adela și-a 
revenit și că inimoșii medici sunt mulțumiți de 
evoluţia ei. 

După o perioadă de timp în care Adela s-a luptat 
din toată puterea, într-o zi a acuzat dureri foarte 
puternice de cap și după câteva ore, sub privirile 
pline de durere ale părinţilor, a murit. Dragostea 
celor din jur o smulsese pentru o vreme morții, 
prezente, în chip inevitabil, în viaţa fiecăruia dintre 
noi. De-a lungul existenţei noastre pământești, 
suntem nevoiți să ne despărțim de oameni dragi 
nouă, iar aceste despărțiri, deși temporare, căci știm 
că Dumnezeu ne-a zidit suflet fără de moarte și că 
nimic nu se petrece întâmplător, ne pot cufunda în 
adâncă durere pentru multă vreme. 

în astfel de clipe să nu uităm că Hristos este Cel 
care a biruit cu desăvârșire moartea, căci Dumnezeu 
Viaţa este, (din mărturiile maicilor din obștea mănăs- 
tirii Bistriţa) 


Aș dori, cu credinţă și dragoste pentru 
Dumnezeu să adaug și mărturisirea mea celorlalte 
minuni ce au fost consemnate aici. în noiembrie 
1999, am suferit un infarct, urmat de o lungă 
perioadă de spitalizare. După trei săptămâni de 


ședere în Spitalul Judeţean din Târgoviște, simţindu- 
mă tot mai rău, într-o zi am auzit că la Sfânta 
Mănăstire Bistriţa se păstrează o icoană făcătoare de 
minuni. Astfel că am decis să merg și eu acolo. 

Bunul Dumnezeu și Sfântul Grigorie Decapolitul 
au rânduit această mare minune ce s-a petrecut cu 
mine. Nu știam că, de fapt, locul unde se păstrează 
icoana ce revarsă tămăduiri este la Sfânta Mănăstire 
Bistrița din judeţul Neamţ. Așa că pașii mei s-au 
îndreptat către Sfânta Mănăstire Bistriţa din judeţul 
Vâlcea, unde se păstrează moaștele Sfântului 
Grigorie Decapolitul. 


Aici starea mea s-a schimbat foarte mult. La 
externare, doctorii nu își puteau explica această 
schimbare bruscă, neînţelegând minunea ce se 
întâmplase și mi-au mai dat șanse de supravieţuire. 

Acum sunt bine în continuare și vreau ca toţi cei 
credincioși să se vindece, cu ajutorul și rugăciunile 
Sfântului Grigorie, așa cum și eu am fost ajutată. 

(Mariana B., Găești) 


în anul 2002, ajungând și la Mănăstirea 
Bistrița, m-am rugat aici pentru o altă persoană pe 
care o cunosc și care timp de douăzeci de ani 
suferea de epilepsie, manifestând crize epileptice 
regulate, deși lua tratament medicamentos. 

Din ziua aceea, când m-am rugat Sfântului 
Cuvios Grigorie Decapolitul cu credinţa că mă va 
ajuta și pe mine și o va vindeca pe cunoștința mea, 
acea persoană s-a vindecat. Din acei moment nu a 
mai avut niciodată crize de epilepsie, nemaiavând 
nevoie nici de tablete. 

Acum, în anul 2011, când am revenit într-o călă- 
torie la Sfânta Mănăstire Bistriţa, aș dori să 
menţionez că persoana pentru care m-am rugat este 
foarte bine și conduce și autoturismul, pentru că 
înainte nu avea permisiunea să șofeze din pricina 
crizelor epileptice foarte frecvente. Aș mai dori să 
precizez că acea persoană este atee, deocamdată. 

Mulţumesc Sfântului Cuvios Grigorie Decapolitul 


pentru că mi-a auzit rugăciunea și continui să mă 
rog pentru a primi ajutorul lui în toate. Slavă 
Domnului! 

(Otilia-Maria, Anglia) 


M-am născut în localitatea Măldărești - 
Horezu, în județul Vâlcea și îmi doresc să aduc pe 
această cale și mărturia mea privind minunea pe 
care a săvârșit-o Sfântul Grigorie Decapolitul cu 
mine. Am povestit și altor persoane despre acest 
fapt, însă acum 


doresc din tot sufletul să o relatez și în scris, pentru 
ca să poată afla despre ea mai multă lume și să dea 
slavă lui Dumnezeu. 

în vara anului 1997, perioada august - 
septembrie, mă aflam la București pentru a susține 
examenul de admitere la Academia de Muzică 
"Ciprian Porumbescu”. Am trecut de etapa 
eliminatorie, apoi de încă alte două examene, 
respectiv cele de teoria și istoria muzicii, după care 
urma să aibă loc ultima probă și cea mai dificilă - 
interpretarea vocală și scenică a șase arii de operă - 
în fața comisiei de examinare. 

Fac o paranteză și precizez că în luna iulie a 
aceluiași an, deci, cu o lună și jumătate în urmă, am 
suferit o intervenţie medicală cu ultrasunete pentru 
spargerea unor calcului renali, ceva asemănător cu 
sute de bătăi cu niște "'ciocănele” invizibile la nivelul 
rinichiului pentru  dislocarea și  sfarâmiţarea 
calculilor, la secţia de Urologie a Spitalului Panduri 
din București. 

După această intervenţie, la scurtă vreme, am 
început pregătirea intensă pentru examenul de admi- 
tere. Au urmat zile foarte călduroase prin București, 
cu drumuri zilnice făcute cu tramvaiul la profesorii 
de canto, pian și teoria muzicii cu care făceam 
această pregătire. La acestea s-au adăugat stresul 
examenelor, consumul insuficient de lichide pentru 
perioada postoperatorie, astfel că am început să mă 
simt din ce în ce mai rău din cauza rinichilor. 

Timp de o săptămână, lichidul pe care-l 


eliminam avea culoarea cafelei și am avut dureri 
foarte mari, chiar în timpul examenelor. 

Cu două zile înaintea probei finale, care era și 
cea mai dificilă, de altfel, deoarece trebuia să prezint 
într-o formă fizică și vocală de excepţie ariile de 
operă în faţa juriului, înainte de acest moment atât 
de important, eu 

în stare nici să mă ridic din pat, aveam stări febrile și 
vomam din cauza calmantelor extrem de puternice pe 
care eram nevoită să le iau. 

în această stare, mi-am zis că nu îmi mai doresc 
decât să fiu sănătoasă și să mă pot întoarce acasă cu 
bine. Dar mai era și faptul că trecusem cu bine toate 
examenele, cu excepţia celui final, așa încât îmi 
doream să-l susțin și pe acesta, adică să duc lupta 
până la capăt, iar apoi, să fie cum va voi Domnul. 

Văzându-mă atât de slăbită, fără putere și cu 
dureri cumplite în zona rinichilor și în cea 
abdominală, sâmbătă după-amiază am sunat-o pe 
mama mea, la Măldărești, la peste 200 kilometri 
distanță de mine, ca să o rog să meargă imediat la 
Sfântul Grigorie de la Bistriţa, ca să atingă la racla 
cu sfintele sale moaște o cămașă și să vină la mine în 
București. 

Duminică dimineaţa, la prima oră, a venit cu 
autobuzul mama, aducându-mi bluza ce o atinsese la 
racla cu sfintele moaște, pe care am îmbrăcat-o 
peste zona dureroasă, în timp ce ea mă încuraja că 
totul va fi bine. 

I-am simţit atunci obrazul rece, proaspăt, în 
răcoarea dimineţii, pe care l-a atins de fața mea când 
m-a îmbrățișat și mi-am dat seama că aveam febră. 
Apoi mama s-a dus la bucătărie să fiarbă laptele pe 
care îl adusese pentru mine de la văcuţa noastră de 
acasă și să-mi fiarbă un ou moale. Din dorinţa de a-i 
face o bucurie și a gusta din cele aduse, m-am încu- 
metat să mă ridic din pat, cu greutate și am mers la 
bucătărie, aplecându-mă de povara durerilor. Mama 
a trebuit să plece după aproape două ore, căci avea 
un drum lung de făcut. Dar la plecare, m-a încurajat 
iarăși, spunându-mi că Sfântul Grigorie mă va ajuta. 


In după-amiaza aceleiași zile, pe la orele 18-19 
am putut să probez rochia de spectacol, cu care 

în fața juriului pentru ultima probă, cea de luni. Şi 
aproape fără să-mi dau seama, încet, încet, am 
început să mă simt din ce în ce mai bine, tot mai 
bine, iar luni dimineața la ora 7, eu eram deja 
îmbrăcată în ţinuta de scenă cu rochie lungă, 
elegantă, cu toate accesoriile necesare, în tramvaiul 
cu care mergeau muncitorii și cei care lucrau în zona 
Academiei de Muzică, astfel că am ajuns prima la 
facultate. 


Când mi-a venit rândul pentru a susține proba și 
am ajuns pe scenă în fața reflectoarelor și a comisiei, 
mi-am zis cerând ajutorul Sfântului Grigorie în gând 
că voi da tot ce am mai bun și apoi mă voi întoarce 
liniștită acasă. Am simţit, după terminarea 
interpretării celor șase arii, că o căldură deosebită a 
trecut prin tot corpul meu în acel răstimp de efort și 
m-am simţit epuizată, dar și eliberată. 

Odată cu aceste momente, funcţionarea 
rinichilor a revenit la culoarea normală și nu am mai 
avut dureri deloc. 

M-am întors acasă cu bucurie că am dus lupta 
până la capăt, iar după o săptămână am fost 
chemată de către profesorul meu de canto, domnul 
Iulian Băiaşu, înapoi la București. Luasem examenul 
de admitere! 

între timp, am absolvit Academia de Muzică, iar 
acum sunt solistă a Operei din Braşov. 

Mulţumesc, drag și scump Sfânt Grigorie, pentru 


minunea pe care mi-ai dăruit-o mie, nevrednica. 
(Maria P, Brașov) 


Fiul meu, Grigore, în perioada studenţiei la 
Facultatea de Matematică din lași, începuse să 
meargă pe căi greșite. Nu mai dorea să frecventeze 
cursurile, voia să emigreze, să plece în Canada. 


La îndemnul fratelui meu, preotul Mihai, căruia 
îi destăinuisem suferința pe care mi-o pricinuia 
comportamentul fiului, am venit la moaştele 
Sfântului Grigorie Decapolitul, la Mănăstirea Bistrița 
din Vâlcea. 

Era iarnă, într-o luni după-amiază. M-am rugat la 
racla cu moaștele Sfântului Grigorie și am primit 
acatistul său pentru a-l citi și acasă. 

La scurt timp după această călătorie, fiul meu s- 
a întors la facultate, frecventând cu regularitate 
cursurile, cu atenţie, astfel că a terminat Facultatea 
de Matematică din lași cu succes, renunțând la 
emigrarea în Canada. 

în prezent este profesor de matematică, s-a 
căsătorit și este tatăl a trei copii. 

Dar eu cred că cea mai mare minune pe care 
Sfântul Grigorie a facut-o este aceea că băiatul meu 
s-a întors la Dumnezeu, schimbându-și viața nu doar 
în exterior și îi mulțumesc pentru toate acestea 
Sfântului Grigorie Decapolitul cu inimă de mamă. 

(Elisabeta, Iași) 


Locuiesc în municipiul Râmnicu-Vâlcea, sunt 
creștin ortodox, am treizeci de ani și sunt 
necăsătorit. 

Aflându-mă într-o bună zi la Sfânta Mănăstire 
Bistrița, am cumpărat o carte intitulată “Viața, 
Acatistul, Paraclisul și noi minuni ale Sfântului 
Grigorie Decapolitul". Răsfoindu-o, m-am hotărât să 
aștem pe hârtie câteva propoziţii, înfățișând minunea 


pe care Dumnezeu a facut-o pentru rugăciunile 
Maicii Sale și ale Sfântului Grigorie cu mama mea, în 
urmă cu aproximativ douăzeci și doi de ani. 

In acea perioadă aveam în jur de 9-10 ani, sora 
mea fiind mai mică decât mine cu un singur an. 
Mărturisesc că acest lucru trebuia făcut mai demult; 
în primul rând, pentru a-i da slavă lui Dumnezeu, iar 
în al 

rând, pentru a-i folosi și a-i întări duhovnicește pe toți 
cei care, cu voia lui Dumnezeu, vor citi aceste rânduri. 

în perioada anilor 1990, mama s-a îmbolnăvit 
foarte grav, doctorii nereuşind să-i pună un 
diagnostic precis(mi-aduc aminte de cuvintele unui 
părinte, care spunea că diavolul nu iese la ecograf). 

Mentionez că, înainte de a se îmbolnăvi, mama a 
avut o discuţie mai "'aprinsă” cu o vecină, aceasta a 
amenințat-o că o va “aranja”, fapt care s-a și 
petrecut prin farmecele care i s-au făcut de către o 
vrăjitoare. 

După mai multe luni de internare la diferite 
spitale din ţară, fiind supusă la diferite tratamente și 
analize, medicii au ajuns la concluzia că suferă de o 
boală psihică. Simptomele bolii se manifestau prin 
faptul că, noaptea nu se putea odihni, având dureri 
foarte mari în tot corpul. 

Eu și sora mea, copii fiind, nu înțelegeam 
cuvintele mamei atunci când, cu lacrimi în ochi, ne 
spunea că ea o “să plece”, iar tata ne va aduce altă 
mămică, pe care noi nu trebuia să o lăsăm să ne facă 
vreun rău, căci ea nu era adevărata noastră mamă. 

Nemaisuportând durerile, mama a avut mai 
multe tentative de a se sinucide, dar mila lui 
Dumnezeu și ajutorul Maicii Domnului au făcut 
zadarnice încercările diavolului de a duce sufletul 
său în chinurile iadului. 

Neglijenţa familiei și  sfatuirea greșită a 
oamenilor a făcut ca mama să ajungă la vrăjitoare și 
la cei care lucrează cu puterile întunericului, fără 
niciun rezultat pozitiv, bineînţeles(mergeau la diavol, 
ca să scape de el). însă, cum Dumnezeu lucrează 
prin oameni, la sfaturile nașei, care în acea perioadă 


locuia în București și frecventa des Mănăstirea 
Cemica, părinţii mei și-au îndreptat pașii spre 
această mănăstire. 

Aici au primit sfatuire de la vrednicul de 
pomenire părinte, Arhimandritul liarion Argatu, care 
a insistat ca mama să participe la Taina Sfântului 
Maslu. 

în timpul slujbelor și în timpul când se apropia 
de mănăstire, mama se simţea din ce în ce mai rău; 
din nefericire, tata a ajuns la concluzia greșită, că 
slujbele bisericii nu pot fi de niciun folos pentru 
sănătatea mamei și, astfel, după câteva zile, părinţii 
s-au întors acasă. 

Fiind o femeie cu credință în Dumnezeu, nașa nu 
a cedat și a sfătuit-o pe bunica să meargă la Sfânta 
Mănăstire Bistriţa, deoarece, aici se aflau de foarte 
mulţi ani sfintele moaște Sfântului Grigorie, mare 
făcător de minuni. Aici, bunica împreună cu mama, 
au stat aproximativ două săptămâni, fiind primite cu 
dragoste și căldură de monabhiile mănăstirii. 

Cu bucurie în suflet vă scriu că, prin mijlocirea 
Maicii Domnului și ale Sfântului Grigorie, dar și în 
urma slujbelor și rugăciunilor care s-au făcut în 
mănăstire de către preoţi și monahii, Mântuitorul 
lisus Hristos i-a dăruit mamei sănătate și a scăpat-o 
din ghearele morţii. 

Mai ales mulțumesc Sfântului Grigorie că m-a 
ajutat pe mine și pe sora mea să fim crescuţi de 
aceeași mamă care ne-a născut. Câteodată, mă 
întreb de ce a rânduit Dumnezeu cele petrecute cu 
mama și în același timp, îmi aduc aminte și de 
vorbele părintelui Arsenie Boca: “Dumnezeu iartă, 
dar nimic nu trece nepedepsit”. Spun acest lucru, 
deoarece mama făcuse avorturi și era cununată cu 
tata, deși erau verișori de gradul al doilea. 

Cu durere vă scriu că, deși Dumnezeu a făcut o 
mare minune cu mama prin mijlocirea Sfântului 
Grigorie, viața familiei și-a urmat același curs, 

mai mult cu numele, fără fapte. 

In anul 2001, mama a rămas însărcinată și cu 
ajutorul Maicii Domnului și al Sfântului Grigorie, l-a 
născut pe fratele meu, care are în prezent are 
unsprezece ani și este sănătos. 

In vara anului 2007, Dumnezeu a rânduit ca 
mama să treacă la cele veșnice, după ce a suferit un 
infarct. 

în anii precedenţi am încercat să fac cunoscută 
această minune a Sfântului Grigorie, dar marea 
majoritate a colegilor, prietenilor s-au rezumat la a 
afirma că mama mea s-a vindecat atunci prin 
autosugestie. Fie ca Bunul Dumnezeu să le lumineze 
mintea. 

în ceea ce mă privește pe mine, nu am fost deloc 
recunoscător Bunului Dumnezeu, petrecându-mi 
tinereţea în tot felul de păcate și patimi, devenind un 
gunoi pe acest pământ și am rămas un simplu 
muncitor, cu puţină carte. 

Dumnezeu, Maica Domnului și Sfântul Grigorie 
Decapolitul să ocrotească Mănăstirea Bistriţa și pe 
noi pe toți. Amin. 

(Constantin, Râmnicu-Valcea) 


Sunt căsătorit, am patruzeci și unu de ani și 
sunt tatăl a două fete. 

începând din mijlocul lunii aprilie, anul acesta, 
cu o săptămână înainte de Sfintele Paști, m-am dus 
la medic, deoarece nu puteam să mai înghit. în timp 
ce mâneam, trebuia să beau apă foarte des pentru a 
putea să înghit. 

Medicul căruia m-am adresat mi-a recomandat 
să merg la Clinica de Hematologie din Cluj, unde am 
fost diagnosticat cu limfom Hodgkin - cancer 
limfatic, stadiul IIB. 


La o lună după Sfintele Paști, deja începusem a 


doua serie a tratamentului cu citostatice, când am 
ajuns în parohia Porta din Maramureș, unde este 
preot paroh părintele Dorin Tămaș. 

Aici există un paraclis al parohiei, amenajat încă 
din anul 2008, unde se păstrează un veșmânt atins 
de sfintele moaște ale Sfântului Preacuvios Părinte 
Grigorie Decapolitul de la Mănăstirea Bistriţa din 
Vâlcea și o icoană reprezentându-l pe acest sfânt, 
lucrată în atelierul de pictură al mănăstirii. Acest 
paraclis a fost înființat la cererea preotului paroh, 
căruia  înaltpreasfinția Sa, Părintele  lustinian, 
Arhiepiscopul Maramureșului și al Sătmarului, i-a 
dat binecuvântarea cu toată inima. După sfințire, ce 
a avut loc în anul 2009, tot înaltpreasfînția Sa a 
binecuvântat așezarea veșmântului de la Sfântul 
Grigorie spre închinare și a unor părticele din 
moaștele altor sfinți cum sunt Sfântul Ierarh 
Nectarie al Eghinei, Sfântul Ierarh Luca al Crimeii și 
ale altor sfinţi, ce i s-au dăruit personal Părintelui 
Paroh Dorin de către diferite mănăstiri din Sfântul 
Munte Athos. 

Prima întrebare ce mi-a fost adresată de către 
preot a fost dacă eu cred în puterea lui Dumnezeu, 
vădită nouă prin mijlocirea Sfinţilor Lui, apoi mi-a 
sugerat să facem sfinţirea casei, adică o sfeștanie, să 
postesc, să fac o spovedanie generală și să mă 
împărtășesc cu Sfintele Taine, urmând ca după 
aceasta, atât eu, cât și soţia mea, să postim în 
fiecare luni, miercuri și vineri și să citim zilnic 
acatistul Maicii Domnului Pantanassa, izbăvitoarea 
de cancer, al Sfântului Ierarh Nectarie al Eghinei, al 
Sfântului Ierarh Luca al Crimeii și al Sfântului Mare 
Mucenic Pantelimon. De asemenea, mi-a recomandat 
să particip la cât mai multe Sfinte Masluri. 


Tot dânsul mi-a dat să iau dimineaţa înainte de 
masă o linguriţă cu untdelemn sfinţit la Taina 
Sfântului Maslu amestecat cu untdelemn din candela 
ce arde la racla cu veșmântul de la Sfântul Grigorie 


Decapolitul, înaintea icoanei acestuia, precum și un 
pahar de aghiasmă mică și puţin vin. 

In perioada în care urmam ședințele de 
citostatice, mă simțeam foarte rău. Atunci părintele 
Dorin, care merge adesea în pelerinaj la Sfânta 
Mănăstire Bistriţa, unde se află moaștele Sfântului 
Grigorie Decapolitul, mi-a sugerat să merg acolo, să 
stau câteva zile și să particip vineri la Sfântul Maslu. 

împreună cu părintele Dorin și doamna 
preoteasă, alături de soţia mea, ne-am dus în 
perioada 28 - 30 iunie 2012 la Mănăstirea Bistriţa, 
așa cum fusesem sfătuit. La întoarcere, în data de 3 
iulie, am mai avut o ședință cu citostatice. 
Dimineaţa, înainte de a pleca la spital, am îmbrăcat 
o haină ce o lăsasem la racla Sfântului Grigorie când 
am fost la mănăstire. A doua zi după ședința de 
medicaţie, nu am mai avut nicio stare de rău fizic. De 
obicei, mă simțeam foarte rău după administrarea 
perfuziilor cu medicamente. Acum mergeam cu 
autoturismul, ca și cum nu mi s-ar fi întâmplat nimic 
dureros și mă întrebam în sinea mea dacă mi-au fost 
administrate cu adevărat medicamentele sau a fost 
perfuzie simplă, de vreme ce mă simt atât de bine. 
Atunci mi-am amintit că asistenta medicală pregătise 
soluția perfuzabilă ca de obicei, chiar în fața mea. 
Totuși, au urmat alte ședințe de citostatice, starea 
de rău a continuat și terminând tratamentul 
recomandat, am fost evaluat la un computer 
tomograf din Oradea, unde s-a confirmat rezultatul 
complet favorabil mie, de vindecare. Boala 
dispăruse. 


Medicii au insistat să urmez și radioterapia 
recomandată de obicei. Am continuat până în 
prezent și voi continua să postesc, să mă rog citind 
acatistele Maicii Domnului și ale sfinților 
tămăduitori, precum și să iau untdelemn sfinţit și 
aghiasmă. 

în data de 14 octombrie, am participat la 
Vecernia cu Acatist a Sfântului Grigorie, ce s-a 


desfășurat în paraclisul “Sfântul Grigorie 
Decapolitul” din Parohia Porta - Maramureș. După 
terminarea slujbei, am hotărât să-i spun Părintelui 
Dorin că îmi doresc atât de mult să ajung la moaștele 
Sfântului ca să-i mulțumesc pentru vindecare și 
ajutorul ce l-am primit. 

Acum, când consemnez acestea, într-o zi de 
vineri, după săvârșirea Tainei Sfântului Maslu, am 
văzut pentru prima oară mâna Sfântului Grigorie sub 
veșmintele sale din raclă, mână de care sunt atât de 
sigur că a mijlocit către Dumnezeu vindecarea mea 
și pe care nu o văzusem înainte, deși mă închinasem 
de atâtea ori și mă rugasem la racla sfintelor sale 
moaște. 

(Traian Mihai A., Baia Mare) 


MiJr Am cunoscut-o pe cea care avea să devină 
soţia mea încă din copilărie, căci am fost colegi din 
școala generală și pot spune că am crescut 
împreună. 

După decesul mamei mele, petrecut când aveam 
vârsta de nouăsprezece ani, am simţit dorinţa de a 
mă însingura și m-am îndepărtat oarecum din grupul 
de prieteni din care făcea și ea parte. în anul 2007, 
după aproape doisprezece ani, ne-am reîntâlnit și în 
anul 2009, ne-am căsătorit. 

Cu toate că am urmat diverse tratamente 
medicale, soţia a pierdut două sarcini prin avort 
spontan. Când a rămas însărcinată a treia oară, ne- 
am bucurat atât de mult să auzim mica inimioară 
bătând înlăuntrul ei. Totuși, sarcina s-a oprit din 
evoluţie și durerea ne-a învăluit iarăși. 

Soţiei mele, care s-a gândit că trebuie să-și 
revină, să aibă nădejdea că Domnul și Maica Sa o vor 
ajuta să iasă din această suferinţă grea, îi mulțumesc 
acum din tot sufletul pentru tăria de care a dat 
dovadă în toată această perioadă. 

în anul 2011, am plecat și noi în concediu la 


părinţii soţiei, la Câmpulung Muscel, apoi ne-am 
gândit să vizităm și mănăstirile din Vâlcea, pe care 
nu le-am mai văzut până acum. Cu acest prilej, am 
ajuns și la Mănăstirea Bistriţa, unde se află moaștele 
Sfântului Grigorie Decapolitul. 

Verișoara mea este vieţuitoare în obștea acestei 
mănăstiri din 2006 și după ce ne-am împărtășit de 
bucuria revederii, ne-a spus câteva cuvinte despre 
istoria mănăstirii și viaţa Sfântului Grigorie. 
împreună cu mama soţiei, ne-am închinat la sfintele 
moaște, arătându-i durerea noastră de a nu avea 
copii. Am fost sfătuiţi să ne rugăm cu credinţă, să 
cerem ajutorul Sfântului Grigorie, cu nădejde, căci 
ne va ajuta și pe noi, așa cum multe cupluri au fost 
binecuvântate prin mijlocirea lui. Luând untdelemn 
sfinţit de la Sfântul Maslu și din candelele ce se 
păstrează nestinse la baldachinul său, am plecat 
acasă, întăriţi în credința că Dumnezeu Se va 
milostivi și de noi. 

în luna noiembrie, soția mea a rămas însărcinată. 
Sarcina nu a fost ușoară, nu i s-a permis să facă 
efort, nu avea voie să stea în poziţie verticală decât 
cincisprezece minute, iar șezând, doar atât cât luam 
masa. Ultimele luni a stat mai mult în pat. 

în luna iulie 2012, s-a născut băieţelul nostru, 
Andrei. S-a născut prematur, având 48 centimetri și 
2,600 kilograme. Deși medicul neonatolog ne-a 
avertizat după naștere că ar putea să existe ceva 
probleme cu aparatul respirator, spre surprinderea 
tuturor, Andrei s-a dovedit a fi un băietei sănătos. 


ut anti a OOE" 


îi mulţumim Sfântului Grigorie că ne-a auzit 
rugăciunile și a mijlocit pentru ca și noi să simţim 
bucuria de a fi părinţi și a ne împlini sufletește. 
(Marian - Alexandru și Roxana C., București) 
& Anul 2012 a fost unul dintre cei mai secetoși 
ani din ultima perioadă. Deseori se auzeau vocile 
celor care cereau să fie scoase iarăși sfintele moaște 
în procesiune, pentru a domoli stihiile naturii, dar și 
pentru a alunga seceta din inimile noastre răvășite 


de perspectiva unei crize nu doar economice și 
politice, ci, mai ales, morale. 

în seara zilei de 22 iulie, la Vecernie, în 
catedrala arhiepiscopală din Râmnicu-Vâlcea, a avut 
loc o procesiune cu icoana Sfântului Grigorie 
Decapolitul ce se păstrează aici, facându-se 
rugăciuni pentru izbăvirea de secetă. Ca urmare a 
acestor rugăciuni, a plouat la Sfânta Mănăstire 
Bistrița toată seara, iar a doua zi milostivirea 
Sfântului Grigorie s-a arătat la fel de mare și asupra 
orașului Râmnic. Precizăm că nu mai plouase de 
aproape cinci luni de zile. 


Sfinte Grigorie, ajută mie nevrednicului, căci 
sunt păcătos. Roagă-te lui lisus Hrisţos Domnul 
nostru la  înfricoșata Judecată pentru noi. 
îndreptează-mă pe calea cea adevărată și izgonește 
de la mine toate îndemnurile diavolești. Ajută-mi să 
mă pocăiesc. Sfinte Grigorie, te rog, ajută pe tata, pe 
mama și pe toate rudeniile mele cele după duh și 
după trup, ca să ne mântuim și ca Dumnezeu să aibă 
milă de noi păcătoșii la înfricoșata Judecată. 

Iată, astăzi eu îți aduc această jertfa pentru 
binele ce l-am primit atât eu, cât și familia mea de la 
tine, Preacuvioase. Sfinte, îmi cer iertare în numele 
familiei mele, căci nu am mai fost pe la tine și că nu 
ne-am mai rugat să ne ajuţi în greutăţi și în ispite. 

Părinte Grigorie, bucură-te! Amin. (însemnare 
găsită la racla sfintelor moaste - rugăciunea unui 
scolar către Sfântul Grigorie) 


Nenumărate sunt mărturiile despre puterea 
rugăciunilor Sfântului Grigorie Decapolitul, căci 
„minunat este Dumnezeu întru Sfinţii Săi”. Să 
amintim aici de tămăduirile bolilor trupești și, mai 
ales, de tămăduirea tainică a sufletelor îndurerate 
ale celor care i-au cerut cu credință și smerenie 
ajutorul, prin pocăință, întărindu-se în credinţă, 
nădejde și dragoste. Este cu neputinţă a aminti aici 
toate întâmplările minunate care s-au petrecut în 
urma rugăciunilor adresate Sfântului Cuvios 
Grigorie. Fiecare dintre cei ce i-au cerut cu credință 
ajutorul au primit sprijin de la el, uneori chiar și cei 
umbriți de îndoieli, pentru ca și aceștia, prin 
încredințare lăuntrică, să aibe de acum ca hotar în 
inima lor, în gânduri și fapte - piatra poruncilor lui 
Hristos. 

Din dragostea lor cea mare, Sfinții poartă în 
inimile lor pe tot omul, de pretutindeni, din veac și 
până astăzi și se fac părtași la suferințele noastre 
aici, pe pământ, iar în veșnicie râvnesc să împartă 
cu noi bucuria cea adevărată, a cărei dulceaţă pe 
care o gustă încă de acum Biserica, unirea cea 
aievea și desăvârșită a veacului ce va să fie. Această 
comuniune este mai presus de fire, săvârșită prin 
harul Duhului Sfânt. 

între comuniunea dintre persoanele Preasfintei 
Treimi și cea din sânul Bisericii, unde viază în 
Hristos firea restaurată și înnoită a întregului Adam, 
se comunică aceeași energie dumnezeiască. 
Vistierul bunătăţilor le dăruiește celor pregătiţi să 
se împărtășească de darurile Sale. 

Străină de indiferenţă, asprime și brutalitate 
faţă de cei de lângă ei, mila creștină, împreună- 


pătimirea 

Sfinților se dăruieşte în întregime celorlalți în duhul 


blândeţii și al smereniei lui Hristos, pentru a deveni 
și noi asemenea Lui. Și noi putem fi fericiţi atunci 
când prin pocăință părăsim negura patimilor pentru 
a trăi în lumina lui Hristos. 

Sunt și alte minuni pe care Sfântul Cuvios 
Grigorie le-a mijlocit în viața oamenilor, încă 
neconsemnate aici. Nădăjduim că nu vor rămâne 
uitate, ci se vor aduna ca într-o vistierie minunată, 
poate cea mai valoroasă dintre tezaurele mănăstirii. 

Să ne amintim aici de cuvintele maicii stareţe 
Olga Gologan: „Am spicuit doar ceea ce s-a putut 
prinde în vălmășagul zilelor de faţă. Dar pe șiragul 
minunilor Sfântului Grigorie Decapolitul, strălucitul 
și minunatul împărțitor de daruri, spusele noastre nu 
pun pecete de sfârșit, căci acest șirag se va urma în 
pas cu aștemerea veacurilor, îmbogăţindu-se cu noi 
împliniri și nu se va încheia decât odată cu 
încheierea lumii, fiindcă așa proslăvește Dumnezeu 
pe Sfinţii Săi. 

în această încheiere punem doar un vremelnic 
punct și zicem: Sfârșit și lui Dumnezeu laudă”. 

